
NOTĂ ASUPRA EDIŢIEI 


„Timp“ și „Sărbătoare“ este o carte care a fost întâi un 
ciclu de articole publicate, cele mai multe dintre ele, în 
revista de cultură AGERO, de la Stuttgart. Cel ce a intuit, 
încă din primul moment, valoarea și noutatea acestor eseuri 
ce combină memorie, erudiție și un fel straniu de a gândi 
în „timp prelung“, a fost DI. Lucian Hetco, „păstorul“ aces- 
tei importante publicaţii românești. Prin stăruința lui, ceea 
ce a fost la început, poate, o „încercare de a evoca“ a de- 
venit, cu vremea, o colecţie de contribuţii literare aproape 
cu neputinţă de clasificat de unde, însă, reiese cu o vigoare 
ce uimește puterea Tradiţiei și perpetuitatea ei. Ediţia pre- 
zentă se întemeiază pe aceste eseuri, completate prea puţin 
și adăugite acolo unde era nevoie; ea constituie, proba- 
bil, doar schiţa - ori nucleul redus la esenţial — din ceea 
ce va putea fi, într-un viitor indefinit, Cartea de Povești mi- 
tice, închipuită de autoare. 


Ediție alcătuită și îngrijită de Artur Silvestri 
Coperta: Emanuel Ciurumelea 
Tehnoredactare: Gabriela Chircea 
Tipar: Tipogrup Press S.A. - România 


DE CE AM SCRIS ACEASTĂ CARTE 


Tatălui meu, căruia îi datorez tot ceea ce 
însemn, structura mea sufletească, cre- 
dința și mai ales felul de a privi și a înțe- 
lege oamenii și viața. 

Publicarea acestei cărţi m-a bucurat enorm dar m-a și spe- 
riat puţin, deoarece mi-a stârnit un noian de intrebări la care nu 
pot să răspund. 

Dare summum-ul acestor articole publicate într-un ziar vir- 
tual, al românilor de pretutindeni reprezintă un tot unitar? Am reusit 
sa conturez cât de cât, sumar chiar, uriașele resurse de sensibi- 
litate, căldură si poezie a sufletului poporului nostru? Suntem poate 
singura natie care pentru fiecare moment al vieţii — trist sau feri- 
cit, are infinit de multe cântece, versuri si muzică născute din prea 
plinul trăirilor. 

De la tatăl meu am auzit atât de multe. Cânta minunat si de 
bucurie și de jale. Doinele lui îţi rupeau sufletul si desi eram copil 
plângeam de emotie, căci pe atunci nu stiam ce însemna tristeţea. 
Nimeni ca el nu trăia atât de intenspricesnele, cântate în biserica 
Casa Domnului-din Blaj, unde si acum există lângă altar, strana pe 
care e pusă o plăcută de alamă cu numele familiei - Dr. Av. Cons- 
tantin Dinu Olteanu. 

Au trecut zeci de ani de atunci si tot îmi amintesc cuvintele 
celei mai frumoase Pricesne, care mi-a rămas pe retina sufletului 
ca un adevărat îndreptar de viaţă. O redau aici, deoarece nu cred 
că există un ardelean, care să nu fi auzit această adevărată odă, 
înălţată Domnului: 

„Spune-mi mie Doamne, ce este omul / Pe fața pămân- 
tului / Praf și pulbere / Care-l bat vânturile/ lară sufletul / 
Este numai o scântea / Doamne, Doamne, înaintea ta.“ 


La fiecare articol mă gândeam: tăticu' va fi fericit că scriu 
despre ceea ce a iubit si respectat cu sfințenie si credință o viată 
întreagă. El a avut un adevărat cult al pământului, al naturii care 
era inceputul și sfârsitul, părinţii virtuali, lumea intreagă. Ne spunea: 
când vă simţiți rău, mergeţi cu picioarele goale pe pământ, îm- 
brăţișați pomii și impărtășiţi-vă din energia dată lor de Dumnezeu. 


Sunt tradiţii pe care le-am cunoscut, ori văzute si trăite, ori 
povestite de tatăl meu, cu tristeţe si nostalgie că „vremurile s-au 
schimbat“ și s-au uitat datinile străbune care ne definesc ca na- 
țiune. „Ne pierdem rădăcinile - spunea el, și un popor fără rădă- 
cini, ajunge să fie așa precum ciulinii, duși de vânturi pe coclauri“. 

Asa cum s-a şi întâmplat, ne-am răspândit ca cenusa orbu- 
lui în lume...si desfid pe cel care poate să spună cu mâna pe inimă 
că nu are nostalgia adevăratei lui identități, pe cel care spune că 
a sters cu buretele TOT ce a reprezentat viața petrecută „în tara 
sa“, căreia îi aparţine ca formaţie spirituală, de care l-au legat minu- 
naţii ani ai copilăriei și adolescenţei, prima dragoste, prietenii de 
suflet, visurile, dorurile, speranțele și în ultima instanță mormintele 
părinților la care nu se mai poate duce decât arar, pentru a le pune 
o lumânare și o floare - și întorcând iremediabil pagina existenţei 
a luat-o de la inceput fiind cu totul si cu totul un alt om. 


Am început să scriu aceste articole din cumplită nostalgie. 
Era o reîntoarcere în anii copilăriei când eram fascinată de acele 
sărbători pe care le aşteptam cu emotia și nerăbdarea unui basm 
trăit real. N-am să pot uita corul teologilor. al studenţilor și apoi 
al țăranilor din Blaj, ce ne colindau în noaptea de Crăciun; nici felul 
în care în dimineața de Paste veneau băieţii cu „udatul“ spunând: 
„am auzit că aveți o floare frumoasă, am venit s-o ud să nu se 
veștejească“ şi ne stropeau cu colonie; nici cununa de Sânziene 
aruncată pe vârful casei şi roţile de foc rostogolite de pe deal, nici 
dansul Paparudelor ce veneau din casă în casă în timpul secetei, 
nici culesul viilor de la Spătac cu slujba făcută de preoţi cu mare 
smerenie, ca să mulţumească pentru rodul pământului, nici peleri- 
najul de la Cărbunari de Sfânta Maria Mică [8 sept.) si multe, multe 
altele pe care cu tristeţe și nostalgie mi le relata tatăl meu, ca un 
fel de Remember sau cel puţin ca să stiu să povestesc la rându-mi 
copiilor mei, ca pe ceva de suflet, al nostru, care nu ni se poate 
lua, la care e o impietate să renunti. 

După ani, am avut norocul să lucrez alături de soţul meu în 
echipa de cercetare a Academiei Române, în diverse zone ale tării, 
alături de mari somităţi: Academician Prof. Dr. Stefan Milcu, Prof. 
Dr. Horia Dumitrescu, vestitul etnograf — Prof. Romulus Vulcănescu 
si pasionata și uluitoarea cercetătoare de folclor - doamna Prof. 
Florica Comisel, care ulterior mi-a fost profesoară la Conservatorul 


de Muzică. Am revăzut, retrăit și în parte am cunoscut o bună 
parte dintre aceste tradiţii, la locul lor de bastină. Am fost fasci- 
nată de Nedeile din Văgiulesti, de sezătorile din Drăgus, de nuntile 
și sărbătorile din Sovarna si altele care, erau atât de asemănă- 
toare cu cele cunoscute din Ardeal. 

Am început să scriu aceste articole pentru a retrăi, din amin- 
tiri, bucuriile de odinioară. 

Este sentimentul avut de eroul basmului „Tinerețe fără bă- 
trâneţe și viață fără de moarte“ce trăind in lumea mirifică din 
Împărăţia zânelor. unde totul era sub semnul luminii și bucuriei 
vesnice, totusi i-a fost DOR. Un dor cumplit, de tot ce a însem- 
nat viata lui de odinioară... 

Dar nimeni nu se poate intoarce in trecut și chiar dacă am 
putea face asta, noi nu mai suntem cei de odinioară... 

Doar când pierzi ceva drag realizezi golul enorm lăsat în urmă, 
care cu nimic nu se poate umple; doar cei plecaţi pe drumurile 
pribegiei, mai devreme sau mai târziu, știu ce inseamnă asta... 

Am scris aceste articole ca o datorie sau o profesiune de 
credinţă. Cât am stiut și cât m-am priceput. Cei ce trăiesc prin 
toate colţurile lumii TREBUIE să știe că părinţii si bunicii, mosii și 
strămoşii nostrii au trăit în respect și cucernicie faţă de tot ceea 
ce a fost creat de către Spiritul Divin al Universului și față de pămân- 
tul străbun. Datinile si tradiţiile sunt o formă a acestui respect — 
chiar dacă au caracter mitologic, iar varietatea lor reprezintă infinitele 
resurse ale spiritualităţii neamului nostru, cu care nu putem decât 
să ne mândrim. 

Respectând datinile noastre, respectăm credința părinţilor 
și străbunilor nostri, chiar dacă într-un fel i-am trădat - plecând. 
Am dorit ca cei plecaţi, asa ca mine și mulţi, mulţi alţii născuţi pe 
alte tărâmuri dar rămaşi de formaţie română, să stie, să le cu- 
noască. Și tare m-am bucurat când am primit un mesaj din Ger- 
mania în care mi s-a confirmat că strădania mea prinde roade. 
Citez: „Cu atât mai mult e important ceea ce faci, pentru a le 
da românilor un pic de „Selbstbemwubtsein“ și mai ales nu läsa 
să moară ceea ce ține de coloana noastră vertebrală culturală“. 

În lumea întreagă fiecare etapă a lucrului pământului este 
binecuvântată de către preoţii religiei ţării respective. E doar un 
exemplu. La noi s-a uitat și piosul obicei de a binecuvânta pâinea 


noastră cea de toate zilele, făcându-se o cruce pe ea, inainte de 
a o tăia. 

Contemporaneitatea urbană refuză ideea că datorăm respect 
tradiţiilor înaintasilor nostri, le ignorează pur si simplu parcă s-ar 
rusina de ele. Ba chiar am auzit: asta ține de lumea satului, eu nu 
sunt ţăran, am trăit la oras. Dar dacă nu ar exista această lume 
a satului, care se străduieste sa facă pământul să rodească, oare 
intelectualii oraselor ce ar mânca? O simplă întrebare retorică. Sunt 
tare multe de spus... 

As vrea spre analogie să dau doar un singur exemplu, care 
este mai mult decât relevant. In Thailanda, prima brazdă de primă- 
vară a plugului este serbată la Bangkok în mod festiv, într-o cere- 
monie complexă, rituală și mai ales religioasă, la care participă ală- 
turi de ţărani, nu numai preoţii budiști ci însuși regele ţării. Este 
doar un singur exemplu de tradiţie respectată cu sfințenie, din 
nenumăratele descrise în cartea mea «In Țara Surâsului - Thai- 
landa», tocmai pentru a arăta ce componentă importantă repre- 
zintă ele în viața unui popor. 

Nu știu dacă am reusit să transmit ceea ce simt de fiecare 
dată când scriu despre tradiţii. Dar sunt convinsă că de aici cei 
care citesc vor invăţa cel puţin că suntem un popor care nu avem 
niciun motiv să ne rusinăm in fata altor popoare. Vor învăța că avem 
mitologia noastră, atât de savuroasă. Vor învăța semnificaţia nenu- 
măratelor sărbători. Vor învăţa cu cât respect priveau străbunii 
nostrii pământul, întreaga natură ṣi pe Creatorul ei. 

Suntem tributari a tot ce importăm - o formă prost înțeleasă 
a democraţiei sau libertăţii — dar ignorăm ce avem și e mare păcat. 

Ne pierdem identitatea, rădăcinile care ne asigură hrana spi- 
rituală. Si exemplul de viată decentă, corectă și cu frica de Spiri- 
tul Divin, care tine cumpana vieţii și a mortii. 

Asa m-a învățat părintele meu căruia i-am dedicat sufleteste 
fiecare articol scris sub influența timpurilor de odinioară si poves- 
tirilor lui, de fapt fiind într-un fel autorul lor moral, pentru aceas- 
ta îi mulțumesc și îi dedic această carte. 

Născută din nostalgie, din dor și mai ales din convingerea 
că substanţa spirituală a miilor de generaţii dinaintea noastră, tre- 
buie păstrată si transmisă mai departe, celor ce vin după noi, ca 
o neprețuită zestre culturală, ca o profesiune de credinţă. 


Julia Maria CRISTEA 


TRADIȚII ȘI SUPERSTIȚII LA 
RĂSCRUCEA DINTRE ANI 


Absolut la toate popoarele există credinţa: „Cum începe Noul 
An, asa va decurge întregul an". 

Poate că nici o altă perioadă a anului nu este atât de plină 
de superstiții. 

Masa bogată de revelion, cu multă mâncare și băutură, se 
datorează tot unei superstiții care spune: „cine începe anul având 
masa încărcată, va avea un an îmbelșsugat“. Şi nu orice fel de mân- 
care ci unele specifice pentru noaptea Anului Nou, având fiecare 
anumite semnificaţii. 

Ce este curios — fiecare popor are altă reprezentare a alimen- 
telor „de bun augur“, ce trebuiesc consumate în cantităţi panta- 
gruelice la răscrucea dintre ani. 

În general pe masă trebuie să fie 12 feluri diferite de mân- 
care - aceasta reprezentând cele 12 luni ale anului. 

În ţările nordice, de pe masa de revelion nu poate să lipsească 
crapul. Care este semnificaţia lui? Asa cum crapul înoată împotri- 
va curentului, tot așa cei ce se ospătează din el trebuie să învingă 
în noul an toate curentele potrivnice ce-i stau în cale. Mai mult chiar, 
capul familiei trebuie să-și pună sub farfurie un solz de crap, pe 
care apoi îl va purta întregul an în portmoneu - pentru ca acesta 
să fie tot anul plin cu bani. 

În nici un caz nu se mănâncă carne de pasăre - deoarece 
astfel în tot anul norocul va zbura departe. 

În unele ţări se mănâncă supă de linte sau mazăre, pentru ca 
banii mărunți să nu lipsească niciodată din buzunare. În ţările bal- 
canice, locul acestora este luat de varza acră, de aici tradiționalele 
sarmale, în care sunt incluse ingrediente aducătoare de noroc -— 
carne de porc si orez — simbol al fertilităţii. 

La greci se mănâncă pâine cu busuioc, în care se pune o 
monedă. Busuiocul este talisman împotriva duhurilor rele, iar cine 
va găsi moneda, va avea noroc tot anul. 

Este similar cu obiceiul plăcintelor cu răvase obișnuite și la 
noi, doar că acestea sunt infinit mai amuzante. 


Pâinea de Anul Nou - de fapt un fel de cozonac tare săţi 
rupi dinţii, făcut cu multe fructe confiate, nuci si alune -— în care 
există o singură monedă purtătoare de noroc, este un obicei adop- 
tat de multe popoare, în special cele germanice. 


În Europa centrală se mănâncă preparate din carne de porc 
si căpățână de porc, deoarece se crede că porcul este aducător 
de noroc. În întreaga zona a bazinului mediteranian și în sud-estul 
Europei, el era considerat simbolul virilităţii și prolificităţii, precum 
si reprezentarea zoomorfă a „spiritului grâului“. Porcul era ofran- 
da făcută zeilor, în ritualurile de regenerare a anului. În sărbăto- 
rile romane - Saturnaliile, care stau la baza sărbătorilor noastre 
de iarnă, porcul era ofranda adusă zeului Saturn 

În ţările germanice se mănâncă ca desert mici purcei din 
marţipan - tot cu aceeași semnificaţie. În sens similar, există la 
noi obiceiul „de a se umbla cu Vasilca“ — o căpățână de porc împo- 
dobită cu cercei, panglici colorate si flori de hârtie, cu care ţiganii 
lăutari mergeau din casă în casă în ziua de Sf. Vasile — un fel de 
colind, prin care se urează gospodarilor, sănătate și prosperitate 
în noul an. 

În Anglia se fac niște turtiţe triunghiulare umplute cu carne 
tocată. Tradiţia cere să se meargă cu acestea la vecini, pentru a 
le mânca împreună - astfel se vor menţine relaţiile bune întregul an. 

În Spania, la miezul nopţii, la fiecare lovitură a ceasului se 
mănâncă o boabă de strugure si se spune o dorinţă, iar la a 12 
bătaie a orologiului, oamenii se îmbăţisează, îsi fac urări de bine 
si se sărută. Cine n-a reusit să mănânce la timp toate cele 12 boabe, 
va avea ghinion tot anul. 

În Scoţia, mâncarea tradiţională este Black Bun - o prăji- 
tură specială cu mac care simbolizează belșugul — aşa precum cap- 
sula de mac este plină de seminţe, așa să fie si buzunarele pline 
cu bani tot anul. Tradiţia este ca după miezul nopţii vecinii să se 
viziteze, aducând cadou o sticlă de Whisky, o pâine specială cu stafide 
si un cărbune stins, considerate purtătoare de noroc. 

În Israel, tradiţional se mănâncă mere muiate în miere, sau 
prăjituri foarte dulci făcute cu miere - pentru ca noul an să fie tot 
asa de dulce. Tradiţionalul „Guter Rutsch“ folosit în ţările germa- 
nice vine de la urarea ebreică „Rosh Hashana“ , în traducere liberă 
însemnând „noroc în noul an“. 


În Rusia se mănâncă borș și Kitya - o fiertură similară cu 
Porridge-ul englezesc, făcută din boabe de grâu și alte cereale, 
seminţe de mac și miere - cu semnificaţia succesului, bogăției si 
unei vieţi „dulci“ în noul an. 

Japonezii au ca mâncare tradiţională Soga = un fel de maca- 
roane superdimensionate, care semnifică viaţă lungă, iar ca desert 
prăjituri speciale făcute din făină de orez.(cereală ce simbolizează 
noroc si bogăţie). O altă mâncare este Mochi, un fel de gălusti 
mari din orez. Cât de multe mănânci, atât de bine-ţi va merge (se 
pare că efectul este invers, în această noapte se întâmplă cele mai 
multe accidente mortale cauzate prin înecare cu Mochi, care fiind 
foarte cleioase se îngit greu si rămân în gât.) 

Ca băutură, cea mai festivă si tradiţională este sampania 
urmată de vinul spumos. Pocnetele dopurilor la cumpăna dintre 
ani are menirea să alunge spiritele rele, iar revărsarea șampaniei 
sau vinului spumos semnifică - așa să se reverse norocul tot tim- 
pul anului. 

În Scoţia, oamenii ciocnesc cu o băutură specială pentru 
această noapte - Hot Pint - un amestec de bere foarte tare, whisky 
si ouă. 

În Elveţia fix la ora 12 trebuie să se bea 12 pahare de bere. 
Ce se întâmplă pe urmă vă puteţi imagina si singuri... 


Superstiții și tradiții din lumea întreagă 

În ţările germanice, în săptămâna premergătoare Anului Nou 
se vând mici amulete aducătoare de noroc - similare cu mărţișoarele 
cunoscute la noi, dar cu tematică fixă: trifoi cu 4 foi, purcei, bubu- 
ruze, monezi pe care scrie urarea de Anul Nou, potcoave - și evi- 
dent cosari. Tot asa se vând pentru a fi puse pe masa de revelion 
cosulețe cu trifoi (natural) în care sunt pusi purceluși sau coșari. 
Aceasta pentru a purta noroc si a proteja pe oameni împotriva duhu- 
rilor necurate care bântuie în această noapte prin lume. 

Tot în același scop există o serie de restricţii si superstiții, 
care se păstrează mai ales în lumea satului. 

Este interzis femeilor să întindă rufele afară la uscat, ba chiar 
si să spele în perioada dintre 25 decembrie și 6 ianuarie (denu- 
mită cele 12 nopţi) aceasta deoarece se crede că în rufele atârnate 


afară vor intra toate duhurile rele care umblă în aceste nopţi hai- 
hui prin lume și asta va aduce tot anul ghinion. 

Pe cât posibil în această perioadă se vor evita muncile inutile, 
altfel vei avea foarte mult de muncit tot anul care urmează. 

Se crede că în noaptea de Anul Nou, animalele vorbesc între 
ele, iar oamenii le înțeleg. Dar cine le aude vorbind, va muri în anul 
care vine (credinţă atestată si în Transilvania). 

Visele avute în noaptea de Anul Nou se împlinesc cu sigu- 
ranţă. (de bună seamă, este noaptea când de fapt nu dormi, deci...) 

Ai ghinion tot anul dacă în dimineaţa de anul nou, primul om 
întâlnit este un bătrân sau un postas (poate pentru asta este zi 
de sărbătoare pretutindeni...). 

Din contră, dacă întâlnesti o fată frumoasă vei fi binedispus 
tot anul. Explicabil, nu ? 

Cel mai bine este să întâlnesti un cosar (desi e zi liberă ei 
circulă și în ajun și în prima zi a anului...și credeţi-mă că nu degea- 
ba) — atunci norocul te va urmări tot anul. Și aici procedeul nu este 
simplu. Dacă vrei să-ţi poarte noroc, trebuie să încrucisezi dege- 
tul mare și mijlociu de la mâna stângă și să le pui pe un nasture 
de la haina ta, în timp ce cu mâna dreaptă atingi cosarul - apoi îi 
dai obolul cuvenit. Dacă n-ai șanse să- găsesti, e bine să porţi o 
mică amuletă - gen mărțișor, reprezentând un coşar - el fiind consi- 
derat cel care luptă permanent cu demonii si-i învinge, iar funinginea 
pe care o lasă în urma lui te apără de boli. 

Dacă primul om întâlnit este un cerșetor, vei avea mare noroc. 
Acestia se consideră că au forțe supranaturale, deci trebuiesc 
omeniţi cu pomeni, care se spune că se vor întoarce însutit.(sin- 
gura întrebare - Când?, dar ce contează...) 

În Chile, Italia și Spania, femeile poartă de Revelion precum 
si prima zi a anului lenjerie roșie, culoarea vitalităţii si a dragostei. 

În Argentina, pe 31 decembrie se taie cu perforatorul toate 
hârtiile păstrate inutil de-a lungul anului, iar după amiază, mulţimea 
de confetti astfel realizată este lăsată de pe ferestre să cadă ca 
o adevărată ninsoare. Spectacolul este fascinant, mai ales în preaj- 
ma blocurilor înalte. 

În Bali, prima zi a anului trebuie serbată într-o liniște deplină. 
Nu se aprinde seara lumina, nu se face foc la bucătărie, nu este 
permis să meargă radioul sau televizorul, oamenii nu au voie să 

iasă din case, să cânte, să vorbească tare. Întreaga insulă plutește 
în liniste și întuneric o zi și o noapte întreagă. Pentru ce aceste 
rigori care sunt impuse si turistilor străini? Credinţa este că acum 
duhurile rele misună peste tot și văzând că este liniste şi întune- 
ric, cred că insula nu este locuită si pleacă pe pustii, lăsând locuitorii 
să fie linistiţi si fericiţi tat restul anului. Se pare că tradiţia nu a 
fost respectată, asa se explică atentatele avute într-o ţară cu locuitori 
atât de pasnici si credincioși.... 

În China, și în toate cartierele chinezesti din lumea întreagă, 
cele trei zile — una înaintea și două după anul nou, nu se lucrează. 
Pregătirea începe cu zile înainte, făcându-se curăţenie generală în 
casă, mâncarea specifică și cumpărându-se haine noi - urmată de 
atârnarea lampioanelor și a lungilor hârtii rosii pe care sunt pic- 
tate cu cifre aurii inscripţii magice - toate pentru a alunga spiritele 
rele. În ultima dimineaţă a vechiului an, întreaga familie își cinstește 
strămoşii şi pe Zeul Bun al casei, cărora li se oferă în curţile tem- 
plelor, sau pe terenurile virane, festinuri suculente alcătuite din 
mâncărurile cele mai bune, ca: rațe, pești prăjiţi, legume deosebite, 
fructe, orez, dulciuri, ce se ard toate într-un foc cât mai viu, pen- 
tru ca, odată cu fumul, să fie dusă și ofranda către cer, în lumea 
strămoşilor si a zeilor. Se întâmplă cel mai ades ca cei care fac 
ofranda, să nu-si poată permite să aibă pe mesele lor nici de Anul 
Nou o asemenea abundență. Punctul culminant al serii este, ca 
pretutindeni în lume, momentul de cumpănă dintre ani, care este 
serbat cu violente și spectaculoase focuri de artificii si mai ales 
enorm de multe pocnitori, pentru alungarea tuturor forţelor malefice 
si purificare - tradiţie preluată în lumea întreagă. 

Prima zi - așa cum cere înțelepciunea bătrânilor, trebuie să 
se desfăşoare sub semnul armoniei perfecte, copiii nu trebuie cer- 
taţi, adulţii trebuie să râdă permanent, nu se vorbește răstit, nu 
se spun vorbe urâte, se petrece, se cântă, se spun poezii și se 
citesc lucruri cu caracter educativ. Această zi este deosebit de impor- 
tantă căci, aşa cum se desfăsoară ea, asa este întregul an, iar 
dacă sărbătoarea decurge în condiţii perfecte, anul care vine va fi 
bogat în realizări, bucurii, sănătate, afaceri bune si — evident, bani. 
Urarea care se face este „Kong hee fatt choy“- adică - Multă pros- 
peritate si noroc. 

A doua zi dragonii uriași din hârtie, purtaţi de 5-6 persoane, 
acompaniaţi de o gălăgioasă formaţie de instrumente de percuție 
specifice, merg pe străzi intrând din magazin în magazin și din casă 
în casă - pentru a alunga demonii si a aduce astfel prosperitate 
în noul an...ceva similar cu colindul cu capra balcanic. 

Am inserat aici și câteva dintre obiceiurile asiatice, desi Anul 
Nou este celebrat la o altă dată, stabilită după alte criterii și după 
ciclul lunii, nu al soarelui. 

Ca o curiozitate, nu numai datele de sărbătorire a noului an 
diferă ci și perioada istorică. Astfel China, Vietnamul. Korea și Sin- 
gapur serbează Anul Nou 2006 pe 8 februarie. O zi mai târziu, 
pe 9 februarie Tibetanii serbează Noul An - 2113. Pe 10 februa- 
rie, începe anul 1427 pentru moslemi. Indienii Sikhs serbează pe 
14 martie, începutul anului 538. Pe 13 aprilie Kambodgia, Laos, 
si Thailanda serbează anul nou budist.Pe 3 octombrie începe la evrei 
anul 5767. Am dat doar câteva dintre numeroasele exemple... 


Superstițiile și tradiţiile românilor 

În lumea satului perioada dintre Crăciun și Bobotează poartă 
denumirea de Hârţa. - adică se mănâncă „de dulce“, deci după 
pofta inimii, fără restricții. 

În tot acest timp femeile nu au voie: - să spele cămăși, să 
facă leşie — căci acum apele sunt sfinţite, să toarcă și să cârpească 
- atunci fetele lor nu se vor mai mărita un an întreg, sau vitele ră- 
mân sterpe. 

Dar, furca trebuie să aibă caierul pe ea, iar dacă nu- are, 
gospodina o va lega cu un fir de aţă, pentru ca să nu se oprească 
„firul vieţii“. 

În jud. Muscel în această perioadă de timp nu se lucrează 
„pentru a nu face gâlci, friguri și lingoare“. 

Macedoromânii vorbesc acum încet, deoarece între Crăciun 
si Bobotează sunt stăpâni dracii numiţi Caracandzali = care le poate 
lua vocea. 

Gunoiul care se strânge în zilele Crăciunului, se aruncă după 
Bobotează peste straturi - ca să nu le mănânce viermii. 

Spre Anul Nou usile trebuiesc lăsate deschise, pentru a intra 
norocul în casă. Tot astfel să nu stingi lumina si focul, nici lumânarea, 
ca norocul să nu creadă că nu esti acasă și să plece la alţii. 

Până în seara de Anul Nou toate datoriile trebuiesc plătite, 
altfel vei rămâne tot anul viitor dator. 

În noaptea de Anul Nou trebuie să ai bani în buzunar, asta 
înseamnă că vei avea un an îmbelșugat si noroc la bani. Supers- 
tiția este valabilă si de fiecare dată în prima noapte cu lună nouă 
când se pune mâna pe buzunarul cu bani și se spune: „Lună nouă, 
lună nouă, cu bani m-ai găsit, cu bani să mă lasi“. 

Fetele de măritat pun seara un fir de busuioc pe ghizdul fân- 
tânii. Dacă dimineaţa este plin de promoroacă, se vor mărita încă 
în iarna aceea. Tot așa, când se culcă își pun sub pernă busuioc 
stropit cu apă sfinţită, ca să-și viseze ursitul. 

Pentru a alunga duhurile rele care acum, la răscrucea anilor, 
bântuie prin lume, femeile închină tacurile usilor si ale feretrelor 
de la casă, de la grajduri si coteţe, făcând o cruce cu un amestec 
de usturoi pisat, tămâie si untură, ţinând în mână si o lumânare 
aprinsă (/. Toca) 

Înainte, în Bucuresti, fiecare tânăr necăsătorit își punea sub 
pernă o unealtă a meseriei sale (croitorul — un ac; cizmarul - calapo- 
dul; funcţionarul — creion etc.) Astfel se credea că-si vor visa ursi- 
ta. Fetele îşi puneau un lucru făcut de ele sub căpătâi, în același 
scop (FP Ispirescu) 

În această seară totul trebuie să fie prospăt primenite - aşter- 
nuturi, perdele, feţe de masă, paiele puse animalelor în grajduri 
etc. pentru ca în noul an să ai spor și bogăţie. 

Se aruncă boabe de cânepă în foc, pentru ca să crească 
coada fetelor. (Muslea-Bârlea) 

Pomii care nu dau roade sunt fiecare înconjurați de trei ori 
si ameninţaţi cu toporul sau fierăstrăul că vor fi tăiaţi, într-un ade- 
vărat ritual-executat de întreaga familie, în zgomote de zurgălăi sau 
oale lovite. 


Previziuni meteorologice 

Dacă în noaptea de Sân-Vasii (Sf. Vasile) cerul va fi senin, anul 
întreg va fi secetos. Dacă va fi înnorat, va fi un an ploios (7. Gherman) 

Dacă spre Anul Nou noaptea nu va bate vânt, se va face pâi- 
nea. Dacă la Anul Nou e lună plină, să se semene pâinea la loc nou, 
iar dacă e lună veche, să se semene la loc vechi (Mus/ea-Băârlea) 

Dacă e lună plină în seara de Sf. Vasile atunci anul următor 
va fi mănos; când nu e lună plină, va fi sec, neroditor. (S. FI. Marian) 

În ajunul Anului Nou se rupe o crenguţă de măr și se pune 
într-un vas cu apă rece și cu acela la fereastră, dinlăuntru se ţine 
până la Bobotează; dacă până atunci înflorește, e semn de primă- 
vară bună, la din contră - vai și amar. (Pop Reteganul) 


Ghicitul viitorului 

Desi suntem în secolul XXI, această superstiție sau tradiţie 
a rămas la fel de practicată, sub forme diferite, în mediul rural și 
urban, existând diferite procedee: 

Turnarea plumbului — este un ritual foarte iubit, cunoscut 
încă din antichitatea greacă și rămas la fel de actual nu numai la 
noi ci și în foarte multe ţări. Interesant de stiut este că figurinele 
care se formează turnând plumbul topit în apă, nu se interpretează 
ca atare, ci, în genul „jocului umbrelor“: într-o cameră întunecoasă 
se pun în faţa unei lumânări aprinse și umbra răsfrântă pe perete 
este ilustrarea destinului în noul an. Obiceiul este atât de împămân- 
tănit încât în multe ţări există cărţi de interpretare a figurilor din 
plumb (asemănătoare cu înterpretarea viselor). Astfel: stea înseam- 
nă bucurie si noroc; cruce - suferinţă; siluetă de femeie - pierdere 
de bani; formă de sac - bogăție. Și imaginaţia lucrează, lucrează, 
lucrează... 

Turnatul oului — cine nu are plumb, poate să folosească și 
oul. Cum adică”? Simplu. Se sparge un ou deasupra unei oale cu apă 
clocotită. După forma pe care a luat-o aul în apă, se ghicește viitorul. 
Bunăoară, dacă oul nu se împrăștie - înseamnă noroc și belsug. Dacă 
se dispersează și ia diferite forme, fiecare dintre acestea sunt inter- 
pretate după imaginaţia și evident dorinţele celui care a executat ri- 
tualul. Fantezie si optimism să fie, că interpetările abundă... 

Calendarul de ceapă - este un procedeu-oracol pentru a 
afla cum va fi vremea în anul următor. Se iau 12 foi de ceapă egale, 
se așează la rând - fiecare reprezentând o lună a anului, se pre- 
sară cu sare (egal la fiecare) si se lasă până a doua zi. Foile în 
care s-a format apă multă, atestă că lunile respective vor fi ploioase, 
cele fără apă vor fi luni secetoase. 

Aflarea norocului familiei 

La fel ca și pentru calendarul de ceapă se procedează pentru 
a afla norocul familiei. Se pune pentru fiecare membru al familiei o 
felie de ceapă cu sare si se lasă toată noaptea. Pentru cel a cărui 
felie este plină de apă, anul nou va aduce necazuri, boală sau chiar 
moarte. (/. Toacă) Părerile diferă — din contră dacă felia este uscată, 
e semn de ghinion si necaz pentru posesor (Muslea — Bârlea) 

Similar se ghiceste cu pahare pline cu apă, pe fiecare fiind 
scris prenumele unui membru al familiei. Paharul din care s-a evapo- 
rat mai multă apă, indică pe acela care va avea probleme neplă- 
cute în noul an. 

În alte părţi se folosește oracolul cu linguri. Seara se reazămă 
de perete sau fereastră linguri (semnate) pentru fiecare membru 
al familiei. Dacă dimineaţa toate sunt găsite la fel, este semn că 
în noul an nimeni nu va avea probleme. Lingura celui care a căzut 
indică necazuri si supărări pentru posesor. Pentru tată și mamă 
se pun polonice. Cel care cade înseamnă moarte (Niculiţa — Voronca) 

Calendarul cerealelor -în ajunul Anului Nou se pune pe vatră 
câte un cărbune aprins, fiecare reprezentând o cereală - grâu, 
orz, porumb, secară etc. După cum si cât a ars cărbunele trans- 
formându-se în cenusă, recolta cerealei respective va fi mai bună 
sau mai rea în anul următor și în funcţie de asta ţăranii vor decide 
ce vor semăna mai mult. 


Ritualuri de anul nou 

Plugușorul - Este cea mai cunoscută formă de colindă de 
Anul Nou, specific autohtonă, care nu există decât pe teritoriile 
fostei Dacii. El este „descins din calenda Anului Nou al romanilor“ 
(Vasile Alecsandri). Este o urare colectivă „ce-si are originea în săr- 
bătorile romane numite Opalia“. (G. Dem. Theodorescu), „un descân- 
tec construit pe un rit de separaţiune și de agregare, pentru 
expulzarea iernii și rechemarea verii“ (7h.Speranţia). „O importan- 
tă sinteză folclorică românească și o mărturie elocventă a vechimii 
si ponderii ce a avut-o agricultura în viaţa noastră etnică“ (Dumitru 
Pop). Se poate ţine o prelegere foarte lungă despre diversele ipoteze 
emise de etnologi, în legătură cu vechimea acestui ritual, timpul de 
execuţie, semnificaţia exactă etc. Dar nu cred că este necesar. 

Ce e important, este bucuria pe care ţi-o aduce venirea cetei 
cu Plugusorul. Fiind obicei legat de agricultură, nu este cunoscut de 
orăseni, decât sub o formă absolut lipsită de autenticitate ci nu ca 
un adevărat spectacol, asa cum se desfășoară în lumea satului. 

Există Plugurețul sau Plugurelul, executat de copii, în care 
locul plugului este luat de o ramură bifurcată de măr, ca simbol 
filoumorf al acestuia. 

Pluguşorul autentic, tradiţional, spectaculos, are ca recuzită 
un plug adevărat tras de doi sau patru boi sau cai si este execu 
tat de cete de flăcăi, adulţi si bătrâni, sau chiar grupuri mixte. Ca 
într-o piesă de teatru, fiecare îsi are rolul său: plugarul — care ţine 
coarnele plugului, mânătorul - care ţine traista pentru covrigi, colaci, 
mere, pere, nuci — astăzi se dau mai multbani, și urătorii - care 
recită poezia (ce poate ajunge până la 400 de versuri). Ca recuzi- 
tă sunt folosite obiecte pentru producerea zgomotelor menite să 
alunge duhurile malefice si să purifice spaţiul — căldări sparte, pus- 
coace, pârâitoare, clopote, tălăngi. buhae precum siinstrumente 
ca fluiere, vioară, acordeon, cobză, triscă, flaut. 

Urarea declamată este acompaniată de o adevărată pan- 
tomimă, care ilustrează muncile agricole, sincronizate cu recitarea 
versurilor. Tematica reflectă ritmul muncilor agrare - de la pregăti- 
rea uneltelor, aratul, semănatul, seceratul, treiratul, măcinatul și 
prepararea pâinii și evident urări de noroc si prosperitate făcute 
gazdelor. Se face apoi cu plugul o brazdă în curtea gospodarului, 
iar femeile presară în ea grâu. În unele regiuni există superstiţia 
că dacă nu au venit colindătorii cu plugușorul, tot anul îţi va merge 
rău. Mai actual, textele au căpătat o tentă distractivă, comică, pe 
alocuri folosindu-se cuvinte deochiate. 

Periniţa - Este un dans al sărutului specific românesc și după 
unii cercetători o formă a supraviețuirii practicilor orgiastice din 
sărbătorile romane de iarnă, după alţii si-ar avea originea în jocurile 
de priveghi. Dar, ce importanță are, ea e un prilej de mare veselie 
si este nelipsită la fiecare revelion. 

Jocurile cu măști — Cele făcute în noaptea de Anul Nou -— 
în special în ajun nu au întotdeauna legătură cu Mosii și Strămosii 
(ca în jocurile rituale de fertilitate) ci sunt o modalitate de a spune 
ce gândesti, un fel de refulare a tot ceea ce ai acumulat în timpul 
anului. Ele își au tradiţia din timpul romanilor, a serbărilor „Lenee 

din Calendele lui lanuarie“ Astfel este Turca, care moare simbo- 
lic în ziua Anului Nou. 

La sate, ca într-o noapte de carnaval, tinerii își pun măști de 
judecători, poliţişti, cârciumar etc. si cu acest prilej se fac adevă- 
rate dialoguri satirice la adresa diferitelor persoane care nu sunt 
foarte iubite. 

Strigarea peste sat - Este oarecum similară jocurilor cu 
măsti.După cum spune Romulus Vulcănescu „este o instanţă judecă- 
torească“ formată din tinerii necăsătoriți. În momentul de răscruce 
al anilor, tinerii cocoțaţi pe dealuri, în copacii înalţi, pe acoperișurile 
caselor etc. apărați de întuneric, poartă între ei un dialog satiric, 
în care sunt „judecaţi“ cei din sat, spunându-li-se evident pe nume 
- fiecare cu „hibele“ lui. Acest dialog este ascultat de voie, de nevoie, 
de tot satul, stârnind râsul sau - de multe ori, la fetele nemări- 
tate vizate astfel — plânsul. 

Sorcova - Este tradiţia structurată după modelul colinzilor, 
în care copiii, invocând divinitatea vegetației (reprezentată de sor- 
covă) urează în dimineaţa zilei de Anul Nou, belsug și noroc celor 
pe care-i sorcovesc, atingându-i cu acest obiect. Textul este cla- 
sic as putea spune, deoarece a rămas neschimbat de-a lungul anilor. 

Sorcova poate să fie alcătuită din rămurelele de pomi fruc- 
tiferi puse în apă la Sf. Andrei, pentru a înmuguri la Anul Nou, sau 
din crengi strânse buchet, împodobite cu hârtie colorată, flori din 
hârtie, lână colorată, tricolorul, busuioc uscat. De fapt ea sim- 
bolizează fertilitatea, sănătatea si puritatea si pentru aceasta în 
unele zone ale ţării (Muntenia, Oltenia, Dobrogea, Moldova) ea este 
păstrată tot restul anului lângă icoană. (/on Ghinoiu - Obiceiuri popu- 
lare de peste an) 


Am amintit doar câteva dintre tradiţiile românesti din lumea 
satului, în parte si a orasului — cele mai cunoscute. Nu sunt sin- 
gurele, se pot spune atât de multe despre ele, mitologia românească 
este poate mai bogată si mai plină de farmec decât cea greco- 
romană sau scandinavă deoarece aproape fiecare eveniment impor- 
tant este însoţit de sensibilele si savuroasele poezii populare și nu 
numai pentru aceasta. 

ANUL NOU VITICOL 


În calendarul popular, prima zi a lunii februarie corespunde 
cu Anul Nou Viticol, de fapt începutul unui nou sezon de lucru pen- 
tru cei care cultivă cea mai îndrăgită plantă, din fructele căreia se 
revarsă nectar și ambrozie, bucurie și uitare... 

Legendele spun că prima plantă sădită de către Noe, pe 
pământul uscat de ape, ar fi fost vița de vie. Dar pentru că primii 
struguri erau acri, el a jertfit patru animale: un miel, un leu, o mai- 
muţă și un porc, care au îndulcit bobul de strugure dar au și impri- 
mat caracterul lor vinului. O legendă moldovenească identică spune 
că atunci când Noe a dorit să sădească vița de vie, Diavolul a cerut 
voie să-l ajute. El a adus aceleasi animale, pe care le-a sacrificat 
si cu sângele lor a udat planta sădită. Puterea lor s-a transferat 
viței de vie,astfel vinul are calitatea de a-l schimba pe om, după 
măsura şi numărul paharelor... Întâi îl face blând ca un miel, apoi 
curajos ca un leu, penibil si caraghios ca o maimuţă și în final îl 
transformă în porc. În alte legende, Noe este considerat a fi român 
si „tatăl vinului“ si al viței de vie. Există si un cântec de petrecere 
care atestă acest lucru: „Tata Noe cel bătrân / Fost-a fost pui de 
român / El a sădit la noi via / Si ne-a lăsat bucuria./“ 

Se pare că bucuria a fost prea mare, asa că datorită abu- 
zurilor care se făceau, mai ales în timpul marilor sărbători, Bure- 
bista - prin intermediul preotului său Deceneu, a dorit să stârpească 
vița de vie. 

O veche legendă din Bucovina, spune că „De mult, prin toate 
pâraiele și toate fântânile era vin, nu apă. Dar oamenii au fost răi. 
Dumnezeu s-a mâniat pe ei și le-a luat vinul; a lăsat atâta vin și 
atâta pâine cât să aibă cu ce sluji preotul la liturghie” (lon Ghinoiu 
- Sărbători şi obiceiuri românesti) 

lată câteva cugetări legate de vin: 

„La buciumul viței trei vlăstari cresc, unul al sănătăţii, unul 
al bucuriei și unul al turbării“ — Anton Pan 

„Arama este oglinda înfățisării, iar vinul oglinda sufletului“ — Eschil 

„Vinul bun este o ființă apropiată, dacă stii să te porţi cu el“. 
Dar în acelasi timp, asa cum spune Cassio în Othelo: „O, tu spirit 
nevăzut al vinului, dacă încă nu ai un nume, cel care te cunoaste 
te poate numi Diavol“ - W. Shakespeare. 

„In vino veritas“ spunea poetul Alceu, cu mai bine de șase 
secole î.e.n. Pe vremea lui, pentru a se afla adevărul, celor bănuiţi 
de fapte antisociale li se da să beie vin foarte tare, iar la beţie, 
spuneau tot...un adevărat detector natural de minciuni...Ca un con- 
trapunct la această maximă, poetul german Friedrich Rückert, a 
dat — peste secole, o replică satirică: „Die Wahreit ist im Wein; / 
Das heißt: In unsern Tagen, / Muß einer betrunken sein, / Um 
lust zu haben, die Wahreit zu sagen“...[Adevărul e în vin; / Asta 
înseamnă că în zilele noastre, / Trebuie să fie cineva beat, / Ca 
să aibă chef să spună adevărul...]...lucru se pare valabil în toate 
timpurile... 


Prima cultură a viței de vie datează cu 3000 de ani î.e.n. în 
Asia Mică si Egipt unde era considerată reîncarnarea lui Osiris. In 
tradiția paleo-orientală ea a fost identificată cu „Pomul vieții“, la sume- 
rieni semnul pentru „viaţă“ era o frunză de viţă“ iar zeiţa ei era 
Geschtinanna considerată“ viţa cerului“.Grecii si romanii i-au investit 
ca zei ai viței de vie pe Dionysos si Bachus. Cultul lor a devenit un 
simbol a unirii extatice cu Zeul Suprem. 

După fuga din Egipt și trecerea Mării Rosii, prima plantă 
descoperită de israeliți a fost vița de vie. Acesta a fost considerat 
un semn divin care atesta că au ajuns pe „Pământul Făgăduinţei”. 
In vechiul testament vița de vie reprezintă poporul israelian - lahwe 
este considerat „crescător de vie iar Israelul este via sa“. Si Isus 
spunea: „eu sunt vita de vie cea adevărată și Tatăl Meu este lucră- 
torul“ (Ev. după loan). 

Viţa de vie este simbolul imortalităţii, de aceea este un motiv 
des întâlnit în iconografia popoarelor. La poporul român apare ca 
un motiv sacru, în patru ipostaze: 1. Ca arbore genealogic a lui 
Enisei — ex. iconostasul de deasupra usilor împărătestide la mănă- 
stirea Golia si Horezu. 2. Ca o coardă de viță de vie cu struguri 
pe ea, care iese din corpul lui Isus, face un cerc peste capul lui, 
lăsându-l să stoarcă strugurii — subiect des abordat în iconografia 
naivă pe sticlă de la Nicula si Scheii Brasovului; 3. ca un strugure 
mare dus de doi oameni pe umeri - în pictura murală a unor bis- 
erici de lemn din Maramureș și 4.ca un teasc de taină - zugrăvit 
tot într-o biserică de lemn din Maramures (Romulus Vulcănescu — 
Mitologie Română). 

Legendele românești asociază vița de vie cu sângele curs din 
rana lui Isus, răstignit pe cruce: „In coastă l-au înțepat, / Din 

coastă i-au curs / Sânge și apă. / Din sânge și apă / Viţă de 
vie, =- poamă; / Din poamă - vin. / Sângele Domnului pentru 
creștini...“ (7. Pamfile - Sărbătorile de toamnă). Este revelatoare 
Sfânta taină a împărtăsaniei:“ ...beţi dintr-acesta taţi, acesta este 
sângele meu care pentru voi se scurge întru iertarea păcatelor“... 

Încă din moşi-strămoșsi, poporul român a considerat cultivarea 
viței de vie ca pe un act sacral. După cum relevă Elena Voronca 
în cartea sa „Datinile poporului român“, în Moldova se spune că: 
„trebuie să muncesti via 7 ani, si să nu te superi, nici să înjuri, 
chiar dacă te-ai zgâria sau tăia. Atunci Dumnezeu îţi iartă păcatele, 
te duci drept în cer“. La români, patronul viticulturii a fost investit 
Sânvasile. De sărbătoarea lui — în noaptea de revellion, superstiția 
sau credinţa este că se deschide cerul si apa se transformă în vin. 

Vechile documente atestă aspectele magico-mitice-religioase 
legate de săditul viei. El se face cum se desprimăverează si pămân- 
tul — chiar plin de zloată, este bun de săpat. Înainte era un ade- 
vărat ritual. Întâi se făcea o slujbă sau sfeștanie de către preot, 
se închina vin, se turna vin pe pământ. Apoi, bărbaţii săpau gropile, 
femeile puneau răsadul și musuroiau pământul, în timp ce lăutarii 
cântau. La sfârsitul lucrului jucau cu toţii „hora viei“. (Romulus Vul- 
cănescu - Mitologie română). 

În calendarul popular, viței de vie îi sunt închinate câteva săr- 
bători: Sfântul Trif (1 februarie care este considerat Anul Nou Viti- 
col, când se taie butucii de vie); Armindeanul (1 mai, când sunt 
destupate butoaiele cu pelinul de mai); Sânzienele (24 iunie — când 
se merge cu băutură si mâncare în dealul viilor) si Cristovul viilor 
(14 septembrie - când începe culesul). 

De fiecare dată, și acum, viticultorii aduc și preotul pentru 
a face sfestanie — în vederea radirii și apărării de vătămători si vreme 
neprielnică. (A. Gorovei - Credinţi și superstiții). 

La noi în Ardeal, pe dealurile din jurul Blajului, culesul viei se 
făcea cu mare respect, ca o sărbătoare, mai întâi preoții îmbră- 
caţi cu patrafire făceau slujbă binecuvântând rodul pământului și 
multumind Domnului pentru cele date, iar noi copiii, care nu prea 
înțelegeam mare lucru, de abia struniţi de către părinţi, aşteptam 
cu nerăbdare să fim lăsaţi printre butucii viei, să mâncăm pe sătu- 
rate, iar cei mai mari să primească cosorul cu care să participe 
si ei la cules. 

Nu sunt uitate nici practicile magico-mistice preluate de la 
strămosi cum ar fi punerea în vie a unor obiecte apotropaice, gen 
amulete, care să alunge duhurile rele (căpăţâni de animale, sperie- 
tori de păsări, păsări mitice, fire de lână rosie, etc.), depunerea 
unor ofrande rituale lângă butucul viței (o bucată de bundărete, 
turnarea vinului), nelucrarea într-o sărbătoare anume, cum este 
Sf. Ana - Foca (1 iulie) zi de mare arșiță, când se credea că: „cine 
lucra la vie, i se usca via“ (A. Gorovei — idem) 


Trif Nebunul 

Este un personaj al mitologiei române, născut în credința popu- 
lară din „contopirea cultului sfântului crestin Trifon - serbat la 1 
februarie si al unei divinităţi autohtone a naturii“ (van Evseev - 
Dicţionar de magie, demonologie si mitologie românească). Este 
aceeasi sinteză suferită de Sânmedru, Sânvasii, Sângeorg, etc. — 
unde peste personajul mitic popular, crestinismul a suprapus figu- 
ra unui sfânt. Trif, sau Trif-Nebunul, sau Trifonul viermilor si al lă- 
custelor, este în credința populară patronul tuturor dăunătorilor care 
distrug pomii fructiferi si viile. In Muscel ziua lui Trif mai poartă denu- 
mirea de Viermăritul și se serbează „pentru ca viermii și lăcustele 
să nu strice semănăturile“ (T. Pamfilie — Agricultura). 

Acest personaj mitic există și la bulgari sub numele de Tri- 
fon Zarezan (Trifon cel tăiat). Legenda spune că era atât de nebun 
încât si-a tăiat nasul — probabil într-un extaz bachic.... De fapt există 
o sumedenie de legende controversate, care vor să explice motivul 
pentru care a fost investit în mitologia populară cu titlul de Patron 
al viilor. Pe lângă această, unii români îi atribuie rolul de păstor al 
lupilor și îl serbează pentru ca lupii să nu le mănânce vitele.Pen- 
tru viticultori serbarea zilei lui Trif-Nebunul este un adevărat ritu- 
al, denumit: 


Arezanul viilor 

Este un ceremonial magico-mitic, cu caracter bahic din lumea 
viticultorilor, datând din vremea tracilor, care are ca scop influențarea 
recoltei strugurilor. El are loc la 1 februarie -răscrucea dintre ani, 
în ziua când Anul Vechi Viticol moare si renaste Noul An Viticol. 
Totodată este o manifestare colectivă ca tot ce este legat de lumea 
satului. Proprietarii viilor, în sănii sau căruţe, cu caii, cingătorile, 
pieptarele și frunţile împodobite cu coarde de viță de vie, strânse 

special încă de la culesul strugurilor, plecau din sat strigând“ hai 
să mergem la Gurbanu“. Ajunsi fiecare în via lui, dezgropau sticla 
cu vinul ultimei recolte, îngropată toamna, apoi mergeau la petre- 
cerea colectivă care avea loc pe o culme, unde se aprindea focul 
tradiţional în care se puneau coardele uscate de vie, se bea, se 
mânca, se cânta, se juca, se sărea peste focul stropit cu vin. Coarde- 
le arse și vinul aruncat în foc, erau jertfa oferită pentru ca via să 
fie în noul an rodnică. De fapt sunt simbolul arderii vechiului an viti- 
col și renasterii anului nau.Când se întuneca toți participanţii se 
întorceau acasă cu făclii aprinse în mâni si petrecerea continua în 
cadrul familiei. Chemarea „hai să mergem la Gurbanu“ atestă fap- 
tul că înainte, în cadrul jertfei era sacrificat un animal. Cuvântul 
Gurban vine de la tradiţia turcească cu acest nume ce însemna sac- 
rificiul unei ovine, care apoi era mâncată de întreaga comunitate. 


Ziua omizilor 


Ziua de 1 februarie este considerată în mediul sătesc Anul 
Nou Pomicol, când se face prima ceremonie a anului, legată de 
pomicultură. In strânsă legătură cu Trifon Nebunul, este ziua dedi- 
cată tuturor dăunătoarelor (omizi, lăcuste, viermi, gândaci, mana 
pomilor, rugina pomilor și viei etc.) care distrug vara recolta. Pomii 
fructiferi sunt stropiţi cu apă sfinţită la bobatează sau în ziua respec- 
tivă, în unele zone preotul face chiar sfesștanie, pentru ca să fie 
apăraţi si să dea astfel rod bogat. (Banat) 


Târcolitul viilor 

Este un scenariu mitic ritual executat în scopul fertilităţii viței 
de vie, la 2 februarie - stăvechiul început al Anului Nou Viticol. Asa 
precum toate ritualurile cu caracter mistico-religios, cel care îl înde- 
plineste trebuie să fie și de data asta „curat“ sufleteste si trupeste. 
Asadar, capul familiei, în zorii zilei merge la vie, cu un cosor, o sti- 
clă sau o ploscă cu ultimul vin, funingine de pe vatra casei ameste- 
cată cu untură si un bundărete. Ce este bundăretele”? Un aliment 
ritual, un fel de „Tobă“,făcut mai ales în Muntenia si Oltenia, prin 
umplerea cecumului porcului (denumit mosu!) cu carne, slănină si 
visceref(ficat, inimă, splină) — toate fierte. El este preparat la sacri- 
ficiul porcului - între Crăciun și Boboteazăsi se mănâncă sacra- 
mental la Anul Nou Viticol, la „Târcolitul viilor“, uneori la Bobotează 
sau la Anul Nou Agrar. Porcul reprezintă în mitologia populară 

spiitul grâului, iar bundăretele - făcut din organele sale vitale, este 
simbolul prosperității și abundenței. 

Deci, seful familiei, ajuns la vie, îndeplineste următorul ritual 
de fertilitate pentru noul an. El înconjoară de trei ori o viță, apoi 
oprindu-se în colţul viei, taie o bucată de bundărete pe care o pune 
alături de butucul viței, taie un vlăstar din viță si unge tăietura cu 
funinginea și grăsimea adusă, mănâncă si el o bucată die bundărete, 
toarnă vin peste viță si bea și el puţin vin — un fel de ritual de frater- 
nizare — cei ce mănâncă și beau la aceeași masă, devin prieteni...cel 
puţin asa se spune. Și un ritual de ofrandă. Urmează apoi incan- 
taţia magică făcută sub forma unui presupus monolog-dialog 
„Doamne să-mi faci struguri cât bunderetele! / Cum este bundă- 
retele de mare, asa să se facă strugurii de mari! / - Bună dimineața 
vie! /- Mulţumesc llie /- Faci vin sau te tai? / Fac !./ 

Lăstarele tăiate se pun crucis pe piept și rotunjite în formă 
de cunună pe căciuli, apoi după ce-si beau sticla de vin până la 
ultimul strop, întorși cu mare veselie acasă, podgorenii le plantează 
în grădină pentru a deveni „norocul viței“. 


Stretenie 

În calendarul crestin ziua de 2 februarie este sărbătoarea 
„Întâmpinarea Domnului” — la ortodocși și „Curăţirea Sfintei Marii“ 
la catolici. De fapt, semnifică intrarea Mariei si a pruncului Isus la 
40 de zile după nasterea lui, în templul din lerusalim, pentru curățirea 
ei. Cuvântul stretenie este preluat din textele liturgice slavone si 
semnifică „întâmpinare“ si „întâlnire“. Această sărbătoare a fost intro- 
dusă în crestinismul oriental în penultimul an al domniei împăratu- 
lui lustin |. Serbarea a fost generalizată în mediul crestinesc 
răsăritean în sec. VI, aproximativ anul 534, de către împăratul lus- 
tinian, în speranţa că va scăpa Constantinopolul de cutremurele 
frecvente și epidemii. La Roma, sărbătoareaa fost introdusă în anul 
494 de către papa Gelasie, pentru a înlocui tradiționala sărbătoare 
păgână - Lupercaliile, care avea loc la începutul lui februarie, când 
se făceau procesiuni cu făclii aprinse în jurul orasului — în onoarea 
zeului Pan, denumit și Lupercus - adică distrugătorul lupilor. Fă- 
cliile au fost înlocuite cu lumânări, de aceea sărbătoarea se mai 
chema și Sărbătoarea luminilor (loan Toca - Sărbători religioase, 
datini si credinţe populare) 

În popor această sărbătoare se numește Stretenie, nume 
care simbolizează o divinitate mitică populară, asemănătoare cu 
baba Dochia, care, după capriciile și firea ei schimbătoare, con- 
tradictorie (specifice începutului de februar), stabileste caracterul 
vremii. Țăranii fac adevărate prognoze asupra mersului timpului, 
în funcţie de felul în care este vremea la Stretenie, deoarece ei 
consideră că,e ziua când se întâlneste iarna cu primăvara“. 

Dacă în această zi este senin, cald și frumos, atunci vara va 
fi caldă si îmbelsugată. 

Dacă este frig, posomorât, ninsoare sau chiar viscol, vara 
va fi răcoroasă si neroditoare. 

Dacă stresinile picură, deci sunt desgheţate, albinelor le va merge 
rău peste an si mierea va fi acră. Aici părerile sunt contradictorii. 

„Unii cred că dacă trece Stretenia peste apă și apa este des- 
gheţată, atunci se mânie si-si face pod ca să treacă, adică dă vis- 
col si îngheţ“ (S.F/.Marian - Sărbătorile) 


Ziua Ursului 

Poate unii s-au întrebat de unde derivă expresia „Vin — pute- 
rea ursului“? 

O veche poveste românească s-ar putea să fie legată de 
această expresie. Se spune că atunci când un mare împărat a văzut 
câtă dihonie, zarvă și pricină aduce mult prea multa băutură a vinu- 
lui, a dat ordin să fie distrusă planta blestemată - adică vița de 
vie. Au trecut zeci de ani și împăratului i-au luat locul alți și alți îm- 
păraţi, care nici nu cunosteau licoarea fermecată. Intr-o zi, unul 
dintre aceștia s-a dus în codru la vânătoare, unde a întâlnit un urs 
cât o namilă, pe care a încercat să- răpună.Ursul a fugit si împăra- 
tul urmărindu- s-a trezit în inima muntelui, la un schit unde locuia 
un sihastru singuratic, bătrân ca vremea și slab de i se vedeau 
oasele prin piele. Auzind bătrânul lătrături de câini, a ieșit să vadă 
ce se întâmplă si dădu piept cu ditamai dihania. Și ce credeţi că 
s-a întâmplat? Minune mare, fără să-i pese de namila ce se ridi- 
ca amenințătoare în faţa lui, sihastrul își suflecă mânecile anteriu- 
lui si apucă ursul de urechi zgâlțâindu-l de-rosniră dinţii. Inspăimân- 
tat, ursul începu să tremure ca o piftie și cum reusi să scape din 
mânile bătrânului o tuli la fugă. Mirat de o asa întâmplare nemaiîn- 
tâlnită si absolut înfricosătoare, împăratul l-a întrebat pe sihastru 
de unde- vine o așa putere, la care acesta ia spus că de la băutura 

fermecată scoasă dintr-o plantă miraculoasă, îndemnându-l și pe 
el s-o încerce. Atunci împăratul a dat ordin să fie sădită vița în toată 
țara, dar oamenii să bea din licoarea fermecată doar cât să fie 
atât de puternici să tragă ursul de urechi. Povestea este mai lungă, 
minunat redată în cartea „Enciclopedia de etnobotanică românească“ 
- de Valeriu Butură 

In mitologia populară, Stretenia (2 februarie), când se fac prac- 
ticile rituale ale viilor,este și Ziua Ursului, sau Martinul cel Mare, 
fiind la mijlocul celor trei zile succesive ale Martinilor de iarnă, sau 
Sân-Martinii, deoarece în mitologia populară se crede că în această 
zi, ursul iese din hibernare și părăseşte bârlogul. Această tradiţie 
rituală are motivaţia ei — apărarea gospodăriilor de agresiunea ursilor. 
De ziua lui, ursul primeste ofrandă o bucată mare de carne și este 
amintit cu respect dându-i-se alte nume de tipul: Moș Martin, Moș, 
Al bătrân. 

Este interesant că, după comportamentul ursilor — consideraţi 
adevărate barometre sau prevestitori, ţăranii știu cum va fi vremea. 

„In Banat se spune că în această zi iese ursul din peșteră 
afară si joacă ca în arie jurîmprejur si, dacă este soare si-si vede 
umbra, atunci iarăși se bagă în peşteră si nu iese, ci mai doarme 
încă sase săptămâni, căci atât mai ţine iarna; iar dacă nu-si vede 
umbra, atunci rămâne afară si iarna se întrerupe“ (S. Mangiuca — 
Călindariu). 


Prin modul său de viață deosebit de al altor animale sălbati- 
ce - cum ar fi faptul că fată puii iarna, ursul este văzut încă din 
cele mai vechi timpuri, drept o „întruchipare a divinității naturii, care 
moare și renaste în fiecare an“. El a intrat în mitologia popoarelor 
încă din paleolitic și și-a câștigat o adevărată venerație, datorită 
relativei asemănări cu omul — posibilitatea staționării bipede, chiar 
pentru o scurtă durată. 

Ursul simbolizează curajul si puterea, pentru aceasta el a fost 
ales ca herald al Rusiei și al orasului Berna. Berne - zeiţa lunii la 
celți era reprezentată de un urs. 

In diferite culturi siberiene, ursul era considerat strămosul 
si călăuza samanilor. El este asimilat cu Luna deoarece dispare odată 
cu iarna și apare primăvara. 

La diferite triburi din nordul Africii există un adevărat cult al 
ursilor, pentru a le îmbuna sufletele, să nu se întoarcă și să se 
răzbune pe oameni, după ce sunt vânați. 

La vechii greci, ursul era în legătură cu zeița Artemis, divini- 
tate a lunii și vegetației. Preotesele ei erau îmbrăcate în blănuri 
de ursi. Nimfa Calisto si fiul ei au fost transformați de Hera în 
constelaţiile ursului - Ursa Mare si Ursa Mică. 

La celți, ursul era simbolul si emblema clasei războinicilor si 
denumirea ei — celta comuna Artos - este regăsită în numele suvera- 
nului mitic — Arthur. 

În Japonia se consideră că ursul este strămoșul celei mai 
vechi populaţii nipone - Ainu, din insula Hokkaido si pentru aceas- 
ta i s-au acordat două sărbători pe an: Yomante - serbarea ursu- 
lului (pentru cinstirea celui mai onorat dintre spiritele Kamui), și 
Kim Um Kamui — divinitatea munţilor înalţi, reprezentată de urs. 

Mieszko — primul cneaz considerat intemeietorul dinastiei cne- 
jilor polonezi — era asemuit cu un urs, numele său fiind denumirea 
eufemistică a ursului - Mieszko. 

Istoricii consideră că însăşi numele lui Zalmoxis ar deriva din 
cuvântul Zalmos - care înseamnă „piele de urs“, deoarece atunci 
când s-a născut a fost învelit cu blana acestui animal. 

În multe tradiţii este considerat strămoș totemic, interme- 
diar între lumea adâncurilor și om. Chiar în folclorul românesc există 
credința că ursul a fost om, pedepsit de Dumnezeu să se trans- 
forme în fiară sălbatică. „El e din om, a gresit nu stiu de ce si Dum- 
nezeu l-a trimis în pădure să fie urs. (E.N. Voronca - Datinile poporu- 
lui român) 

Pe teritoriul României cultul ursuluia existat încă din paleolitic, 
dovadă marile depozite de cranii de urs, cu diverite incrustaţii geo- 
metrice, găsite în pesterile ţării, precum și figurinele din lut ce 
înfățisau ursi(în neolitic), care presupun existenţa unor adevărate 
ritualuri închinate acestui animal considerat sacral, un adevărat cult 
magico-religios, din care s-a păstrat până la noi reminiscenţe fol- 
clorice, materializate în zilele de sărbătoare închinate ursului (Mar- 
tinii, Stretenia, Macoveiul etc), jocurile rituale de iarnă sau primă- 
vară, cu măşti de urs, precum și numeroase superstiții. 

- În medicina magică, ursul condus de „ţiganii ursari“, are 
darul de a purifica spaţiul și de a alunga duhurile rele (A. Gorovei 
- Credinţi si superstiții). 

- În lumea satelor există şi acum credinţa că cei care au du- 
reri de mijloc se vindecă dacă se lasă călcați de ursul ţiganilor ursari. 

- Mulțimea numelor, precum Ursea, Ursu, Ursan, Ursules- 
cu, Ursei, sau a localităţilor — Urseni, Ursaţi, Ursoaia, denotă cre- 
dinţa că prin abordarea lor, puterea ursului se transferă asupra 
omului sau localităţii respective. (R. Vulcănescu). 

- In zona munţilor Apuseni, la naşterea copilului i se dădea 
o linguriţă cu untură de urs, ca să-i dea putere. (Frâncu-Cânarea 
- Românii din Munţii Apuseni). 

- In regiunea Hațeg, la naștere copilul era uns cu untură de 
urs „ca să fie om tare“ (0.Densuseanu - Graiul din Țara Hategului). 

- Oamenilor fricosi li se recomandă folosirea părului de urs: 
„Dacă ţi-e frică de ceva, ia păr de urs și te afumă, căţi vine bine: 
uiţi frica (A Gorovei). 


Bogată și plină de farmec este mitologia poporului nostru. 
Vorbind despre ea cărturarul român Alecu Russo spunea: „mi-ar 
face cinste, dacă as fi poet si mai ales poet mitologic, as edita 
mai întâi mitologia română, care-i frumoasă si purtată ca o rufă 
lepădată, si asa ar fi înțeleasă de tot omul ce stie numai româneşte“ 
[Studie Moldovana]. 


Am încercat și de data aceasta să evoc - cel puţin tangen- 
țial, fascinanta mitologie a poporului nostru, în contextul universal. 
Ea este expresia spiritualităţii, un document social cultural cu un 
bogat conţinut epic și mesaj umanist care nu poate decât să ne 
facă cinste. 

Ne putem mândri. Nu multe popoare se pot lăuda cu o aseme- 
nea zestre spirituală care, asa cum afirmă strălucitul etnolog Romu- 
lus Vulcănescu „este prin însăsi dăinuirea ei în timp și spaţiu, un 
certificat autentic de autohtonitate, continuitate si originalitate, 
emanat din mediul și viața întregului popor român si a ramurilor 
lui istorice, un atestat istoric de creativitate culturală și originali- 
tate creatoare“. 


As dori în încheiere să citez cuvintele cărturarului francez 
Anatole de Monzie: „un peuple qui n'aurait pas de mythes serait 
un peuple mort. Les pays sans légendes sont condamnés à mourir 
de froid"... 

SF. VALENTIN ȘI DRAGOBETELE 
NOSTRU STRABUN 


De câţiva ani buni, luna februarie este marcată comercial 
de o nouă sărbătoare, intens mediatizată, ce tinde să fie încorona- 
tă ca fiind cea mai sensibilă, cea mai romantică, cea mai delicată 
din toate cele cunoscute până acum - Valentin's Day - sărbătoarea 
dragostei și a florilor. Asadar, de 14 februarie când e ziua Sfântu- 
lui Valentin, s-a iniţiat frumoasa tradiţie ca fiecare bărbat sau chiar 
băiat să ofere flori fetelor si femeilor — surorilor, iubitelor, prietenelor, 
logodnicelor, mamelor. O tradiţie foarte recentă, adoptată nu atât 
datorită romantismului ei cât mai ales datorită intensei mediatizări. 

Cred că este bine să avem cât mai multe sărbători. E bine 
să avem cât mai multe prilejuri de bucurie. E bine să ne colorăm 
intens existența care de multe ori poate fi mult prea ternă, prea 
monotonă sau pur și simplu gri în gri. Nu este rău să importăm 
si să împământănim sărbători ale altor popoare - ba chiar poate 
fi o notă de exotism - trecând peste caracterul lor pur comercial. 

DAR este păcat să nu ne cunoastem tradiţiile noastre, cele 
care ne definesc spiritual, serbările bunilor si străbunilor nostri, 
care, nu pot fi depășite nici de mersul timpurilor, nici de evoluţia 
tehnicii secolului XXI, din simplu motiv că ele au izvorât din strân- 
sa legătura a omului cu natura, care îşi va păstra întotdeauna rit- 
mul său neschimbat. 

Este păcat că a intrat de mult în uitare Dragobete zis și 
Dragomir, lova, lovan Dragobete, Cap de Primăvară - tânărul 
zeu al dragostei din panteonul mitologiei milenare românesti, un 
corespondent similar divinităţilor antice ale dragostei și naturii, pre- 
cum Adonis, Eros, Telepinus, Osiris, Cupidon, Kupalo etc. (/. Evseev) 

Legendele spun că ar fi băiatul Babei Dochia (dar opusul ei 
pozitiv) si cumnatul lui Lăzărică - un străvechi zeu al vegetației si 
că ar fi un tânăr voinic, frumos, iubăreţ și bun, care inspira dragoste 
curată fetelor (spre deosebire de Zburătorul - o semidivinitate 
erotică, un demon malefic care reprezenta sexualitatea trupească) 

Dragobetele era similar cu Năvalnicu - un personaj similar 
din folclorul românesc, un tânăr focos, înflăcărat, care năucea mințile 
fetelor si nevestelor tinere și pentru aceea Maica Domnului l-a pedep- 
sit transformându-l într-o plantă ce-i poartă numele, folosită la vrăjile 

de dragoste. (/.Ghinoiu) 


Celebrarea sărbătoririi lui se făcea la sate în perioade diferite, 
de la zonă la zonă - în funcţie de ritmul împrimăveririi - 24 si 28 
februarie sau 1 si 25 martie (24 februarie — sărbătoarea religioasă 
ortodoxă -— Aflarea capului lui Sf. loan Botezătorul de aici se crede 
că vine și denumirea de lovan; „25 martie - Buna Vestire și Ziua 
Cucului). Preambulul acestei sărbători era ziua Sfântului mucenic 
Vlasie — 11 februarie, considerat protectorul păsărilor și femeilor 
gravide. In credința populară se crede că de ziua lui se întorc 
păsările migratoare si încep să cânte. (/. Ghinoiu - Sărbători si 
obiceiuri românesti) 

Observând îndelungat natura, ciclurile anotimpurilor, fenome- 
nele naturale, viața plantelor si animalelor (după care și-a deter- 
minat propriile calendare - ale muncilor agricole, pomi-viticole, pas- 
torale, a strângerii plantelor tămăduitoare etc.) ţăranul român a 
dedus că majoritatea animalelor sălbatice sau domestice își au pe- 
rioada de înmulţire primăvara, în cadrul renaștererii întregii naturi. 
Astfel multă vreme ziua de 3 martie a fost considerată o sărbă- 
toare tradiţională - începutul primăverii sau Capul de primăvară. 
Este perioada de rut când păsările cerului se strâng în stoluri, se 
împerechează și încep să-și facă cuiburile, considerată Logodna pă- 
sărilor (atât sălbatice cât și domestice). 

In lumea satelor, această presupusă logodnă a păsărilor a 
fost adoptată simbolic de către oameni ca o serbare a erotismu- 
lui uman. In această zi se fac înfrăţirile între tineri de acelasi sex, 
se fac logodne fictive ce pot genera căsătorii reale - ceremonii care 
au loc în cadrul unei frumoase sărbători tradiţionale, considerate 
de unii cercetători etnografi ca „o rămășiță a totemismului avimorf, 
a cultului strămoșilor-păsări - în vechime comportamentul zbură- 
toarelor era un model de conduită umană, învestit cu prestigiu sa- 
cral“. (/. Evseev - Dicţionar de magie, demonologie si mitologie ro- 
mânească). Păsările erau considerate mesagere ale zeilor, în acest 
sens este semnificativ faptul că în limba greacă cuvântul pasăre 
înseamnă „mesaj al cerului“. Se credea că „păsările neîmperecheate 
în această zi rămâneau stinghere până la Dragobetele din anul viitor“ 
(/.Ghinoiu) — ceea ce era valabil și în lumea oamenilor. 

Ziua lui Dragobete - zeul dragostei, era sărbătorită în mod 
deosebit, în primul rând nu se ţesea, nu se cârpea, nu se lucra la 
câmp sau în ateliere deoarece: „cel ce lucrează atunci, circicăie 

ca păsările toată viața“. (A. Fochi - Datini și eresuri). În schimb, se 
făcea mare curăţenie în casă pentru a întâmpina cu bună-cwviință 
pe Zeul lubirii - Dragobete, care venea însoţit de zânele Dragostele, 
aducând sporul si belsugul dar și bucuria în case. O altă credinţă:“ 
Dragobetele e flăcău iubăreț si umblă prin păduri după fetele si 
femeile care au lucrat de ziua lui“ (/. Evseev). 

Gospodinele trebuiau să hrănească păsările curţii cu hrană 
specială, iar celor sălbatice le aruncau boabe de grâu, mei sau orz 
pe acoperișurile caselor. În această zi nu era voie să se taie păsări 
domestice si nici nu se vânau sau blestemau cele sălbatice. Starea 
psihologică euforo-erotică a oamenilor, generată într-o oarecare mă- 
sură de împerechierea păsărilor, dar mai ales de primele semne 
ale primăverii, este semnalată de către N.Densușeanu: „o femeie 
spune: că numai mâna s-o puie pe un bărbat străin în această zi 
si va fi drăgostoasă bărbaţilor în tat cursul anului“. Fetele si nevestele 
tinere strângeau zăpada netapită si-si făceau rezerve de apă cu 
care se spălau în anumite zile ale anului, ca să-si păstreze frumuse- 
țea (Muntenia, Oltenia, Dobrogea, Transilvania) lon Ghinoiu — Obi- 
ceiuri populare de peste an. Tot legat de această zi se făceau preve- 
deri meteorologice sau existau superstiții. Dacă auzeai pupăza atunci 
eraiharnic și spornic tot anul. Dacă ploua, se împrimăvăra mai de- 
vreme si vremea urma să fie frumoasă. 


Adevărata sărbătoare era însă pentru fetele si flăcăii care 
asteptau prilejul să-și arate în fața întregii colectivități alesul sau 
aleasa inimii. Tinerii trebuiau să serbeze împreună, căci cine stătea 
singur și n-avea pereche de Dragobete, risca să rămână tot sin- 
gur un an întreg, până la următoarea sărbătorire a Dragobetului. 

Dacă era vreme frumoasă, de dimineaţă, frumos îmbrăcaţi 
ca la o mare sărbătoare, fetele și băieţii se adunau pe grupe de 
vârste și porneau hăulind și chiuind de răsuna satul, strigând: „Drago- 
betele sărută fetele“, înspre dealurile din preajmă sau înspre pădure, 
pentru a culege primele flori de primăvară - ghiocei și brândușe. 
In timp ce fetele căutau flori, băieţii strângeau uscături pentru a 
aprinde apoi un mare foc, în jurul căruia se adunau, pe grupe de 
vârste, vorbeau, spuneau glume cu caracter erotic — dar nu cu 
substrat indecent - mai mult legate de simpatiile ţinute ascunse. 

Înspre nămiază, când focurile se stingeau, fetele porneau în 
goană înspre sat, fiecare urmată de băiatul care o îndrăgea. Dacă 

acesta reusea s-o prindă (și evident că ea se lăsa prinsă) avea 
dreptul s-o sărute în văzul tuturor și erau pentru un an de zile, până 
la următorul Dragobete, considerați logodnici. 

Această goană a băieţilor după fete se numea în jud. Mehe- 
dinţi „zburătorire”(si păsările se zburătoresc) iar obiceiul declarării 
publice a dragostei între urmărită și urmăritor s-a păstrat ca un 
cult erogen până în sec. XIX (P. Vulcănescu). 

Mulţi dintre părinţi de abia acum aflau simpatiile tinerilor, unii 
erau mulţumiţi, alţii nu, dar logodna virtuală era respectată, chiar 
dacă nu se încheia cu o căsătorie. De multe ori ele prevesteau 
nunțile care aveau loc în toamnă. 

In această zi era obiceiul să se facă „însurăţirile între fete si 
înfrățirile între băieţi” — un ritual cu rădăcini străvechi întâlnit la tracii 
nord-dunăreni (dacii) cât și la tracii sud-dunăreni (moesii și odrisii) 
precum și la iliri. (Romulus Vulcănescu). Se făcea un gen de frater- 
nitate rituală - fraţi de cruce si surori de cruce, care rămâneau 
toată viaţa ca rude cosangyvine, se ajutau, se sfătuiau,până la moar- 
tea unuia dintre ei când la mormântul decedatului se făcea un ri- 
tual de „dezlegare“, de „desfrăţire“. Ceremonialul ritual era făcut 
pe grupe de vârstă și sex, tinerii își zgâriau pe braţul stâng sem- 
nul crucii solare, îţi suprapuneau brațele sângerânde și-și sugeau 
sângele, considerându-se astfel de acelasi sânge. Urma apoi un 
mare ospăț cu alimente rituale - colaci și grâu fiert. Asa cum re- 
latează Petru Caraman, acest legământ era destul de riguros, în 
unele regiuni el se reînnoia în fiecare an, până când tinerii aveau 
vârsta pentru a „intra în horă“. 

Cei legaţi prin acest ceremonial își spuneau veri, văruțe, fâr- 
tate, soală (verișoară), surate si după ce se căsătoreau [nu cu sora 
sau fratele suratei sau fârtatului) se întâlneau la fiecare sărbătoare 
de Rusalii (on Ghinoiu - Obiceiuri de peste an). In felul acesta fami- 
lia era virtual mărită și oamenii trăiau într-o strânsă comunitate, 
cunoscând prea puţin cumplitul „demon“ al lumii contemporane -— 
„Singurătatea... 


Din punct de vedere fizic „fluviul timpului“ curge neîntrerupt, 
în acelasi ritm imperturbabil - el nu cunoaște cascade, vârtejuri, 
sau stagnări de ape. Doar evenimentele importante între care intră 
si sărbătorile tradiţionale, amplifică, colorează această scurgere 
monotonă a timpului. Ele marchează ciclurile naturii, momentele 
cheie, definitorii, ale vieţii si istoriei unui popor. 

Aceste sărbători tradiționale sunt în cele din urmă forma de 
exprimare a condiţiilor determinante din punct de vedere istoric, 
etnic, geografic, social și cultural, caracteristice pentru fiecare popor 
în parte. Ele îsi au rădăcina adânc înfiptă în contextul social și reli- 
gios al omenirii, sunt urme ale „subconstientului colectiv“ (C. G. Jung) 
si sunt studiate de o întreagă serie de ramuri ale științei interesa- 
te de acest specific, cum sunt: Etnografia, Folclorul, Antropologia, 
Sociologia, Psihologia si Teologia. 


E frumos că am adoptat o sărbătoare a îndrăgostiţilor, dar 
ar fi si mai frumos să ne-o amintim pe a noastră, serbată de mosii 
şi strămoşii noştrii — nu ca de un eveniment din mediul rural ci ca 
o expresie a enormelor resurse spirituale ale neamului nostru. 

E frumos să dăruiești flori, indiferent de ocazie, sau mai bine 
zis să cauţi orice prilej de a dărui flori. Nu există un mesager mai 
delicat, mai sensibil, care să poată să spună fără cuvinte, atât de 
multe... 

Putem serba Valentinul dragostei la 14 februarie - căci este 
prea mediatizat si e „cool“ să ne occidentalizăm, uite așa, în ritm 
rapid... 

Dar este o datorie de suflet să ne reamintim sărbătorile noas- 
tre - vitregite și intrate în uitare prin îngheţul afectiv datorat mult 
prea lungii ierni comuniste.Ele ne reprezintă, sunt zestrea noas- 
tră culturală, au farmecul lor inedit, care ne afirmă și ne diferen- 
țiază de alte popoare. 

Deci daţi-i și lui Dragobetele cel frumos si iubitor ceea ce i 
se cuvine din mosi-strămosi -ziua lui pe 24 februarie care să fie 
cunoscută de toți românii, ca o „Sărbătoare a dragostei“ ce ne apar- 
ţine și ne leagă sufleteste. 

O zi a dragostei, neaos românească. Credeţi că este prea 
mult? Eu zic că nu. 

lubirea ar trebui să fie sărbătorită nu la date fixe, nu în fiecare 
zi ci în fiecare moment al vieţii noastre, căci ea este aceea ce 
generează viața si „fără de iubire se-usucă timpu-n noi ca floarea 
fără apă“... 

POSTUL PAȘTELUI 


Denumit și „Postul Mare“ sau „Al patruzecimii“ (Quadrage- 
sima) Postul Pastelui este cel mai sever și mai lung din calendarul 
crestin-ortodox si durează sapte săptămâni (48 de zile), începând 
anul acesta pe 14 martie(2005) şi terminându-se în Noaptea Învierii, 
pe 1 mai, având două zile când este permis a se mânca pește — 
de Buna Vestire (25 martie) și la Intrarea Domnului în lerusalim — 
adică de Florii(24 aprilie). 


Cele 40 de zile de post sunt calculate simbalic prin analogie 
cu relatările Bibliei. 

Astfel Potopul Biblic a durat 40 de zile, timp de 40 de ani 
au călătorit israeliţii prin desert; Moise a asteptat pe muntele Sinai 
„Tablele Legii“ - adică Cele 10 Porunci, timp de 40 de zile în post 
si rugăciuni; tot același interval de timp l-a petrecut profetul Elias 
(870 î.e.n. - considerat în Vechiul Testament drept precursor a 
lui Messia) în drumul său spre Horeb și, în sfârsit, tat 40 de zile 
a petrecut lisus în desert pentru a primi mesajul divin. 

Iniţial postul avea justificări sociale, spunându-se că acela care 
economisește postind, va putea să dea de pomană săracilor. Prin 
Conciliul din Niceea (325 e.n.) s-a stabilit ca timp de 40 de zile 
înaintea sărbătorii Pastelui, să se mănânce numai seara, fiind 
interzisă complet carnea și vinul în toată această perioadă. În unele 
țări, pe lista alimentelor interzise erau incluse și ouăle - consider- 
ate drept „carne lichidă“, precum și toate derivatele din lapte. 
Creștinii din Evul Mediu cunosteau 100 de sărbători pe an dar si 
160 de zile de post (deci alimentaţie fără carne). 

Cel mai sever era și a rămas postul din timpul Săptămânii 
Mari adică Duminica Floriilor - Duminica Pascală, de fapt Săptămâ- 
na Patimilor Mântuitorului când de regulă se ţinea și se mai ţine 
post negru, adică se bea doar apă. 

În prezent, Biserica a stabilit cum trebuie să postească un 
bun crestin, astfel: luni și marţi din prima săptămână a postului, 
toată Săptămâna Patimilor și în mod special Vinerea Mare se ţine 
post negru, iar în rest este interzisă alimentaţia cu orice proteine 
animale. Evident, fac abstracţie de la această tradiţie copiii, femeile 
gravide, batrânii, bolnavii si militarii în termen. 

Postul ca manifestare religioasă 

În toate timpurile și în toate religiile este cunoscut postul și 
ascetismul ca mijloc de purificare a sufletului și organismului. 

Astfel în Grecia antică era considerat ascetism antrenamen- 
tul sever făcut de către sportivi și soldaţi. Mai târziu prin ascetism 
se înțelegea renunţarea la alimentaţie, sex, avere și comunicare 
cu semenii, adică ceea ce făceau pustnicii sau sihastrii care se 
retrăgeau în peșteri pentru ca prin sigurătate si meditații să se 
poată întâlni cu propriul EU și să înţeleagă problemele vieții. 

Părintele Medicinei - Hyppokrat (460-375 î.e.n.) a enunțat 
teoria că postitul și renunţarea la anumite alimente întreţin sănă- 
tatea organismului si ţin departe bolile. Prin aceasta se curăţă si 
dezintoxică organismul. Dictonul său: „niciodată să nu te scoli sătul 
de la masă“ este valabil până în zilele noastre. 

Bazele teoretice, principiul acestei autorenunțări a fost fun- 
damentat de către filozoful grec Platon (427-347 î.e.n.) care a spus 
că alimentele în exces dăunează sufletului si trupului. 

Vrăjitorul tribului înaintea executării unui ritual religios postea, 
aceasta pentru a putea acumula puteri magice. 

Guatama Siddarta Buddha (566-486 î.e.n.) — întemeietorul 
religiei și filozofiei budhiste a postit îndelung sub un măslin până 
când a avut „lluminarea'. 

Religia crestină a preluat acest concept și l-a dezvoltat-o mai 
departe. Așa precum cele 10 porunci, sub o formă sau alta există 
în toate religiile — fiind de fapt reguli sociale ce trebuiesc respectate 
pentru a exista o bună conviețuire între oameni, și principiul redu- 
cerii alimentaţiei prin post are un fundament științific, chiar dacă iniţial 
justificarea era exclusiv mistico-religioasă — așa cum a preconizat scrii- 
torul bisericesc latin Quintus Septimus Tertullian (160-220 e.n): „un 
corp slab poate pătrunde mai usor prin porţile cerului“. 

Si întemeietorul religiei islamice - Mahomed a preluat si apli- 
cat principiul postului. Ramadamul este perioada de 30 de zile în 
care până la apusul soarelui nu ai voie nici cel puţin să te clătesti 
cu apă în gură. 

Au existat și excese. Astfel în religia romano-catolică sfânta 
Catherina din Siena a fost beatificată datorită faptului că a murit 
prin înfometare - ca manifestare a credinţei. Astăzi, o asemenea 

„credinţă“ se numeste anorexie și este încadrată în capitolul bolilor 
psihice greu de tratat. 


Postul ca manifestare politică și din motive speculative 

Istoria consemnează postul din motive politice ca formă de 
protest, asa-numita grevă a foamei întâlnită în toate timpurile. 

În Irlanda Evului Mediu exista obiceiul ca să fie pedepsiţi dator- 
nicii prin înfometare, după care li se iertau datoriile. 

În 1933 un emigrant rus din America a postit timp de 40 
de zile pentru a determina autorităţile să-i dea dreptul de sedere 
în ţară. În acest timp, zilnic fugea 16km. pentru a realiza o mai 
spectaculoasă scădere în greutate. În final şi-a atins însă scopul. 

A rămas în istorie „marșul foamei“ al lui Mahatma Gandhi 
care în anii 30 a protestat vehement în acest fel față de ascen- 
siunea englezilor în India. 

Ce este interesant, fanaticii politici precum Robespierre, Lenin, 
Che Guevara, au fost adepţii posturilor indelungate pentru a-si întări 
puterea psihică. Fața osoasă, descărnată, ochii arzători, structura 
firavă nu denotau întransigenţă revoluţionară ci înfometare - asa 
cum au dedus psihologii și medicii. 

Există posturi din motive speculative. Astfel, în 1880 docto- 
rul american Henry Tanner, timp de 40 de zile nu a pus nimic în 
gură decât apă, dar în urma acestui „maraton al foamei“ a câstigat 
100.000 $ din biletele de intrare vândute celor care doreau să 
intre să vadă comedia. 

În 1905 la München, în timpul Serbărilor Recoltei din octom- 
brie, un adept al postului negru, închis într-o cușcă de plexiglas, i-a 
enervat într-o așa măsură pe iubitorii de veselie, de mâncare și 
petrecere încât au spart cutia transparentă și l-au îndopat cu prăji- 
turi cu asemenea furie pe ascetul improvizat, încât erau cât pe ce 
să-l înăbușe. 

În 2003 artistul londonez David Blaine, a stat timp de 44 de 
zile atârnat într-o cușcă de plexiglas, deasupra lui Tower Bridge, timp 
în care nu a băut decât apă. S-a apreciat că ciudățenia a fost admi- 
rată de peste 250.000 de spectatori, care zilnic au aruncat în el 
cu zarzavaturi diferite si mingi de galf și pentru a-i face viaţa imposi- 
bilă, cât era ziua de lungă făceau o gălăgie infernală, cu tobe, capace 
de gunoi lovite, trompete si orice posibilitate de a produce zgomot. 

Vechea concepție - A fi gras înseamnă a fi puternic 

Inainte se credea că a fi puternic însemna să fi masiv, gras, 
să ai corp și forţă de taur. Prin grăsime și masivitate se vedea că 
persoana respectivă aparţine unei anume pături sociale elitare, 
obișnuită să trăiască în opulenţă, asa că mult timp puterea de orice 
natură era asimilată cu dimensiunile corpului. 

Rubens adora femeile cu forme revărsate, spunând că aces- 
ta este idealul frumuseţii feminine pe care l-a imortalizat în toate 
tablourile sale. Astăzi, asemenea femei sunt considerate suprapon- 
derale, obeze și predispuse la grave boli cardiovasculare si hor- 
monale (diabet) 

Strămoșii noştrii de pe toate meridianele considerau că mân- 
catul este, alături de sex, cea mai mare plăcere a vieţii. 

Astfel istoria relatează că în sec. II î.e.n. la curtea Împăra- 
tului Chinei, în mod normal existau 2000 de oameni care trebuiau 
să se ocupe zilnic doar de mâncare și băutură pentru împărat și 
haremul său. Existau ca feluri de mâncare în jur de 342 de spe- 
cialități de peste, 64 de vânat, 24 de broască ţestoasă si scoici. 
Împărăteasa Chinei — Cixi (1835-1908)Javea pretenţia de a-i fi făcute 
zilnic 600 de feluri de mâncare. Bucătarul ei, neputând să gătească 
până în prânz atât de multe feluri, a lăsat să se execute din porțe- 
lan, bucate deosebit de apetisante, care erau puse doar ca să fie 
masa plină. Într-o zi, întâmplarea a făcut ca împărăteasa să pof- 
tească tocmai o asemenea mâncare. Văzând că este doar orna- 
ment, deci a fost înselată, ea a dat ordin ca bucătarului să i se 
taie capul. 

Domnitorul aztec - Montezuma Il (1502-1520) obișnuia să 
aibă la masa sa nici mai mult, nici mai puţin de 300 de feluri de 
mâncare. 

Împăratul Leopold | al Austriei (1658-1705) prin decret de stat 
a stabilit numărul felurilor de mâncare admis a se servi zilnic, în funcţie 
de rangul social. Astfel, la masa imperială se făceau 16 feluri, la 
nobili 8 feluri, descrescând la funcţionarii de stat, comercianţi 4 feluri. 
Populaţia de rând nu era inclusă în această legiuire căci dacă reușea 
să-si asigure pâinea cea de toate zilele era suficient. 

Cel mai mâncăcios rege european a fost Ludowic XVI (1774 
1792). El înfuleca la aceeasi masă carne de porc, pui, oaie, vânat, 
ouă...astea doar ca aperitiv înainte de mâncarea de bază. 

Cancelarul Germaniei prinţul Otto Bismark (1815-1898) con- 
suma la micul dejun 16 ouă. Ei, chiar dacă la bătrâneţe a avut 
gută, totuși longevitatea sa vine în contratimp cu teoria excesului 
de colesterol provocat de ouă... 

Ce este interesant, tocmai propagatorii multiplelor posturi 
religioase, erau cei care „păcătuiau“ cel mai îndâriit, astfel că în 
sec. XVI chiar biserica a dat un edict prin care se îngrădea numărul 
felurilor de mâncare servite obisnuit la mesele episcopale — „numai“ 
6 mâncăruri cu carne si 4 garnituri însoțitoare. Nu e de mirare 
că și atunci, ca si acum, majoritatea slujitorilor lui Dumnezeu sunt 
mult prea „împliniţi“. Dar, să nu fiu maliţioasă... 


Aspectele medicale pro și contra legate de post 

Există o vorbă: „de la sublim la ridicol e un singur pas“. 

Deci, atenţie, postul nu este un lucru de joacă. 

Din punct de vedere medical, postul trebuie tratat după prin- 
cipiul clasic din medicină: „nu există boală ci bolnav“. Deci, regimul 
alimentar implicat de post nu poate fi aplicat unitar ci diferențiat 
în funcţie de vârstă, efortul depus, metabolismului personal, me- 
diul de viață, factorii de stres al mediului înconjurător, afecţiuni pre- 
existente... .iată doar câteva prerogative care impun necesitatea con- 
sultării doctorului. 

În general, abordarea unei alimentaţii lacto-vegetariene în lunile 
de primăvară este benefică, se stie că un regim bagat în grăsimi 
si proteine animale, aduce un aport crescut de colesterol - unul 
dintre factorii determinanţi ai bolilor cardio-vasculare, deci o epura- 
re a organismului reduce nu numai aportul acestui factor încrimi- 
nat ci si implicaţiile legate de acesta. Consumarea fibrelor vege- 
tale asigură o mai bună funcție a aparatului digestiv. 

Pentru aceasta, în general este indicat ca să schimbăm sis- 
temul de alimentaţie dezintoxicând astfel organismul cel puţin de 
posturile importante (Crăciun și Paste). 

Deci, aspectele pro si contra trebuie să fie bine analizate de 
cei care, dorind să fie buni crestini, respectă fidel prescripţiile reli- 
gioase. Mai ales bătrânii care, datorită vârstei înaintate, pot avea 
reale probleme prin înfometare și însetare. În primul rând frustarea 
organismului de apă (în mod normal sunt necesari 2,5-3 It pe zi, 
când doctorul nu are alte contraindicaţii) poate avea consecinţe 

catastrofale. De aceea orice post, mai ales „cel negru“, nu poate 
fi făcut fără asentimentul doctorului. De altfel cei peste 58 de ani 
sunt scutiţi de post. 

Orice fel de post este interzis persoanelor care suferă de 
diabet, boli metabolice, boli ale ficatului, bulimie sau anorexie. 


Superstiții și tradiții legate de post 

Încă din timpurile străvechi a existat credinţa că în alimente, 
mai ales în carne, există forţe rele, malefice. Pentru aceasta exista 
superstiția ca părinţii să postească înaintea nasterii copilului, mirii 
înaintea nunţii, la fel și rudele în perioada doliului — asta pentru a 
împiedica ca prin alimente sufletul pribeag al răposatului să intre 
în corpul celor rămasi pe pământ. 

„Lunea curată“ este prima luni din Postul Pastelui. Potrivit 
tradiţiei se spală temeinic cu leșie vasele în care s-a mâncat „de 
dulce“, apoi se duc în pod. În Banat această zi se mai numeste 
Spolocanie. Bărbaţii merg la cârciuma satului si se „spală cu bău 
tură” pentru mâncarea „de dulce“ de până acum. Tot în prima zi de 
post este tradiţia Cucilor, un ceremonial de fertilizare si purificare 
a spaţiului si timpului, prin practica „Bătutului ritual“. Bărbaţi si flăcăi, 
cu o glugă lungă și fuste, având pe cap măsti ce reprezintă diferite 
animale, cu coarne lungi suprapuse ca o scară, cu un clopot în 
spate și un băț lung în mână, aleargă de dimineaţă prin sat ca să 
atingă femeile, bărbaţii si copiii cu bățul. Cei care nu erau atinși 
se credea că în acel an vor fi tot bolnavi. După amiază, Cucii se 
strângeau pe la curţile oamenilor unde jucau hora. Cucul alunga 
spiritele rele cu ajutorul clopotului, prin atingere cu bâţul feritiliza 
femeile, iar prin arderea fulgilor din glugă alunga bolile. Acest obi- 
cei se mai practică în satul Brănești - jud. Calafat. 

„Marţea vaselor“ este prima zi de marţi din Postul Pastelor 
şi începutul Săptămânii Caii lui Sântoader. În Banat, se spală la fel 
vasele de dulce, denumite „slăstuite“ în care apoi se afumă vitele 
si stupii pentru a avea rod bogat. Tot atunci se făcea apă din neaua 
netapită, cu care se mătura podeaua casei. Este ziua când se fac 
vrăji si farmece. 

Joimăriţa sau Joimărica este un personaj întâlnit doar în mi- 
tologia românească. Numele ei derivă din Joi-Mari - ultima zi de 
joi din postul Pastelui. Este considerată zeiță a morţii în Panteonul 

românesc, care supraveghează focurile de Joimari făcute în onoarea 
strămoşilor, dar și hărnicia oamenilor. Este întruchipată sub forma 
unei vrăjitoare hidoase și rea,puternică, „cu gura cât grapa și dinţii 
cât lopata“ si poartă cu ea o serie de instrumente (o găleată cu 
jăratic, un cleste, un ciocan, un cuţit, un vătrai, un sac cu cenușă 
etc.) menite să pedepsească femeile lenesșe care nu și-au terminat 
torsul și țesutul până în Joia Mare. Joimăriţa este temută si de băr- 
baţii leneși care nu si-au măturat curtea, n-au reparat gardul etc. 

Simbolic este întruchipată de o femeie urâtă și puternică sau 
chiar un bărbat, care de Joia Mare umblă din casă în casă să cer- 
ceteze hărnicia oamenilor din satele Transilvaniei. Pentru a scăpa 
de pedeapsă, cei în culpă îi dau ouă. 

Tot Joia Mare este ziua de cinstire a memoriei strămoșilor. 
Credinţa este că atunci morții se întorc pe la casele lor. Oamenii 
din sat aprind focuri mari în curţile caselor denumite „focurile mor- 
ţilor“, atunci se coc colacii și se vopsesc ouăle, iar în curţi se asează 
scaune pe care să vină și să hodinească sufletele strămoşilor. 

Vinerea Sântoaderului, prima zi de vineri după Lăsatul Secu- 
lui de Paşte, este dedicată calului lui Sântoader. Înainte de răsărit- 
ul soarelui fetele de măritat scot din pământ rădăcina de Omag 
(plantă ierbacee otrăvitoare folosită în cosmetică și medicina popu- 
lară) pentru a face vrăji si descântece de dragoste. 

Vinerea seacă - ultima vineri din Postul Paștelui - Vinerea 
Mare. Se ţine post negru pentru „secarea'“ gușii și bolilor de piele 
(Bucovina, Moldova, Transilvania) Interdicţie severă de lucru pen- 
tru femei. Nu ai voie să cosi, să ţesi, să speli rufe, să torci. Se 
fac băi purificatoare în vederea întâmpinării Sâmbetei Învierii. Tradiţia 
este păstrată si acum în toată ţara. 


Când suntem în Postul Pastelui, să ne curăţim nu numai trupul 
prin renunţarea la excese și o alimentație mai raţională dar si sufle- 
tul prin renunţarea la permanentele conflicte interioare, care duc 
la neînţelegeri si vrășmăsie cu semenii nostrii. 

Cu ajutorul credinţei să căutăm lumina din sufletul nostru, 
pentru a putea păși senini să primim Marea Lumină Pascală, sem- 
nul Nemăsuratei lubiri a celui care, din dragoste pentru noi, s-a jert- 
fit pe Golgota și s-a întors din moarte pentru a ne spune: 

„Crede, și vei fi mântuit“. 

TRADIȚII ȘI OBICEIURI DE PAȘTE 


Tradiţia ouălor vopsite și simbolul ancestral al oului 

Încă din sec.XIII există tradiţia ouălor vopsite. Cum s-a ajuns 
la aceasta? Încercând să pătrundem mai adânc semnificaţia ouălor 
colorate, aflăm însă că oul vopsit a fost prezent în ritualul fertil- 
ităţii din Orientul antic, încă înaintea crestinismului. 

Astfel, din izvoare istorice și arheologice se știe că vechii perși 
îsi dăruiau ouă de diferite culori cu ocazia sărbătorilor sezoniere 
importante de înnoire a anotimpului - cum ar fi Anul Nou, care de 
fapt reprezenta o serbare a fertilităţii și a primăverii, oul fiind simbo- 
lul eternității vieţii, al germenului care rodeste, al totalităţii lumii, 
fiind comparat cu întregul Univers. Și astăzi în Iran există tradiţia 
ca de Anul Nou - sărbătoare care are loc întotdeuna la echinoc- 
ţiul de primăvară - 21 martie și ţine 13 zile, oamenii să-si facă 
cadou ouă rosii, pe care le ciocnesc cap în cap în ultima zi, cel 
care sparge oul având dreptul să-l ia; deci identic ca la Pastele Cres- 
tin. La fel, ouăle colorate sunt împodobite cu desene precum și di- 
ferite scrieri. Prin acest ceremonial ritual de spargere a ouălor prin 
lovire, vechii perși considerau că natura, timpul și spaţiul moare 
si renaste anual împreună cu zeitățile adorate, concepţie preluată 
de-a lungul timpurilor de numeroase popoare. 

În Roma antică, tinerii își dăruiau ouă roșii și diferite cadouri 
la sărbătorirea zeului lanus - păzitorul porţilor orasului si caselor, 
după numele căruia s-a dat denumirea lunii lanuarie. Asa cum usa 
priveste înspre casă și spre afară, așa si lanus a fost conceput cu 
două feţe - devenind astfel un motiv tradiţional în artă precum și 
o comparaţie pentru oamenii falsi “ care au două fețe precum lanus“. 

Oul a fost considerat dintotdeauna simbol arhetipal al genezei, 
al începutului, al vieţii, regenerării și nemuririi, iar colorarea lui în 
rosu — simbolul vieţii, îi conferea proprietăţi magice. 

Chinezii aveau credinţa că Cerul si Pământul sunt un ou enorm 
al unei găini magice născute din haos, cerul învelind pământul asa 
precum coaja oului învelește gălbenușul. 

Multe culturi precum cea greacă, feniciană, vietnameză, japo- 
neză, polineziană - și lista nu se încheie aici — au considerat nașterea 
Universului din „Oul Lumii“. 

Cultura indiană consideră că, la începutul genezei, zeul suprem 
Brahma ar fi scos din Apele Primordiale - Lotusul Lumii, care a 
ieşit din germenele strălucitor al pământului - Oul de Aur ances- 
tral [ Hiranya-garbha); asa se explică si faptul că aurul este con- 
siderat sfânt - de aici speculaţiile afirmă si legătura indestructibilă 
cu alchimia...și dragostea indienilor pentru aurul dătător de pute- 
re si viaţă. 

La egipteni mitologia spune că din Oceanul Primordial - Nun, 
ar fi iesit o movilă pe care a apărut Oul Primordial, din care s-a năs- 
cut primul zeu Hnum = zeul Haosului, iar din acest haos a izvorât întrea- 
ga viaţă - asta explică faptul că denumesc și acum sarcofagele „Ou“. 

Mitologia tibetană consideră că din cele cinci elemente pri- 
mordiale (aerul, apa, focul, pământul și lemnul) ar fi apărut oul ances- 
tral; din el ar fi iesit un lac mare, alb, apoi alte ouă - cele cinci 
simţuri si în cele din urmă oamenii si restul lumii. 

În mitologia greacă eroi ca Polux și Castor au ieșit din oul 
zeiţei Leda - ce avea întruchiparea unei lebede pe care zeul suprem, 
Zeus, ar fi iubit-o. 

Numele zeiţei Primăverii la vechii germani, Ostara justifică 
si denumirea sărbătorii Pastelui — „Oster“. Deoarece ea aducea din 
nou soarele arzător pe cer ceea ce făcea ca întreaga natură să 
se trezească la viaţă, în cinstea ei se făceau la începutul primăverii 
serbări spectaculoase, iar tradiţia de a se dărui ouă colorate s-a 
păstrat până în zilele noastre. 

Acelaşi ritual exista și în Anglia unde aceeași zeiță a primăverii 
se chema Eostra de aici denumirea Pastelui - „Easter“. 

Sculptura „Începutul lumii“ a lui Constantin Brâncuși reflec- 
tă esenţializarea formei primare a cosmosului sub forma Oului cos- 
mic, care reflectă nu numai începuturile genuine ale oricărei creaţii 
dar și faptul că marele sculptor când a creat forma ovoidului per- 
fect, a fost familiarizat cu miturile cosmogonice care explică geneza. 

O legendă arhetipală din Bucovina, relatată de Elena Niculiţă- 
Voronca în cartea sa „Datinile și credințele poporului român“ apărută 
în 1903 la Cernăuţi, consemnează mitul nasterii soarelui dintr-un ou. 

Germenele oului dătător de viaţă a fost întotdeauna consi- 
derat Energia Vieţii, pentru aceasta oul a fost folosit dintatdeuna 

în ritualurile magice, în farmece, în cultul ferilităţii precum și in călă- 
toria spre altă lume. 

Descoperirile arheologice au atestat existența unor ouă de 
lut în mormintele străvechi din Suedia și Rusia interpretate ca sim- 
boluri ale nemuririi şi învierii. 

În Grecia s-au găsit statui ale lui Dionysos ţinând în mână un 
ou, deci nădejdea reîntoarcerii la viaţă. 

Oul este considerat simbol al prosperității. Astfel în Laos există 
superstiţia că dacă visezi o găină care face multe ouă e semn sigur 
că te vei îmbogăți. 

Ca simbol al fertilităţii oul este folosit în diferite ritualuri. Ast- 
fel în Finlanda plugarul când merge la arat si semănat poartă cu 
el un ou în buzunar. În Estonia, în timpul muncilor agricole ţăranii 
mănâncă doar ouă, iar la noi, ţăranii ţineau coji de ouă în sacul cu 
seminţele ce trebuiau semănate, le îngropau în brazdă sau le arun- 
cau înaintea boilor care trăgeau plugul. 

În ceremonialul nuptial românesc exista tradiţia ca mirii, după 
celebrarea cununiei religioase, la masa nupţială să mănânce întâi 
un ou, simbolul fertilităţii raportat nu numai la capii ci si la o viaţă 
îmbelsugată. (S.F/. Marian - Nunta) 

Si exemplele pot continua, întrucât oului i s-au acordat din 
cele mai vechi timpuri semnificația permanenţei vieții. 

Aceste credinţe și tradiţii considerate păgâne au fost atât 
de înrădăcinate, încât Biserica a fost nevoită să accepte acest sim- 
bol ancestral dându-i evident interpretări legate de credinţa creştină, 
după ce mult timp l-a combătut fără șanse de succes. 

Dacă la poporul evreu care a serbat Pastele - Pesah (în tra- 
ducere - a sări peste, a trece peste, a cruța) încă din jurul anu- 
lui 1445 î.e.n. - ca „o lege veşnică“ ce aminteste de fuga din Egipt 
si eliberarea din robie, oul de Paste reprezenta simbolul Creaţiu- 
nii Universului, la crestini tradiţia este preluată cu semnificaţie oare- 
cum similară — el reprezentând noua creațiune a lumii care a început 
în momentul când fiul lui Dumnezeu - Isus Christos a făcut jertfa 
supremă pe Golgota si s-a reîntors din moarte. 

În acest sens, coaja oului întruchipează piatra de mormânt 
care s-a spart atunci când Mântuitorul a înviat și s-a întors la viaţă, 
asemenea cojii oului care se sparge când puiul născut în găoace 
iese la lumină. 

Încondeierea sau vopsirea ouălor 

Iniţial, ouăle au fost vopsite cu rosu — culoarea vieţii și a soare- 
lui la asfinţit, si cu galben - culoarea soarelui când răsare. Ulterior 
culoarea rosie a fost atribuită sângelui Mântuitorului (V. Aga - Sim- 
bolica biblică și creștină]. 

Tradiţia românească consideră oul rogu simbol al nemuririi 
si prosperității. La sate există obiceiul de a te spăla pe faţă în prima 
zi de Pasti cu apă în care s-a pus busuioc, câţiva bănuţi si un ou 
rosu - „ca să fii rumen și frumos“, ( E.N.Voronca - Datinile). Această 
tradiție a vopsirii ouălor este un ritual ce trebuie păstrat cu sfinţe- 
nie, deoarece - asa cum relatează folcloristul si etnologul S. FI. 
Marian, credinţa populară este: „când oamenii n-ar mai înroși ouă 
de Pasti, lumea se va potopi“. 

Ceremonialul nu este întâmplător. Tradiţia spune că pentru 
„a juca rolul de substitut ritual al personajului sacru“ se folosesc 
doar cele ouate la mijlocul Păresemilor ( Postul Mare), doar cele 
„fără bănuţ' adică fără rod — nefecundate, iar vopsirea lor se face 
doar miercurea din Săptămâna Mare, pentru ca apoi să fie simbo- 
lic ucise prin lovire violentă și mâncate sacramental în zilele de Paşti. 

De-a lungul secolelor, procedeul vopsirii ouălor pascale s-a 
dezvoltat deosebit. În tradiţia noastră populară există numeroase 
procedee ce necesită multă răbdare și îndemânare artistică: ouă 
pictate, ouă săpate - tehnică în care se folosesc ornamente din 
ceară în relief, ouă scrise, ouă împietrite, ouă împistrite sau încon- 
deiate cu frunze de plante, ouă cu mărgele, ouă picurate. În unele 
regiuni ale ţării ele mai sunt denumite „ouă muncite“ sau „ouă 
necăjite“ aceasta referindu-se la faptul că sunt atât de laborios 
făcute, ca apoi să sfârșească violent. 

Tematica ornamentării ouălor este luată din simbolurile ances- 
trale ale fertilităţii si perpetuării vieţii - simboluri vegetale, animale 
si astrale. Există astfel peste 70 de desene diferite, folosite în anumite 
zone ale ţării, ceea ce este interesant că fiecare dintre ele are o 
denumire praprie si mai ales o semnificaţie precisă. Evident, nu 
voi putea aminti decât câteva dintre ele. 

„Ciobanul cu oile“ reprezintă constelația Lira - mijloc de orien- 
tare a ţăranilor în timpul nopţilor de vară, ciobanul fiind reprezentat 

de steaua Vega, iar oile — de celelalte patru stele. Motiv întâlnit în 
regiunea Brasovului. 

„Creasta Cocașului“ și „Cocoșul“, pasăre considerată încă din 
antichitate ca având origine divină, datorită faptului că vestește prin 
cântecul său timpul exact: primul cântat — la miezul nopţii, al doilea 
cântat — la trei ore înainte de ziuă și al treilea cântat - la venirea 
zorilor. În Evul Mediu schimbarea gărzilor de noapte a cetăților se 
făcea după criteriul cântecului cocoșului. Datorită faptului că anunţă 
exact miezul nopţii este considerat paznic nocturn; după primul cân- 
tat lumea malefică a spiritelor, demonilor, vrăjitoarelor îsi pierde 
puterea. Și astăzi ţăranii se orientează după cântecul cocoșului. 
Motiv ornamental folosit în Oltenia. 

„Furca“ reprezintă unealta uzuală cu care torc lâna femeilor 
la ţară. Motiv folosit în Moldova. 

„Clopaţelul“ simbol cu implicaţii precise, reprezentând clapo- 
tele care anunţă Învierea - prin analogie deșteptarea la viaţă a întregii 
firi. Transilvania - jud. Arad. 

„Creasta Găinii“ simbolizează constelația Closca cu Pui, după 
care se orientează noaptea ţăranii si ciobanii. Motiv din Muntenia. 

„Cucul“, principalul vestitor al primăverii care vesteste cu primul 
cântat echinocțiul de primăvară ( Ziua Cucului — asimilată în popor 
cu sărbătoarea Bunavestire) — ziua pornirii plugurilor și prin ultimul 
său cântat - solstițiul de vară. Este pasărea cea mai des întâlnită 
în folclorul românesc, în cultul strămoșilor, în ritualurile agrare de 
fertilitate, practici magice, în lirica populară de dragoste, în legen- 
de, proverbe, superstiții. Ornament folosit în Transilvania - jud. Brasov. 

„Floarea“ — folosit în Muntenia, Moldova, Transilvania. 

Am enumerat doar câteva desene tradiționale, dar, vă daţi 
seama că până la 70 lista rămâne deschisă. 

Ouăle se ciocnesc după ritual: prima zi - cap în cap, a doua 
zi — cap în dos si a treia zi — dos în dos. 

Tradiţii și superstiții de Paște 

- Există credinţa că între Paste și Rusalii cerurile sunt des- 
chise. Cine moare în acest timp ajunge direct în rai. Cine se naste 
atunci va avea o viaţă frumoasă si îmbelsugată. 

- Cine nu poate merge la slujba învierii trebuie să-și ia de la 
neamuri ramuri sfinţite de măr, salcie sau brad, copaci consideraţi 


44 


cu forţe magice, să le pună la icoană pentru ca tot anul să fie fer- 
iţi de necazuri. 

- Fetele nemăritate, când spune preotul prima oară „Cris- 
tos a înviat“ tebuie să răspundă repede „eu să joc prima“, astfel 
există speranţa să fie luate la joc și să se mărite. 

- De obicei se aprind focuri mari în jurul bisericii pentru a 
lumina drumul sufletelor morţilor care în această noapte se întorc 
pe pământ. 

- Deoarece se crede că și demonii se pot întoarce, flăcăii 
iau toaca de la biserică si o bat toată noapte în cimitir, pentru 
a-i alunga. 

- Cei care fără de motiv nu merg la biserică în noaptea învierii, 
vor fi tot anul bolnavi si vor avea pagube. 

- Lumânările aprinse cu care te întorci acasă după slujba 
din noaptea Învierii, trebuiesc păstrate cu mare sfinţenie, deoarece 
sunt bune în momentele grele, se aprind în caz de mare furtună, 
de grindină, de boală, necaz, se folosesc la farmece și descântece. 

- Alimentele si plantele sfinţite în noaptea de Paste se păs- 
trează ca leacuri și talismane. Sarea este folosită la sfinţirea fân- 
tânilor, slănină ca leac pentru boli ale vitelor, busuiocul pentru vin- 
decarea durerilor de gât și farmece, tămâia se pune pe jar când 
sunt furtuni violente, salcia este tămăduitoare, cine înghite trei mu- 
guri de salcie scapă de temperatură. Cine bea zilnic apă în care 
a pus coajă pisată de salcie uscată, scapă de durerile reumatismale. 
Interesant cât de mult adevăr există în această superstiție. În 1897 
din Salix - numele botanic al salciei, s-a descoperit acidul acetil- 
salicilic adică aspirina. 

- De Paste trebuie să te îmbraci cu vesmânt nou - semn al 
înnoirii. 

- Pentru pasca de Paste care se face în joia mare de o femeie 
„curată“, se foloseste făină cernută prin sită fină, se pune în cuptor 
doar cu mâna dreaptă si în tăvi cu soț (altfel îi moare femeii bărbatul) 

- Anafura și pasca sfinţită în noaptea de înviere sau ziua de 
Paste, nu trebuie mâncată în întregime. Ea e bună împotriva frigu- 
rilor, de dat la găini când sunt bolnave si la vacă pentru a face 
vițeluse, nu viței. (Botosani) 

- Tot asa, fărămiturile care rămân pe masă nu se aruncă. 
Ele se îngroapă în pământ, iar în locul acesta va crește o plantă 

numită Măruncă, și cine va bea ceai făcut din ea, va avea mulţi 
copii. (Moldova) 

- Trebuie avut grijă ca soarecii să nu apuce la pască, deoarece 
dacă mănâncă se transformă în lilieci. (Moldova ) 

- Cine nu doarme în ziua Paștelui, va fi tot anul foarte activ 
si-i va merge bine. (Com.Mihalcea) 

- Cine doarme în ziua de paste, îi va ploua și i se va strica 
fânul în polog. (Siret) 

- Nu e voie să iei sare cu mâna la Paște, deoarece tot anul 
vei transpira la mâni (Botoşani) 

- Mama căruia i-au murit copiii, deci nu are noroc de urmași, 
în ziua de Paste să vândă copilul care-i mai trăieste la o mamă cu 
mulţi copii și apoi să-l cumpere înapoi. Atunci va trăi și el, căci în 
ziua Pastelui și Christos a înviat din morţi.( Com.Mihalcea) 

- Trei zile cât ţine sărbătoarea Paștelui se stă cu masa întin- 
să, pregătită pentru oaspeţi și cine vine e poftit să mănânce. Asta 
aduce prosperitate și belsug anul întreg. 

- În Scheia, obiceiul este ca toată ziua de Paşte să se tragă 
clopotele, asta face ca să crească cânepa. 

- La sate, oamenii îngroapă ciolanele purcelului sfinţit în 
pământ si cred că din el va răsări un liliac.( A. Gorovei - Credinţi 
și superstiții) 

- Cei care mănâncă miel, n-au voie să dea oasele la câini ci 
trebuie să le îngroape sub un măr, pentru a fi până la Pastele urmă- 
tor frumosi si sănătoși ca mărul. 

- Cojile de ouă se dau pe apă, ca să le dai de stire si bla- 
jinilor că soseste Pastele [ A. Fochi -Datini si eresuri) — Blajinii sunt 
personaje mitologice românesti, denumite și Rohmani, Rocmani 
sau Rucmanii, fiii lui Set — cel de al treilea fiu al lui Adam și Eva. 
Se consideră că trăiesc sub pământ, dincolo de Apa Sâmbetei, unde 
susţin stâlpii Pământului. Sărbătoarea lor este o dată pe an, la 
Paștele Blajinilor, care este prima sâmbătă după Paste sau a doua 
zi după Înviere. Cine nu ţine sărbătoarea lor, ploaia îi va distruge 
toată recolta. 

- La Paste, cine merge la biserică să-și pună un ou roșu în 
sân, ca tot anul să fie roșu si frumos, iar fetele să aibă peţitori. 
(A. Fochi - Datini și eresuri). 

-În noaptea de Paste (la fel de Sânzâiene, Crăciun, Anul nou, 
Săngiorz) se credea că se poate vedea focul comorilor ascunse. 
În speranţa că se vor îmbogăţi oamenii privegheau după primul cân- 
tat al cocoșului, pentru a vedea „flăcările albastre fără căldură“care 
se crede că joacă pe comori. 

-În prima zi de Paste în Ardeal este obiceiul udatului. Băieţii 
vin la casele fetelor si spun: „am auzit că aveţi o floare frumoasă, 
am venit s-o ud să nu se vestejească“, apoi le stropesc cu colonie. 

- Tot în prima zi de Paste era obiceiul ca flăcăii și fetele, înainte 
de al treilea cântec al cocoșului să se scalde pe ascuns, într-o apă 
curgătoare, pentru a fi tot anul sprinteni, sănătoşi, harnici si voiosi. 

- În Transilvania înainte era obişnuită datina Bricelatului, 
Alegerii Craiului sau Vergelului. Tradiţa era să se aleagă drept Crai 
pe cel mai harnic flăcău din sat [ cel care a ieșit primul la arat) 
care judeca pe cei ce au greșit în Postul Mare, bătându-i simbo- 
lic la tălpile picioarelor cu vergeaua numită și bricelă sau bătălău. 
Totul era un prilej de petrecere. 

- În Moldova între Paste și Rusalii erau montate scrâncioburi 
în care oamenii se dădeau pentru ca până la următorul Paşte s-o 
țină doar într-o bucurie. 

- În ultimul rând, dar nu cel mai lipsit de importanţă este 
tradiția iepurasului, care aduce ouă și cadouri copiilor. Ce legătură 
poate exista între ouă și iepuri? Simplu, ambele sunt simbolul fer- 
tilităţii deci al înnoirii și perpetuării vieţii. 


Toate aceste datini, tradiţii si superstiții, unele uitate, altele 
încă practicate, se datorează încorporării în sărbătoarea Pastelui 
a tradiţiilor precrestine legate de venirea primăverii și renasterea 
naturii, a datinilor străvechi de celebrare a cultului: strămoşilor, a 
unor divinităţi din natură, a unor fenomene naturale, sau practici 
magice legate de fertilitatea pământului si fecunditatea oamenilor. 

Să încercăm, deci, să avem seninătatea, linistea si de ce nu? 
- inocenţa străbunilor nostri si mai ales aceeași bucurie a preapli- 
nului sufletesc, de Sfintele sărbători ale Pastelui. 

Christos a înviat! 

TRADIȚIA SĂRBATORII 
SOLSTIȚIULUI DE VARA 


Din cele mai vechi timpuri, solstiţiu de vară a constituit un 
mare prilej de bucurie și sărbătoare, fiind legat de momentul strân- 
gerii recoltei. La început serbarea coincidea cu data solstițiului, adică 
21 iunie dar mai târziu ceremonialul fiind considerat de către bise- 
rică drept păgân, a fost mutat pe 24 iunie ziua dedicată Sfântului 
Johann adică Sfântul loan Botezătorul. 

Tradiţia și superstiţiile au rădăcini străvechi, fiindcă cea mai 
lungă zi a anului a fost considerată punct de balanță, de răscruce, 
de schimbare al anului, când există un anume moment in care toate 
stihiile stau in cumpănă, o zi a absolutului înscrisă sub semnul focu- 
lui care este simbolul soarelui. 

Pentru aceasta în cinstea ei se aprindeau focuri uriase — repli- 
ca terestră a soarelui, pe culmile dealurilor. Se credea că cine va 
trece prin foc sau va sări peste el în această noapte, se va purifi- 
ca si întregul an care urmează va fi apărat de duhurile rele, de 
boli, de molime si va fi fericit. Tradiţia aceasta care există și acum 
în ţările Europei Centrale și de Nord datează de secole, cu mult 
înaintea crestinismului. 


Vechii celți serbau de la 20 la 23 iunie solstițiul, aducând 
în acest fel mulţumiri zeiței Litha care asigura fertilitate, bogăţie, 
putere si ordine. 

Vechii germani, aprindeau focuri pe munte si rostogoleau 
la vale roţi aprinse care simbolizau soarele și pe zeul lor Wotan, 
în același timp ele având rolul să pună pe fugă spiritele rele. 

In vechea Irlandă, sărbătoarea solstițiului de vară era dedi- 
cată reginei zânelor din South Munster — Aina, considerată cea mai 
mare zeiţă din mitologia ţării. Se credea că ea bântuia pe colinele 
Knockainy Hill, din sud-vestul insulei sub forma unei fantome ce 
reprezenta o iapă roșie, numită Lair Derg. In cinstea ei țăranii făceau 
făclii din împletituri de paie si într-un ritual asemănător retragerii 
cu torţe, înconjurau colinele Knockainy, pentru ca astfel vitele și 
holdele să fie apărate de duhurile rele și zeița să asigure protecție 
si fertilitate.Unele scrieri atestă că zeiţa Aina mai poartă denumirea 

si de Anu și, în cinstea ei, două culmi de munte (asemănătoare 
cu sânii unei femei) din Killarney -în vestul Irlandei — au fost botezate 
Colinele lui Anu. 

O altă zeiţă irlandeză Ebhlinne a fost până la începutul seco- 
lului XX serbată de către populaţia din comitatul Tipperary. Cre- 
dința populară atestă că patria ei era în regiunea Twelve Moun- 
tains din Ebhlenn. Cel mai înalt dintre acestia este denumit „Muntele 
Mamă“. La solstițiul de vară, în cinstea lui Ebhlinne se aprindeau 
focuri pe culmi, ea fiind considerată zeița Muntelui Mamă. 

La populaţia Samen din zona Arctică există credinţa că, atunci 
când zeița soarelui Beiwe, împreună cu fiica ei Neida, iese la plim- 
bare pe bolta cerului într-o sanie trasă de reni albi, ea gonește iarna 
si aduce din nou vegetaţia primăverii. In cinstea ei, la solstiţiu de 
vară, pentru ca să-i mulțumească si s-o facă să mai revină si în 
anul următor, populația împleteste din ierburi diferite, coroane denu- 
mite „inelele soarelui"pe care le atârnă de usi si ferestre si aprind 
focuri pe culmi. 

Kupalo era zeiţa rusă a solstițiului de vară si este reprezen- 
tată printr-o păpuşă din paie îmbrăcată în haine de femeie În cinstea 
ei se făceau mari focuri, pentru ca ea să fie darnică si binevoitoare. 

In Balcani, aceeași păpușă Kupalo era alcătuită dintr-un 
mesteacăn, căruia i se tăiau toate crăcile de jos, lăsându-se doar 
coroana cu frunze care reprezenta capul. Kupalo lua parte în fiecare 
an la ritualul focului. Femei și bărbaţi, fete și băieţi săreau peste 
un mare foc „al prieteniei“ trăgând fiecare în urma lor această 
păpuşă ce reprezenta zeița solstițiului. A doua zi urma ritualul spălării 
la care participau toţi locuitorii din satul respectiv. Cu mare alai, 
păpuşa era dusă până la malul unui râu si lăsată să fie purtată de 
ape, credinţa fiind că o dată cu ea vor pleca toate lucrurile rele, 
boli, necazuri, secetă, neînţelegeri, iar anul care va urma va fi 
îmbelsugat şi fericit. 

La popoarele baltice cea mai reprezentativă zeitate era Ma- 
Emma, considerată creatoarea a tot ce există pe pământ. Ea era 
venerată pretutindeni acolo unde se afla un copac singuratic într-o 
întindere pustie, nemărginită, sau ruinele fundaţiei unei case dis- 
truse de incendiu. In credinţa populară oamenii erau convinsi că 
zeița își împarte hrana cu muritorii, deci datorită ei au ce mânca, 


de aceea îi purtau recunostinţă si în diferite serbări îi aduceau ca 
ofrandă o mică parte din hrana pe care au primit-o.Se spune că 
cea mai îndrăgită serbare a zeiței era aceea a solstițiului de vară, 
când în cinstea fertilităţii ei se ridicau focuri uriașe, în jurul căro- 
ra se adunau nu numai oamenii dar erau aduse și toate animalele, 
pentru ca fumul ce se răspândea să le binecuvânteze, asigurân- 
du-le astfel sănătate și fertilitate pentru anul următor.Copiii treceau 
prin fumul focului plante, ierburi si flori, apoi le dădeau vitelor si 
animalelor să le mănânce. Seara se termina cu o mare procesiune 
cu torţe condusă de către cele mai respectate femei din sat. Apoi, 
într-o adevărată festivitate era gătită mâncare specială pentru zeiţă 
şi dedicată acesteia împreună cu mulţumirile: „mamă, tu îmi dai 
mie, acum îţi dau și eu ţie. la de la mine ceea ce am luat și eu de 
la tine“. 

In Viena serbarea avea loc anual în Piaţa Dominicanilor, până 
în timpul Mariei Thereza, când sub presiunea clerului, cu toată opo- 
ziţia populaţiei, „manifestările păgâne“ au fost interzise de către 
autorităţile publice. 

Interdicţia nu a putut să dureze mult timp. In romanticul secol 
al XIX-lea, „tradiţiile focului“ au fost reluate la sate cu și mai multă 
amploare. 

În Germania, cea mai întunecată perioadă legată de această 
tradiţie populară este cea dintre anii 1933-1944 când Naţional 
Socialistii au făcut din aceste ritualuri cu subterfugii mistice, o parte 
componentă a grandioaselor serbări naziste. 

În timp Noaptea de Sânziene - cum este denumită în fol- 
clorul românesc, a devenit o serbare populară, cu caracter tradiţio- 
nal, ce se desfăsoară diferit în funcţie de ţara respectivă și chiar 
de regiunea respectivă. Pentru ţărani această zi este foarte impor- 
tantă pentru prognoza vremii.In credinţa populară se crede că dacă 
plouă de Sf. Johann - Sf. loan Botezătorul sau după cum se spune 
la noi - Sânziene, este de prost augur deoarece următoarele 40 
de zile va ploua neîncetat, deci recolta de grâu, alune de pădure 
și salată va fi distrusă. 

În unele localităţi sunt aruncate în foc păpuși „vrăjitoarele sols- 
tiţiului“, alcătuite din paie de cereale, aceasta simbolizând ofrandă 

adusă pentru a preîntâmpina diferitele molimi la vite, grindina si 
recolta proastă. 

Băieţii aprind mături sau târnuri vechi si descriu cu ele mari 
cercuri în aer. Pentru ce fac această miscare în formă de cerc? 

Din timpuri străvechii semnul cercului a fost considerat de 
o importanţă coplesitoare crezându-se că el are forţe magice. După 
unii cercetători, el reprezintă forma soarelui, considerat în toate 
culturile primul zeu al universului. Inelele, coroanele, brăţările, colie- 
rele, centurile, cununile, ghirlandele nu întâmplător au forma de 
cerc, ci ca acest simbol magic să apere pe purtătorii lor de forțele 
răului care nu pot să treacă peste această graniţă imaginară care 
nu are nici sfârșit nici început, în filozofie el reprezentând nesfârsitul, 
infinitul. In diferite perioade ale anului se înconjoară în cerc clădirile, 
satele, câmpurile, pentru a le prateja de spiritele rele atât pe ele 
cât si pe oameni..De ex. la crestini: înconjorul de trei ori al bise- 
ricii în vinerea mare, înconjorul altarului cu sfintele daruri, cere- 
monialul de căsătorie Isaia dănţuiește. 

Acest ritual al înconjurării monumentelor de cult există în toate 
religiile. In toate ritualurile străvechi se practica această miscare 
în formă de cerc si la toate popoarele lumii. Tradiţia dansurilor pop- 
ulare (existente în toată Europa), în care oamenii se ţin de mână 
sau de după umeri, alcătuind un cerc închis (de tipul horei) are tot 
aceeasi semnificaţie. 

Pentru ce la acest ritual se folosește o mătură sau un târn? 

Folosirea măturilor este o reminiscență a unei vechi credinţe 
populare existente în toate ţările Eurapei. Ea a fost considerată cel 
mai reprezentativ obiect în magia vechilor vrăjitoare. În acest sens 
se crede că mătura este replica feminină a toiagului cu care Moise 
a vrăjit Marea Rosie, făcând-o să se despartă în două pentru ca 
evreii să poată fugi din Egipt. Este cunoscută vechia credinţă popu- 
lară, rămasă consemnată în nenumărate basme în care se spune 
că vrăjitoarele se deplasau noaptea zburând pe mături Cea mai 
îndepărtată în timp dovadă a unei astfel de vrăjitoare datează din 
sec.XV, respectiv în ilustrarea cărții „Le champion des Dames“ a 
scriitorului elveţian Martin Le Franc. Mătura, sub forma ei cea mai 
frecvent folosită la sate - adică de târn, era făcută din crăci de 
stejar, pomul care era considerat în popor ca simbol al puterii vieţii. 

In felul acesta în credinţa populară, ea deţinea forțe magice și ast- 
fel putea apăra casa de duhurile rele și de orice influență negativă. 

La vechii romani moasele măturau pragul caselor unde se 
nășteau copiii, pentru a-i apăra de duhurile rele. 

Până nu de mult în Anglia, în Niedersachsen si Westfalen 
(state din Germania) femeile puneau mătura presărată cu sare în 
faţa ușii atunci cînd plecau de acasă, pentru a păzi casa de hoți 
şi duhuri rele. 

In Boemia se punea o mătură în podul casei pentru a o feri 
de fulgere, tunet și furtună. În Țara Galilor, precum și la ţigani, pen- 
tru ca o căsnicie să meargă bine, tinerii căsătoriţi, atunci când intrau 
în noul lor cămin, trebuiau să sară peste o coadă de mătură. În 
același timp mătura era considerată un element purificator prin 
faptul că ea strânge toată murdăria din casă si se crede că odată 
cu ea va duce si toate necazurile, ghinioanele si supărările. 

Și aruncarea măturii se crede că este de bun augur. În Elveţia 
există astfel tradiţia ca atunci când cineva începe o acţiune impor- 
tantă, fără ca să el să observe, să i se arunce în urmă o mătura 
- aceasta va purta noroc. Tot asa în cazul pescarilor, ei vor prinde 
astfel foarte mult peste. Mătura este folosită și în tratamentul ani- 
malelor bolnave, care sunt bătute usurel cu nuiele scoase din mătură 
pentru a se alunga astfel răul si boala. Procedeul s-a extins și la 
oameni. În Boemia, pentru a face să dispare negii, ei sunt atingi 
cu o măturică cu care a fost curăţat cuptorul după facerea pâinii. 

În noaptea de Sânzâiene se învelesc roţi de car sau căruţă 
(deci — formă de cerc) în paie si apoi li se dă foc lăsîndu-le să se 
rostogolească pe deal în jos. 

Tradiţia păstrată până astăzi este cunoscută din timpuri stră- 
vechi și în Anglia și Franţa. Astfel, cronicile relatează că în secolul 
XI o roată aprinsă la o sărbătoare populară ar fi provocat incen- 
diul castelului din localitatea Lorsch. 

In Secolul XVI acest ritual considerat păgân a fost interzis. 
In calendarul bisericesc din Mecklenburg din 1608 era consem- 
nat: „este interzis ca de ziua Sf. Johann (Sf.loan) să se facă focuri, 
să se aprindă făclii si să se rostogolească roţi aprinse“. 

Semnificaţia acestui ritual este diferită în fiecare regiune. În 
general este legată de fecunditate iar roata semnifică la fel ca și 

cercul — infinitul, fără început si fără de sfirsit. Credinţa era că pămân- 
turile pe care se vor rostogoli aceste roţi vor da recoltă bogată. 

În Anglia se crede că astfel vor fi gonite duhurile care otrăvesc vara 
fântânile. Peste tat însă semnificaţia este ca prin foc să fie gonite 
duhurile rele care influenţează negativ totul, oamenii, recolta, anima- 
lele. Pentru ca acestea să fie și mai speriate, se aruncă cioburi 
de sticlă în aer, aceasta și după credinţa că cioburile aduc noroc. 

Focul are rol purificator și credinţa este că cei care vor sări 
prin foc vor fi feriţi de boli ṣi nenorociri. 

Săritul peste focul purificator are și el ritualul său. În primul 
rând fiecare trebuie să-și aducă obolul său, o bucată de lemn, căci 
altfel ritualul magic nu va fi eficient. În majoritatea cazurilor sar 
peste foc perechi, tatăl sau mama cu câte un copil de mână, soții 
sau îndrăgostiţii. Se spune că dacă îndrăgostiţii nu-si dau drumul 
la mâini în timpul săriturii, dragostea lor este trainică și de durată 
si în anul care urmează se căsătoresc. 

Cei care sar își pun un cordon (simbolul cercului) împletit din 
diferite plante culese în ajunul solstițiului, dintre care nu pot să 
lipsească pelinița, verbina si bineînţeles - sânziana. Femeile poartă 
acest cordon pentru fertilitate. In general se crede că cei care-l 
poartă căpăta forțele plantelor și sunt apăraţi împotriva duhurilor 
rele, necazurilor și mai ales a bolilor. După aceea, cordonul este 
aruncat în foc, pentru a se arde astfel toate ghinioanele. Se spune 
că este de foarte rău augur dacă hainele se pârlesc sau, mai mult, 
iau foc. Atunci anul care urmează va fi plin doar de supărări. 


Pe valea Dunării cel mai frumos se sărbătorește si acum între 
Bavaria și regiunea Niederösterreich. Pe lângă focurile tradiţionale 
de pe maluri, pe Dunăre sunt lăsate să plutească mici ambarcaţii 
cu lumânări. 

In Austria între castelul de la Melk, Durnstein, Spitz, Rossatz 
si Krems, în noaptea dintre 23 și 24 iunie, Dunărea este un ade- 
vărat râu de focuri. De pe zeci de bărci și vaporase iluminate fe- 
eric și de pe maluri izbucnesc spre cerul nopții mii de focuri de ar- 
tificii. Pe valuri dansează liliputanele ambarcaţii împrovizate, în care 
sunt fixate lumânări. 

DATINI, TRADIȚII SAU SUPERSTIȚII 
LEGATE DE SÂNZIENE SAU DRĂGAICE 


Denumirea de Sânzâiene are mai multe semnificaţii. În primul 
rând este floarea respectivă (Gallium verum sau Gallium mollugo 
- după culoarea galbenă sau albă), frumos mirositoare, care în- 
floreste în preajma solstițiului de vară, în perioada pârguirii cerealelor, 
având numeroase întrebuinţări în medicină și cosmetică, drept pen- 
tru care mitologia populară i-a acordat anume proprietăți mistice, 
fiind folosită în practicile magice efectuate în noaptea premergă- 
toarei zilei Sfântului loan Botezătorul. 

În mitologia folclorică română, Sânzâienele sau Drăgaicele sunt 
personaje mitice nocturne, care apar în cete - deobicei în număr 
impar, cântă si dansează pe câmpuri mai ales în noaptea premergă- 
toare zilei Sfântului loan Botezătorul (23 spre 24 iunie). Legenda 
spune că ele ar fi zâne sau fecioare minunat de frumoase, răpite 
de zmei și ţinute ascunse în palate fermecate, aflate în păduri neum- 
blate de picior omenesc. 

În mitologia română sunt cunoscute și sub denumiri precum 
Dânse, Drăgaice, Vâlve, lezme, lrodiade, Rusalii, Nagode, Vântoase, 
Zâne, Domniţe, Măiastre, Împărătesele Văzduhului şi încă multe 
altele în funcţie de regiune. Spre deosebire de alte personaje mitice 
ca lelele si Rusaliile, Sânzâienele (Drăgaicele) sunt binevoitoare omu- 
lui, fac să rodească holdele, femeile căsătorite, păsările şi animalele, 
dau miros și puteri tainice florilor, tămăduiesc bolile si suferinţele 
oamenilor și apără lanurile de intemperiile naturii, dar dacă li se 
nesocoteşte ziua se răzbună stârnind furtuni distrugătoare, aduc 
grindină și pedepsesc pe cei păcătoşi dându-le boala „luatul din Dră- 
gaică“. (Ion Ghinoiu - Obiceiuri populare de peste ani) 

Sub un nume sau altul aceste făpturi mitice există în folclorul 
tuturor popoarelor, nu numai în Europa ci pe toate continentele. 
Folcloristii atestă că în basmele române se păstrează două nume 
derivate din Sânzâiana: lana Sânzâiana și Ileana Cosânzeana.Sânziana 
se crede că ar fi o mostenire latină în legătură cu numele zeiţei 
Diana. (A. Densuseanu). 

Tot Sânziene sau Drăgaice este denumită sărbătoare popu- 
lară închinată zeiţei agrare cu aceste nume care ocroteste recol- 
ta, una dintre cele mai populare si îndrăgite serbări câmpenesti 

prilejuite de solstițiul de vară, care marchează mijlocul verii agrare. 
La originea ei, serbarea avea loc exact la solstițiu de vară, dar bise- 
rica creştină - care iniţial a combătut-o considerând păgâne ritua- 
lurile respective, precum si actele magice efectuate cu acest prilej, 
neputând s-o desfințeze, a mutat-o la ziua Sfântului loan Boteză- 
torul adică 24 iunie. Numele de Sânzâiana este folosit în Oltenia, 
Banat, Transilvania, Bucovina, Maramures și nordul Moldovei. 

Drăgaica - similară cu Sânzâiana, este numele unui perso- 
naj mitologic din acelasi ritualul agrar practicat însă în Moldova de 
sud si centrală, Muntenia și Dobrogea tot la această dată. Numele 
este de origină slavă - Draga însemnând frumoasă, dragă. Prima 
descriere a credinței populare legate de acest personaj si serbărilor 
dedicat acestuia i se datorează lui Dimitrie Cantemir (1673-1723) 
si cărţii sale Descriptio Moldaviae. El o compară cu Ceres - zeiţa 
grâului si recoltei în mitologia romană, identificată cu Demeter în 
mitologia greacă. 

Serbarea Sânzâiene sau Dragaicele este denumită în limbaj 
popular și Amuţitul Cucului. Interesant de știut — cucul cântă doar 
trei luni pe an, de la echinocțiul de primăvară (care coincide cu săr- 
bătoarea religioasă Buna Vestire, sau Blagovestenie), până la sols- 
tiţiul de vară - Sânzâiene (sărbătoarea Sfântului loan Botezătorul 
— 24 iunie) . Când cucul încetează să cânte înainte de Sânzâiene 
înseamnă că vara va fi secetoasă. 

Există multe datini sau superstiții legate de Sânziene. Cele 
mai multe dintre ele se referă la fertilitate, sănătate și dragoste. 

Din spicele de grâu si alte sapte plante diferite cum ar fi: 
pelin, verbină, busuioc, sunătoare, ferigă, soc, cicoare, salcie și 
neapărat florile de Sânziană fetele tinere împletesc cunune (sem- 
nul cercului). Purtate pe cap de o fecioară, aceasta reprezenta zeița 
agrară în dansul denumit Jocul Drăgaicei, care se execută ritual 
de către fete tinere la această serbare florală, cu caracter câm- 
penesc. Până în anul următor cununele sunt agățate la ușa de intrare 
a casei, la fereastre, la stâlpii porţilor, la pietrele de hotar și pe 
crucile mormintelor, cu semnificaţia de a apăra oamenii, animalele 
si recolta de forțele nefaste, malefice, de stihiile naturii — grindină, 
inundație, furtună etc. 

Credinţa că fereastra este locul prin care circulă spiritele sau 
sufletele, este înpământânită în toată Europa. Astfel, atunci când 
moare un om se deschide fereastra pentru a-i lăsa sufletul să iasă. 

Prin fereastră pot intra duhurile rele, pentru aceasta în anumite 
zile ca de 11 noembrie - la Austrieci ziua Sf. Martin (care era con- 
siderată înainte ziua de încheiere și de începere a unui nou an econo- 
mic), precum si în noaptea de Crăciun, se pun la ferestre lumânări 
aprinse pentru a împiedica duhurile rele să intre în casă. 

Aceste cunune mai au rolul de a ghici viitorul, ursita. Ele sunt 
aruncate pe casă sau sură si în funcţie de felul în care rămân pe 
acoperiș, atârnate de hornul casei sau cad jos, anul care va urma 
va fi bun sau rău, tinerii se vor căsătorii cu omul iubit sau nu, recol- 
ta va fi bună sau proastă, locuitorii casei - sănătoși sau vor boli, vor 
avea noroc sau ghinion, etc. In unele localităţi coroana este făcută 
doar din flori de Sânziene. Cununa mai are aceeași semnificaţie 
cu colacul de grâu pus pe capul miresei înainte de pornirea alaiu- 
lui nupţial spre biserică, sau coroanelor împărătești puse de preot 
pe capul mirilor în timpul nunţii religioase ṣi anume fertilitate. 

În seara de Sânzâiene în unele sate s-a mai păstrat tradiţia 
ca fetele nemăritate si feciorii holtei să se strângă seara în jurul 
rugurilor aprinse. Băieţii aprind făcliile din târnuri, pe care le în- 
vârtesc „în sensul mișcării soarelui spre apus“ si strigă versuri 
de factură populară, cum ar fi cele culese de către etnologul Romu- 
lus Vulcănescu: 

„Du-te soare, vino lună, / Sânzâienele îmbună, / Să le crească 
floarea floare, / Galbenă, mirositoare, / Fetele să o adune, / Să 
le prindă în cunune, /Să le prindă-n pălărie / Struţuri pentru cununie, 
/ Boabele să le răstească, / Până-n toamnă să nuntească'. 

Dacă cununile aruncate de flăcăi pe casele fetelor iubite au 
rămas agăţate de horn, în dimineaţa zilei de Sf. loan (24 iunie) 
acestia cutreieră satul cu struţuri de Sânziene la pălărie, chiuind 
si strigând versuri cum ar fi: 

„Du-te lună, vino soare, / Că tragem la-nsurătoare, / Cununile 
neursite, / Zac sub hornuri azvârlite, / Hai frumoaselor ce stati, 
„/Zâne vreţi să rămâneţi, / Că venim după petit, / Până nu v-aţi 
răzgândit.“ Sau: „Toate slutele-s grăbite, /Toate vor să se mărite, 
/Cu-alde unii dintre noi, / Feciori mândri, vai de noi, / Că la nuntă 
stim hori, /La praznice stim prânzi, / Si la dragosti si mai şi...“ 
(Romulus Vulcănescu - Mitologie română) 

Floarea de Sânzâiană pe lângă certele proprietăți farmaceu- 
tice are și nenumărate proprietăţi magice, cel puţin aceasta este 
credinţa populară. 

- Dacă o fată tânără o pune sub pernă în noaptea premergă- 
toare Sânzâienelor, își va visa cu siguranţă ursitul. Pentru femeia 
căsătorită, reţeta nu mai este valabilă, în schimb se recomandă 
să se înfăsoare cu florile respective în jurul mijlocului pentru a nu 
avea dureri de mijloc la seceriș...Câtă descriminare... 

- Dacă își pun în păr sau în sân floarea cu pricina, atât fetele 
cât si femeile devin mai atrăgătoare si mai drăgostoase. Dacă se 
tăvălesc la ivirea zorilor prin roua căzută pe Sânzâiene, sau se spală 
în apă curgătoare devin mai frumoase. 

- In același timp, floarea de Sânzâiană este un reper caledaris- 
tic agrar. Dacă înfloreste înainte de Sf. loan, înseamnă că vege- 
taţia plantelor este prea avansată. După ce înfloreste Sânzâiana, 
se începe cositul. 

- In medicina populară Sânzâiana are numeroase întrebuinţări, 
dar pentru a avea eficienţa scontată trebuie culeasă după un anume 
ritual si anume: florile în zorii zilei de Sf. loan în timp ce tulpina si 
seminţele, cum este și firesc, toamna. Dacă sunt culese corespun- 
zător, proprietăţile lor sunt miraculoase. Astfel întăresc capiii debili 
si limfatici, dacă se pun în apa lor de scaldă; vindecă frigurile; puse 
în rachiu vindecă vătămăturile; roua căzută pe flori în noaptea de 
Sf. loan este leac sigur pentru bolile de ochi si piele. 

Si seria credințelor sau superstiţiilor continuă: 

- Noaptea de Sânzâiene este magică, atunci se deschid porțile 
cerului și lumea de dincolo vine în contact cu lumea pământeană. 
Pentru aceasta se fac practici de pomenire a morţilor numite Mosii 
de Sânzâiene, când se deretică mormintele, se pun flori, se aprind 
lumânări și se dă de pomană la cimitir. 

- În această noapte, ca și în noaptea de Crăciun, animalele 
stau la sfat cu grai omenesc. Dacă le pândesti poți afla multe taine, 
poţi descoperi comori ascunse. 

- Tot în această noapte răsare floarea albă de ferigă care 
aduce noroc celui care o va culegeînfruntând curajos duhurile care 
a păzesc, va putea citi gândurile oamenilor, va descoperi comori 
ascunse. Evident, nimeni nu a reușit să descopere floarea de ferigă, 
ea se înmulţeste prin spori și nu înfloreşte - dar superstiţia este 
frumoasă, de domeniul basmelor.. 

- Cu făcliile aprinse în această noapte se înconjoară casa, 
câmpurile de cereale, fânețele, grajdurile, aceasta pentru ca anul 
următor să fie mai bogat. In același timp, se fac puternice zgomote 

nocturne, chiuituri, strigături, sunete de tulnice sau tălăngi, poc- 
nitori, artificii, pentru a alunga duhurile rele. 

- În Wogtland-Germania, dacă o fată aruncă un buchet de 
flori de Sânziene prin usa deschisă, sau îl dă prin fereastra, atunci 
îsi va găsi în acest an ursitul. In Mecklenburg buchetul se pune 
sub pernă, căci se spune că visele din această noapte se împlinesc. 

- Doar în această noapte se culege Nebunariţa pentru a avea 
eficienţa scontată Ea era considerată cea mai veche plantă folosită 
pentru vrăji în spaţiul indo-german - una dintre componentele ali- 
fiei cu care se dădeau vrăjitoarele pentru a putea zbura. Se crede 
că eficienţa sa e sigură în calmarea durerilor de dinţi, combaterea 
viermilor intestinali la porci si în ritualurile de invocare a ploii. 

- Pentru a cuceri inima băiatului iubit, o fată trebuie ca în 
noaptea de Sânziene să rupă o tulpină de urzică, să i-o fluture prin 
faţa ochilor si gurii spunând un anumit descântec, apoi să i-o pună 
pe prag. Când a doua zi „alesul“ va trece peste urzică, inima lui va 
fi cucerită. 

- In întreaga Germanie era cunoscută tradiţia băii de solstițiu, 
sau de ziua Sf. lon Botezătorul - Sf. Johannes. Aceasta se făcea 
doar într-o apă curgătoare si era considerată că spală toate nenoro- 
cirile și supărările anului trecut, precum și că ajută ca să se împli- 
nească toate dorinţele în următorul an. O relatare interesantă în 
acest sens o face poetul și umanistul italian Francesco Petrarca 
(1304-1374) care, vizitând Kâlnul în anul 1330, a văzut pe malurile 
Rinului zeci de femei care-si spălau mânile în apă. Intrebând ce sem- 
nificaţie are această ceremonie în masă, femeile i-au răspuns: spă 
lăm toate necazurile și le lăsăm să meargă pe apă, pentru ca ast- 
fel anul care vine să fie norocos si să ni se împlinească dorinţele. 

- Dacă la miezul nopţii bei roua căzută pe floarea de Sânzâiană, 
aceasta purifică si este aducătoare de noroc. 

- În Silezia, se spune că dacă faci în această zi o baie în 
care ai turnat decoctul făcut din nouă plante anumite - obligato- 
riu si Sânzâiana - tot anul vei fi sănătos siţi va merge bine. 

- Se stie din cele mai vechi timpuri că verbina este o plan- 
tă deosebit de folosită în descântecele de dragoste si în medicina 
populară. Pentru ca să aibă eficienţa scontată verbina se culege 
doar în noaptea de Sânziene, Inalţarea la cer si de Sf. Petre și Pavel. 
Aceastei plante i s-a dat o importanţă si onoare deosebită încă din 
antichitate: 

Romanii își împodobeau cu ea templele. Se considera că este 
sub influenţa planetei Venus de aceea era folosită în ritualurile pen- 
tru dragoste. Dacă se punea pe câmp, atunci aducea prosperi- 
tate și recoltă bogată. Dacă se punea în pantof, îţi lua oboseala 
pe loc. Se spunea că nu era voie să o scoţi din pământ cu un obiect 
din fier, ci doar de argint.lnainte de a o scoate însă se turna pe 
pământ ceară si miere. După ce era scoasă (în noaptea sărbăto- 
rilor amintite) trebuia să fie pusă usor pe pământ si să fie vegheată 
pînă la răsăritul zorilor. Bărbatul care avea necazuri în dragoste 
trebuia să împletească sapte fire de verbină cu sapte fire scoase 
din cămasa iubitei și să i le pună sub pernă. In felul acesta dragostea 
îi era împărtășită. 

In medicina populară se mai spune că dacă culegi această 
plantă înainte de asfinţitul soarelui, tot anul următor nu vei avea 
dureri de cap. 

- Tradiţia sau superstiţia spune că dacă în noaptea de Sân- 
ziene se pun bucăţi de pământ cu iarbă în faţa grajdurilor, vitele 
vor fi ferite de boli si necazuri deoarece spiritele rele curioase, înainte 
de a intra în grajd, vor număra firele de iarbă și astfel vor fi toată 
noaptea ocupate. 

- In Mecklenburg, la Solstiţiul de vară se atârnă crăci de arțar 
la usi și ferestre, se pun pe câmpurile de cartofi si de in, pentru 
că există credinţa fermă că în acest fel vor fi îndepărtate vrăjitoarele 
si toate forţele demonice. Frunzele de arțar culese în această zi 
si puse la uscat vindecă orice rană și înlătura durerea de cap. 

- Dacă hainele, covoarele și asternuturile sunt expuse în 24 
iunie la soare, ele nu vor fi mâncate de molii. 

- Dacă în această zi vezi o furnică rosie aceasta este de 
foarte bun augur. Dacă găsesti însă o furnică în portmoneu, este 
semnul cel mai indubitabil că vei avea un an foarte bogat. 

- În Silezia și în Bavaria este tradiţia ca în această zi să se 
mănânce turte din aluat cu flori de soc prăjite în untură, în felul 
acesta întregul an care urmează vei fi sănătos. Crăcuţe de soc 
sunt atârnate si la feresti și uși, pentru a apăra în felul acesta casa 
de orice necazuri și boli si pentru a se asigura astfel bunăstarea 
în tot anul următor. 

Din cele mai vechi timpuri, socul este plantat lângă casele 
oamenilor deoarece se credea că în el sălăsluiește un duh, sau o 
zână bună care-i apără pe oameni de nenorociri. 

-În Prusia era credinţa veche că zeul pământului Puschaitis 
locuia sub un soc. 

- In Danemarca același zeu, denumit Hyldemoer, avea ace- 
lași domiciliu. 

- In Germania și în toate ţările nordice era considerat un 
sacrilegiu ca să tai un soc, copacul despre care ţăranii spun că 
„în faţa lui trebuie să-ţi scaţi pălăria“. Cel care făcea asta, tăindu-l, 
era pedepsit cu focul și cu moartea, casa sa ardea si cineva din- 
tre membrii familiei murea. Despre această credinţă vorbeste și 
Hans Christian Andersen într-unul dintre basmele sale. 

- Se spune că dacă culegi si mănânci la miezul nopţi de 
Sf.Johann - Sf. lon Botezătorul - petalele florii de grâu denumită 
albăstrica, tot anul vei avea noroc în toate. 


Toate acestea sună ca o poveste, credinţe sau superstiții 
bizare, depășite de timpurile pe care le trăim, si totuși...rămase 
adânc înrădăcinate în tradiţia noastră populară, și nu numai...M- 
am referit aici doar la credințele existente în mitologia românească, 
austriacă si germană, dar ele nu sunt singulare. Nu numai în Europa 
ci pe toate continentele există datini, ritualuri, credințe și superstiții 
deosebit de asemănătoare, legate de solstițiul de vară, implicit de 
fertilitate. 

Ce ar mai fi de spus este că perioada solstițiului de vară este 
nu numai motiv de ample serbări câmpenesti, de ritualuri agrare, 
de petreceri, distracţii ci și prilej pentru organizarea târgurilor, bâlciu- 
rilor și iarmaroacelor, pentru întâlnirea tinerilor în vederea căsă- 
toriei (Târgul de Fete). 

Cele mai vestite Târguri de Drăgaice - Sânzâiene, erau la 
Buzău, Focsani, Buda (Jud. Vrancea), lpătesti (Jud. Olt) Pitesti, Câm- 
pulung Muscel, Cărbunesti (Jud. Olt) Brosteni (Jud. Mehedinţi, Giur- 
geni (Jud. lalomiţa), Colentina (Jud. Ilfov), Blaj, Asuajul de sus (Mara- 
mures) si Muntele Găina (Apuseni). 

Multe dintre ele mai există încă, dacă vreodată aveţi ocazia 
nu scăpaţi prilejul de a le vizita. Veţi trăi momente unice, de inten- 
să bucurie. De neuitat. 

SÂNTILIE - LEGENDE, 
TRADIȚII ȘI SUPERSTIȚII 


Suntem în iulie — luna lui Cuptor. Furtuni cu fulgere și tunete, 
ploi violente, păduri incendiate, oameni și animale lovite de trăznet, 
prăpădul lumii... Țăranii bătrâni aprind lumânarea de Paste si o pun 
la icoane, sau afumă cu fum de tămâie sfinţită casa și acareturile, 
că asa-i tradiţia, ca să-i ferească de urgia Sfântului llie, care acum, 
în miezul verii, în zilele lui și ale ajutoarelor sale - între 13 și 27 
iulie, ca-n fiecare an cutreieră văzduhul răscolind norii a ploaie și 
furtuni, despicând cerul în lungi siraguri de fac, ce se prăvălesc în 
cumplite cascade sonore spre pământ. 

- Să ai grijă, să nu-l superi pe Sfântul llie și ajutoarele lui, 
nerespectându-i zilele, că mare prăpăd stiu să facă - spun ţărăn- 
cile bătrâne. 

Superstiţie sau tradiţie, este miezul verii și natura, ca-n fiecare 
an, ne arată cât de mici si neputinciosi suntem în fața Spiritului 
Universului — cu toată evoluţia științei, cu toate descoperirile uluitoare, 
cu toate invențiile de neimaginat. 


În mitologia populară română, Sântilie este o divinitate în care 
s-a contopit într-un sincretism perfect cultul Zeului Facului și al Soare- 
lui - Gebeleizis al geto-dacilor (asemănător cu Zeul Helios la vechii 
greci) și Sfântul Proroc llie din Vechiul Testament - a cărei zi a fost 
stabilită de biserica ortodoxă la 20 iulie. 

Vorbind despre această divinitate atmosferică, Mircea Eliade 
constată: „Faptul că mitologia folclorică a profetului Ilie conține un 
mare număr de elemente proprii unui zeu al furtunii, probează cel 
puțin că Gebeleizis era încă activ în momentul crestinizării Daciei, 
oricare ar fi fost numele lui la acea epocă.“ (Mircea Eliade - De la 
Zalmoxis la Genghis-han]. 

După alte păreri, această suprapunere a celor două perso- 
naje a avut loc de abia prin influenţa slavilor, la care cultul zeului 
Perun a fost readaptat de crestinism prorocului Iliá (V. Kernbach 
- Dicţionar de mitologie universală). Acest zeu al Tunetelor si ful- 
gerelor mai purta denumirea de Perkons în Letonia și Percunas 
în Lituania. 

In mitologia geto-dacilor, Gebeleizis era zeul cerului, al soare- 
lui si intemperiilor, iar divinitatea antagonică lui era Zalmoxis - zeu 

al pământului, al morţii și al nemuririi, dar nu se stie exact dacă 
aceste două personaje mitice nu sunt ipostazele aceleiasi divinităţi, 
sau dacă era vorba de o divinitate și de marele preot al acestei 
divinităţi. (Romulus Vulcănescu - Mitologie Română) 


Fulgerul — considerat din cele mai vechi timpuri „focul ceresc“, 
trimis de forţe necunoscute pentru a ajuta sau pedepsi omenirea, 
a fost în toate culturile simbol al divinității, al surpanaturalului — inex- 
plicabil și temut. 

La Etrusci (populaţie care locuia în Etruria — vestul peninsulei 
Italice, actuala Toscana, inclusă în sec. III î.e.n. în statul roman), 
fulgerele erau cele mai sigure oracole, semnificaţia fiind legată de 
locul unde se produceau. Se credea că fulgerele și tunetele sunt 
vocea Stăpânului Divin si exista o stiință a interpetării mesajelor — 
Libri Fulguralis. 

În România Evului Mediu erau deosebit de folosite cărțile care 
prevesteau viitorul după fulger, denumite Molnialnice după cuvân- 
tul slav Molnija care însemna fulger. 

La romani fulgerul era apanajul zeului suprem Jupiter (Zeus 
la vechii greci) În poza alăturată este reprezentat aruncând fulgere 
asupra dusmanilor săi - titanii. (V Cartari - 1647) 

El se plimbă pe bolta cerului într-un car de luptă tras de 
armăsari puternici — exact modelul după care a fost făcut mitul lui 
Sântilie. 

În hinduism fulgerul este arma zeului suprem Indra. 

La popoarele scandinave zeul fulgerelor, tunetelor, vânturilor 
si furtunilor, era Thor (în traducere tunet) El arunca precis asupra 
țintei alese ciocanul său cu două capete denumit Mjöllnir = care 
simboliza tunetul și fulgerul și care, asemenea unui bumerang, se 
întorcea întotdeauna la el. Carul său de foc era tras nu de armăsari 
ci de ţapi care întruchipau pe diavol. 


Stăpânul tunetelor și fulgerelor la popoarele germane era zeul 
Donner. Se spune că lui i se datorează denumirea germană a zilei 
de joi (Donnerstag). 

La multe popoare se credea că odată cu fulgerul si trăzne- 
tul cădea pe pământ și „piatra trăznetului“ care putea fi din fier 
sau piatră si avea aspectul unui vârf de săgeată. Ea era conside- 

rată o „sămânță cerească“ cu proprietăți fecundante si fertilizatoare, 

mai mult chiar — era leac universal pentru vindecarea oricărei boli.În 
multe mituri femeile atinse de fulger rămâneau însărcinate 

Simbolul fertil al fulgerului în mitologia aborigenilor (Australia) 
este Omul Fulger „Wala - Undayana“, reprezentat ca un Phalus 
cosmic. In poza alăturată este ilustrat într-o pictură făcută pe scoarță 
de copac (Jack Tresidder - Symbole und ihre Bedeutung) 

Fulgerul ca element al fertilităţii îl găsim si într-o legendă greacă 
în care se spune că Zeus ar fi fulgerat-o pe Semele și din acest 
fulger s-ar fi născut Dionisos. 

Legendele legate de Sfântul llie - denumit popular Sântilie, 
abundă în mitologia română. 

Elena Niculiţă-Voronca în cartea sa „Datinile și tradiţiile poporu- 
lui român, adunate si asezate în ordine mitologică“ (1903) relatează 
mai multe legende culese din diferite regiuni ale ţării. Evident, subs- 
tanţa lor este de basm - mitică, așa cum se va vedea în exemplul 
ales: „Dracii și Sf. Ilie” 

„Dracii în ceruri s-au apucat să facă munţi, ziduri mari, să 
ajungă până la Dumnezeu ca să-l răstoarne. Dumnezeu dacă a văzut 
asa, a trimis pre Sf. llie și i-a zis: 

- Ilie! la un călus (păhar] de miere si o azimă de orz si mergi 
cu tunul de trânteste pe draci la pământ. Sf. llie când a tunat, toti 
au căzut la pământ, unii s-au făcut dohot, alţii au fugit". 

In toate legendele el este reprezentat ca o divinitate solară 
si meteorologică, care-și marchează ziua cu mari nenorociri: incendii, 
furtuni cu tunete și fulgere, grindină și ploi violente și cine nu respec- 
tă această zi este aspru pedepsit. 

Se spune că llie ar fi fost în viaţă un om obisnuit - soldat sau 
păstor, agricultor sau negustor de vite (meseriile diferă), care fiind 
amăgit de diavol și-ar fi ucis părinţii, sau surorile, sau toată fami- 
lia (versiunile diferă). lar pentru aceste crime el a trebuit să 
ispăsească întreaga viaţă. Felul penitenţei este și el diferit în funcţie 
de regiune și efectiv imaginaţia povestitorului popular. 

Astfel, după cum relatează lon Ghinoiu în cartea sa „Obiceiuri 
populare de peste an“: „stă închis 40 de ani într-un beci sau bor- 
dei; cară apă cu gura mergând în genunchi, pentru a uda un lemn 
putred; adună lemne din pădure 9 ani pentru a clădi un rug imens 
în care se aruncă și arde de viu; păzeşte o turmă de oi în vârf de 
munte" etc 

In cele din urmă, Dumnezeu s-a îndurat de suferințele lui și 
considerând că și-a ispășit păcatul crimei l-a adus în cer, unde i-a 

dat un loc între sfinţi, o trăsură de foc cu 2 sau 4 cai înaripaţi și 
un bici de foc cu care să gonească diavolii. lar ura lui pe diavolii 
care l-au îndemnat să devină ucigas a rămas atât de mare încât 
el continuă și azi să-i urmărească și să-i lovească cu biciul său de 
foc, oricunde s-ar afla. 

Se spune că „tunetul ar fi zgomotul făcut dehuruitul trăsurii 
lui de foc, iar trăsnetul este biciul de foc cu care îi loveste pe diavolii 
care se ascund peste tot pe pământ, în turlele bisericilor. prin pomi, 
pe sub strasina caselor și în corpurile animalelor — în special câini 
și pisici“ (T. Pamfilie - Sărbătorile de vară ) 

Se mai spune că: „pentru ca să nu se distrugă lumea, Dum- 
nezeu sau Maica Domnului l-a lăsat ciung de mâna dreaptă, l-a olo- 
git de picioruldrept, l-a asurzit şi i-a scos un ochi, ca să-i mai dimi- 
nueze puterea“. (lon Ghinoi - Obiceiuri populare de peste ani ) 

O altă legendă relatează: „Când era sănătos, tuna de cră- 
pau munţii, se despica cerul si pământul, se stârpeau femeile și 
animalele, sau se misca până și scaunul lui Dumnezeu. Acesta la 
blestemat: „Uscaţi-s-ar mâna“ si de atunci a paralizat" (O. Bârlea 
- Mica Enciclopedie) 

Intreaga întruchipare mitică a lui Sântilie îl defineste ca un 
autentic zeu solar: trăsura cu roțile de foc, caii înaripaţi, biciul de 
foc — trăsnetul cu care luminează cerul și aprinde pământul, tunetele 
- elemente pe care le regăsim în parte si la celelalte întruchipări 
mitologice ale zeilor solari ca Thor, Donner, Jupiter, Zeus, Perun etc. 

In plus, în mitologia română Sântilie are în subordine alte divini- 
tăţi — surori, frați sau simplii slujitori, care produc arsiţă si incendii 
în luna iulie — denumită si Luna lui Cuptor. 

Surorile lui sunt Pârliile, Panteliile și Păliile. Aceste divinități 
solare pălesc și pârlesc vegetaţia — de aici și denumirile respective. 

= Pârliile — sunt trei divinităţi îngrozitoare, ce se răzbună cu 
incendii dacă nu li se respectă zilele lor: 20-22 iulie, prin interdicţia 
ca femeile să facă anumite munci (Banat). 

- Panteliile — reprezentări meteorologice năpraznice, ce au 
zilele de 13 si 27 iulie care la fel trebuiesc ţinute cu sfinţenie. 

- Păliile — la 17 iulie, zi cu aceleași interdicții pentru femei, 
altfel sunt pedepsite cu incendii(Țara Hațegului). 

Sântilie are ca fraţi pe Ilie Pălie si Pantelimon. 

-= Ilie Pălie este frate dar și vizitiu la trăsura lui Sântilie. Acest 
personaj mitic din Panteonul românesc are ziua pe 21 iulie si se 

consideră că ar fi aducător de arșiță. În Moldova și Bucovina se 
crede că llie Pălie ar face focul pe care un alt vizitiu a lui Sântilie 
- Foca, l-ar răspândi. În mitologia românească Foca este o zeitate 
cumplită, năpraznică, care aduce mari necazuri și incendii acelor 
care nu-i respectă ziua - 23 iulie. În calendarul ortodox această zi 
este a Sfântului Mucenic Foca, patronul corăbierilor, un martir care 
a murit în timpul împăratului Dioclețian. 

- Pantelimon este o altă divinitate meteorologică, care a pre- 
luat numele și data sărbătoririi Sfântului Mucenic Pantelimondin 
calendarul ortodox - 27 iulie. Se spune că aduce grindină si furtu- 
ni violente care strică recolta. În Muntenia, Moldova și Banat, ziua 
Sf. Pantelimon este considerată hotar al timpului calendaristic. 

- Pintilie Călătorul Face parte și el din suita personajelor. 
Are și el ziua pe 27 iulie, când Calendarul Papular consideră sfârsitul 
verii si începutul toamnei. Berzele se pregătesc de plecare, cerbii 
ies din râuril anunțând astfel răcirea apei, crugul cerului se întoarce 
spre toamnă. În Bucovina, în sâmbăta dinaintea lui 27 iulie, se făceau 
praznice pentru morţi, iar în Câmpulung Muscel se încheia Bâlciul 
de Sântilie cu Nunta Rudarilor. 

Deci, aceste reprezentări mitice, au zilele în perioada cea mai 
toridă a anului — între 13 si 27 iulie, când de regulă există mari 
tulburări atmosferice, furtuni cu tunete, fulgere si trăznete, ploi 
violente sau arșiță cumplită care produce incendii, precum și tai- 
funuri (în zona Pacificului de nord, cuvântul însemnând în chineză, 
indoneziană și japoneză „vânt puternic”), tornade (în nordul Americii, 
dar și în Europa de mai mică intensitate, cuvântul însemnând în 
spaniolă „răsucit”) si uragane (huricane - pe coastele Mexicului si 
Americii Centrale, în Marea Caraibelor si insulele din vestul Indiei 
cuvântul însemnând „un picior“ la indieni ) 


Tradiţii populare legate de Sântilie 

Moșii de Sântilie — Ziua lui Sântilie este dedicată și cultului 
strămoşilor — e vorba în special de copiii morţi. In această zi, femeile 
din anumite zone ale ţării dădeau copiilor mere, astfel să se bucure 
si cei în viaţă si cei morţi. Pomul din care se dădea de pomană 
„trebuia să fie neatins până atunci, că de l-ar fi scuturat, s-ar fi ju- 
cat cu merele sau ar fi mâncat înainte de sărbătoare, Sfântul llie 
ar fi dat grindină“. (A. Gorovei — Credinţe si superstiții). Se presupune 
că această tradiţie s-a format sub influenţa slavilor de est, că există 

o apropiere semantică între Pălie și zeul sclav Pripekalo - patron 
al Dragostei, care avea ca simbol mărul. Astfel Sântilie este consi- 
derat în folclorul românesc și patron al merelor timpurii (Ivan Evseev 
- Dicţionar de demonologie si mitologie românească) 

Hora Sântiliei — Este o tradiţie prenupţială, din mediul pas- 
toral. Ciobanii care la această dată trebuiau să coboare cu turmele 
de la stână, le aduceau fetelor iubite o furcă de tors, cioplită de 
ei cu desene si un cas (Jud. Covasna) și le luau la joc în horă.Fetele 
nu puteau fi peţite, deci nu se puteau căsătorii dacă nu erau băgate 
de flăcăi în această horă si trebuiau să mai astepte un an până la 
următorul Sântilie. Sau poate chiar mai mulţi... 

Circovii de vară - Este o sărbătoare cunoscută în satele din 
Oltenia, Muntenia si Moldova si are loc timp de trei zile între 15-17 
iulie, sau 16-18 iulie (în funcţie de regiune). De fapt, ea marchează 
în Calendarul Popular mijlocul Verii Pastorale — care începe la Sân- 
giorz (Sf. Gheorghe - 23 aprilie) si se încheie la Sâmedru (Sf. Dumitru 
- 26 octombrie) și împreună cu Circovii de larnă, adică miezul lernii 
Pastorale (26 oct - 23 aprilie), împarte anul agrar si pastoral în 
două anotimpuri egale ca număr de zile. Sărbătoarea Circovilor de 
vară este închinată unor forţe demonice care aduce numai nenoro- 
ciri: boli ale oamenilor și vitelor, grindină care distruge recoltele, 
lupi care mănâncă vitele, incendii violente. Ea impune de fapt inter- 
dicţii severe de muncă, fiind admisă doar culegerea pelinului si pelin- 
iței, cu care se făceau leacuri și farmece, iar din tulpine - mături. 

Miţuitul Mieilor - În stânele de pe latura sudică a Carpaţilor 
Meridionali, ciobanilor le era interzis după urcarea turmelor la 
păşunile montane să coboare în sat sau să fie vizitaţi de femei până 
la Sântilie (când turmele coborau la iernat) — deoarece „curăţenia 
lor trupească“ era condiţia prosperității turmei. Miţuitul Mieilor — 
de fapt tunderea mieilor, care avea loc la miezul verii pastorale — 
Sântilie, era prima întâlnire a ciobanilor cu soțiile sau logodnicele lor. 

Retezatul Stupilor - similar cu Tunsul Stupilor - Sărbă- 
toare prilejuită de recoltatul stupilor, care în funcţie de altitudinea 
regiunii se făceala Sântilie, Macavei (1 august, sărbătoare agrară 
dedicată unui mucenic crestin, când se dau cu aghiazmă grădinile 
si livezile, se sfinţesc la biserică spicele de grâu, se culeg stupii, 
se culeg anumite plante de leac), precum si la Probejenie (6 august 
- în calendarul crestin Schimbarea la faţă, în Calendarul Popular 
- hotarul între vară si toamnă). Tradiţia este ca stupii să fie culesi 


66 


de o persoană cu deplină sănătate fizică și psihică, curată sufleteste 
si trupeste iar apoi să fie o mare petrecere, cu mese întinse, cân- 
tece si jocuri, precum si practici magice, pentru a se preîntâmp- 
ina furtisagul si îmbolnăvirea stupilor. 

Sântilia, Nedeia, Poiana lui Sântilie, Nedeiu, Nedeuţa, 
Nedeiţele, Rugă, Goveie (denumiri diferite în funcţie de regiune) 
- Sunt sărbători pastorale similare cu sărbătorile agrare Drăgaica 
sau Sânzienele - făcute de ziua Sf. loan Botezătorul (24 iunie) doar 
că atunci soarele este în punctul maxim al ascensiunii sale, iar acum 
de Sântilie se află în declin, spre echinocțiul de toamnă. 

Aceste serbări ale munţilor sunt atestate în documente datând 
încă din sec. XIV-lea. Iniţial erau sacrale, se oficia un adevărat ri- 
tual religios pe platourile munţilor, făcut de preoți în prezenţa săte- 
nilor strânși din toate satele alăturate. 

In timp, sărbătoarea s-a transformat într-un prilej de petre- 
cere și divertisment cu cântece si dansuri, în târguri de vânzare 
sau schimb de produse, bâlciuri sau Târguri de fete - unde veneau 
tinerii să se cunoască în vederea căsătoriei, locurile fiind strămu- 
tate de pe plaiurile munţilor în vatra fiecărui sat (Țara Hațegului ) 
sau în văile unde se adunau locuitorii satelor din regiunea respec- 
tivă (Câmpulung Muscel). 

Importanţa pe care o aveau aceste serbări se vede și din 
faptul că exista obiceiul ca păstorii să numere zilele începând de 
la Nedeie și nu de la Anul Nou. Cei care asteptau cu nerăbdare 
aceste serbări pastorale erau mai ales păstorii, dornici să-și revadă 
nevestele si iubitele. Obiceiul pastoral s-a mai păstrat prin faptul că 
si acum păstorii dăruiesc iubitelor furci frumos crestate si casuri 
făcute în formă, precum și datorită jocurilor muntenesti — în spe- 
cial Brâul, care se joacă aici, cu tot procesul de modernizare a satelor. 


Am scris aceste rânduri din acest serial al tradiţiilor românesti, 
pentru ca cei plecaţi pe meleagurile depărtate să nu uite, să-si ream- 
intească sau poate să cunoască de abia acum, una dintre cele mai 
poetice și mai originale mitologii din Europa - cea a poporului nostru. 

Vorbind despre tradiţii si superstiții, reputatul istoric al reli- 
giilor — Mircea Eliade spune: „nu e vorba despre o formă care supra- 
viețuieste pur și simplu, ci de o idee sau de un ritual care rămâne 
deasupra istoriei. Nu supraviețuiește o generaţie sau două, ci stă 
deasupra timpului: ca o normă etern valabilă, ca un Principiu, ca 
un Simbol“. 

FOCUL - MITURI, TRADIȚII 
ȘI SUPERSTIȚII ANCESTRALE 


O noapte întreagă fulgere de foc s-au hârjonit pe bolta ceru- 
lui, zdrenţuind întunericul într-un sinistru foc de artificii al Naturii 
Mamă. La câteva secunde, cascadele de lumină erau însoţite de 
rostogolirea apocaliptică a tunetelor, semn că dezlănţuirea focului 
ceresc, ce se îndreaptă spre pământ cu până la 100.000 km pe 
secundă și o vâlvătaie de aproximativ 30.000 grade Celsius (de 
cca 6 ori mai mare decât temperatura exterioară a soarelui) este 
foarte aproape. 

Oare cine va fi de data aceasta ţinta capriciului ceresc? 

De circa 600.000 de ani oamenii au reușit „să domes- 
ticească“ focul; aceasta a însemnat despărţirea paleantroposului 
de predecesorii lui sălbatici și de condiţia animală. 

De atunci, această stihie sălbatică sau blândă, răzbunătoare 
sau binevoitoare - unul dintre cele mai active, mai dinamice, mai 
polisemantice — cu multiple semnificaţii — dintre cele patru elemente 
(apa, focul, pământul și aerul), a fost temut și venerat ca un zeu. 

Focul era considerat în același timp, atât prietenul cât și 
potenţialul dusman al omului. Despre funcţia sa tămăduitoare Hipo- 
crat, părintele medicinii, spunea în sec.V (î.e.n): „Ceea ce leacurile 
nu tămăduiesc - vindecă fierul. Ceeace fierul nu lecuieste, vindecă 
focul. Ceea ce însă nici focul nu poate vindeca, este fără putinţă 
de însănătoșire”. 

In toate culturile, focul a fost stimat ca reprezentant pe 
pământ al celei mai de seamă dintre divinităţi - Zeul Soare. El a 
fost personificat sub formă de zei sau de personaje fantaste. Voi 
da doar câteva exemple 

La azteci Huehuetotl era considerat „regele focului“. Ei îl sti- 
mau ca pe cel dintâi prieten al omului. 

Lui Moloch - zeul focului la vechii Palestinieni i se aducea 
drept ofrandă copii care erau arsi de vii. 

În hinduism focul este reprezentat de către zeul suprem Agni, 
coloanele sale de foc fiind considerate axele lumii. Agni este întat- 
deauna prezent acolo unde se aprinde un foc. Oamenii l-au con- 
siderat binevoitor deoarece a lăsat să ardă imensele păduri ale Indiei, 
făcând astfel terenul arabil. El este și zeul căsătoriei (dragostea 

fiind considerată focul inimii și al simţurilor), astfel în India este tradiţia 
ca, la ceremonialul nupţial, mirele si mireasa să înconjoare de sapte 
ori un foc mare, pentru ca în acest fel legătura lor să fie binecu- 
vântată [tradiţie care s-a răspândit si în Europa). In realizarea plas- 
tică, Agni are două feţe - alegoria focului ceresc și pământesc, 
sapte braţe - simbol al celor sapte continente și trei picioare - care 
reprezintă cele trei focuri importante din viața unui om: focul jert- 
fei, al nunţii si al încinerării. 

La popoarele slave Svarog era atât zeu al soarelui cât si al 
focului, iar în mitologia lor este citată „Pasărea de foc“ - Jar - Ptiţa 

Australienii ca simbol al focului aveau Cerbul Ignifer. 

Mitul Salamandrei (acea specie de triton despre care anticii 
credeau că poate să trăiască în mijlocul flăcărilor, devenind astfel 
un simbol al focului) a fost existent în iconografia medievală și în 
alchimie. Salamandra a fost heraldul regelui Francis | al Franţei (ca 
simbol a focului purificator) al cărui motto era: Nutrisco et estin- 
guo - Nutresc(binele) si nărui (răul). 

Personajul „Zburătorul“ — din folclorul românesc si „Phoenixul“ 
popoarelor mediteraniene sunt tot reprezentări mitologice ale focu- 
lui. Zburătorul este reprezentat ca un tăvălug de foc care trece 
prin aer, peste păduri și ape, apoi se transformă într-un balaur îna- 
ripat cu pene si solzi din aur și intră în casele oamenilor pentru a 
seduce fetele naive si credule. Mitul Zburătorului s-ar părea că este 
de origine slavă - ca o confirmare este poemul rus „Demonul“ de 
Mihail Lermontov (1814-1841). 

Phoenix este denumirea greacă dată păsării mitice egiptene 
divinizată în Heliopolis, ca reprezentantă a zeului soare Re (Ra) și 
a zeului morţii Osiris. Prin faptul că ea arde și renaste din pro- 
pria ei cenușă, este considerată un simbol al nemuririi și reînvierii. 

În budism, focul simbolizează inspiraţia, iluminarea și știința 
care distruge ignoranţa. La popoarele africane, focul era considerat 
ambigen, atât masculin cât si feminin, deoarece producerea lui prin 
frecarea unui lemn tare pe un lemn de esenţă moale era asociat 
cu actul sexual dintre un bărbat si o femeie. De fapt, această sem- 
nificaţie sexuală a focului - derivată din felul în care a fost obţinut 
de către oameni - a fost unanim acceptată în toată lumea. 

Se fac speculaţii diferite că funcţia polivalentă a focului derivă 
din felul natural în care s-a produs - venind din cer prin interme- 

diul fulgerului, sau venind din pământ datorită lavei incandescente. 
Datorită acestei provenienţe i se atribuie puteri atât bune cât și 
dușmănoase. |n general, focul ceresc este considerat masculin 
deoarece este produs de fulger - simbol al falusului, în timp ce 
focul pământesc este feminin; datorită acestei credinţe mulţi vul- 
cani au fost denumiți de oamenii după zeițele lor sau sunt lăcașul 
unei zeități feminine: 

Astfel Etna (Aetna) este la romani zeița muntelui; Pele din 
Hawaii este fiica zeiței naturii Haumea; Chuginadak din insulele 
Aleutine este considerată cea mai importantă zeiță a vulcanilor din 
lume; Fuji este numele dat încă de către Ainu (cea mai veche popu- 
laţie a Japoniei) zeiței muntelui sfânt; Darago din Filipine se spunea 
că este o zeiţă foarte războinică, care cerea anual jertfe; Masaya 
- este zeiţa vulcanilor și cutremurelor din Nicaragua, considerată 
și un adevărat oracol. 


Reprezentarea focului în simbolica religioasă 

Focul, ca reprezentant al soarelui, a fost asimilat de-alungul 
timpului cu imaginea demiurgului divin, fiind des folosit ca simbol 
în scrierile religioase. Exemplele în acest sens sunt nenumărate: 

Filozofii greci precum și Toltecii (populaţie amerindiană din 
Mexic, sec.VII-XII e.n.) vedeau renașterea lumii printr-un foc sfânt 
care să distrugă totul pentru a prilejui un nou început. Insuși cuvân- 
tul foc Pyr (în greaca veche) este asociat cu Purus (pur) în latină. 
In mitologia greacă Tartarus sau Tartaros - locul de pedeapsă 
din lumea cealaltă — era înconjurat de un fluviu de foc. 

Profetul ebraic Maleachi (450 î.e.n.) anunţa astfel venirea 
lui Messia „El este ca focul unui bijutier. El va curăța copiii lui Levi 
și va lumina ca aurul și argintul'.Arhanghelul care i-a alungat pe 
Adam și Eva din Paradis avea o sabie de foc. In Vechiul Testament, 
Dumnezeu i s-a arătat lui Moise, pe muntele Sinai, într-un tufis arzând. 
Sodoma si Gomora au fost pedepsite fiind acoperite de o ploaie 
de foc.Tot asa, în Apocalipsa Sf. loan se spune că, la sfârșitul lumii, 
o ploaie de foc va cădea din cer, distrugând totul. 

In Evul Mediu, în Crestinism, simbolul iadului este un motiv 
de inspiraţie pentru pictori și poeţi, aceasta mai ales după grandioasa 
lucrare a lui Dante Aligheri - Divina Comedie. Simbolul crestin al 
purgatoriului si iadului prezintă focul ca purificator și ca pedeapsă 
divină.. 

Aceeași reprezentare mitică a iadului a fost preluată mai târ- 
ziu de către Islam - care ameninţa pedeapsa păcatelor cu blestemul 
focului veșnic. 

In hinduism, încinerarea are semnificaţie purificatoare, prin 
arderea trupului sufletul se desprinde de materie și este liber să 
se îndrepte spre cerurile sale. 

Ades, focul simbolizează unirea cu Dumnezeirea și transcen- 
denţa naturii umane. 


Câteva legende și mituri legate de foc 

In vechile credinţe, focul aparţinea exclusiv zeilor dar el a fost 
furat și astfel a intrat în posesia pământenilor. In mitologia greacă, 
Prometheu a fost pedepsit să fie legat de o stâncă si un vultur să-i 
sfâșie permanent ficatul, pentru că a furat din cer focul zeilor și l-a 
dăruit pământenilor. 

In mitologia Mărilor Sudului, la polinezieni, eroul zeu Maui si-a 
înselat bunica - regina Mahui-lki sau Mahuea care domnea într-o 
împărăție a focului aflată sub pământ si i-a furat focul, pe care l-a 
adus oamenilor. 

In Noua Guinee si în Melanezia, legenda focului este legată 
de zeitatea Goga, reprezentată de o femeie bătrână cât universul, 
care cu propriul său corp hrănea focul vesnic al adâncurilor. Se 
spune că, într-o bună zi, un băeţandru, ducând-o cu vorba, a reușit 
să aprindă o nuia și să fugă, furând astfel focul sacru pe care l-a 
dat muritorilor. După cum se vede, legendele sunt asemănătoare 
datorită migraţiei populaţiei din Mările Sudului. 

La populaţia Kiwai din Papua Noua Guinee, se spune că 
străbuna Goga, a omorât prima creatură lumească - un cangur, 
din cadavrul căruia s-au format primii oameni. Bătrâna le-a dat focul 
şi i-a învăţat regulile vieţii omenesti. 

În mitologia populaţiei din Siberia, Poza-Mama era conside- 
rată cea mai importantă zeiţă - a focului dar totodată si a munţilor. 
Ea locuia în focul căminului, ocrotindu-l, căci fără ea viaţa nu ar fi 
putut exista, dar în acelas timp era răspunzătoare si de armonia 
si integritatea familiei. Există si acuma tradiţia ca prima îmbucă- 
tură, a fiecărei mese, să fie scuipată în foc, aceasta ca ofrandă 
adusă zeiţei și pentru a purta noroc. 

La diferitele populaţii din Siberia această zeitate poartă de- 
numiri diferite: i se mai spune Tu-Njami, Bokoj, Locia Amai, Togo 

Musun, „Mama cu treizeci de capete a focului“ sau „Mama focu- 
lui“ ce poartă mantie galbenă „sau „Fecioara-mamă"“. 

Legendele spun că Mama Facului este o fată tânără, com- 
plet dezbrăcată, foarte slabă căci astfel forțele ei trebuiau să renască 
permanent. In toate căminele ea era cinstită mai ales de către femei. 

Ea era considerată si zeița curățeniei, deoarece prin foc totul 
se purifică, precum și cea care ajuta femeile să treacă de momen- 
tul greu al nasterii, ea fiind o mamă deosebit de prolifă, deoarece 
- în credinţa poporului — fiecare flacără cât de mică era o proge- 
nitură a ei. Toate aceste reprezentări ale zeiţei focului erau con- 
siderate a fi în strânsă legătură cu toţi membrii familiei (identic ca 
zeița Vesta la romani), nu numai cei vii dar si cei morţi, deoarece 
lumânarea muribundului era considerată focul care călăuzea sufle- 
tul spre o altă lume. 

Era interzis ca să stingi focul vetrei fără un motiv anume, să 
arunci gunoiul în foc, să-ți baţi joc de el, să- blestemi sau să juri pe 
foc. Aceste credințe sau superstiții există si în folclorul român — pro- 
babil reminiscență a impactului cu folclorul slavilor. Focul era consi- 
derat o zeitate divină, un intermediar între oameni și o altă lume. 


Focul - simbol al divinității, păstrat și cinstit în temple 

Focul a fost dintotdeauna temut ca o zeitate sacră cu puteri 
nemăsurate, ocrotit în temple, îmbunat cu jertfe. 

De referinţă este cel mai vechi templu al omenirii — cel al lui 
Zarathustra (întemeietorul Parsismului) aflat în Yazd(în Iranul cen- 
tral - între Isfahan si Shiraz), unde focul sacru arde neîncetat de 
peste 3500 de ani. 

La vechii greci, zeița focului era Hestia. Templele ei erau mai 
puţine deoarece se credea că și ea își are lăcașul în focul cămi- 
nului; pentru aceasta era considerată apărătoarea integrităţii fa- 
miliei si a ţării. Focul sfânt al Hestiei era păzit de către văduve, 
stingerea lui era de rău augur, și, în nici un caz nu se reaprindea 
de la alt fac ci prin frecarea lemnelor sau cu ajutorul unei oglinzi 
care polariza razele soarelui (procedeu identic folosit la aprinderea 
focului din Olimpia sau cu oglinda cu care Arhimede a făcut să ia 
foc flota dusmanilor). 

După o veche datină grecească se considera că doar atunci 
s-a întemeiat un nou cămin, o nouă căsnicie, când femeia aducea 
focul din soba mamei sale si aprindea focul în propria ei sobă. In 

acest sens, colonizatorii greci, la cucerirea unui nou teritoriu, aprin- 
deau pe acesta focul adus din ţara natală: în felul acesta se cre- 
dea că vor avea garanţia păstrării lui. 

La romani, zeița focului era Vesta. Despre ea, Virgiliu spunea 
că e mai usor să-i simţi căldura decât să o descrii iar Ovidiu afir- 
ma că nu este necesară nici o întruchipare a ei deoarece Vesta 
înseamnă focul iar focul o reprezintă pe Vesta. Singura ei reprezen- 
tare a fost făcută mult mai târziu, pe monezi, sub forma unei fi- 
guri acoperită cu un voal. 

Vesta era considerată zeitatea principală a familiei romane, 
căreia i se aduceau zilnic ofrande din mâncarea gătită și care îşi 
avea şi ea sălașul în focul căminului. Toate popoarele neolatine si 
latine când vorberau de foc nu spuneau niciodată Ignis pentru că 
acesta era nume sfânt ci Focus, adică vatră. Focul sacru, care o 
reprezenta pe Vesta, se păstra în singurul templu rotund din Roma 
si era păzit și întreţinut de către fecioarele vestale, denumite 
Amatae. |n fiecare an la 1 martie, ele stingeau focul pentru ca 
apoi să-l reaprindă. 

La 9 iunie, începea la Roma sărbătoarea Vestalia - adică săr- 
pătoarea focului iar ceremonialul dura mai multe zile. Femeile Romei 
mergeau desculţe la templu pentru a duce ca ofrandă mâncăruri 
gătite în focul propriului cămin, iar acolo li se împărțea pâine coap- 
tă pe focul sacru din templu precum si sare [obicei păstrat până 
în zilele noastre). După o săptămână, Vestalele închideau templul, 
curăţau toate resturile de mâncare pe care le aruncau în Tibru, 
apoi îl redeschideau fiind astfel consideratcă este purificat și reînnoit. 

Slujitoarele Vestei trebuiau să fie fecioare deoarece focul era 
considerat purificator, deci si păzitoarele lui trebuiau să fie neînti- 
nate.Vesta era cinstită ca mamă și ca zeiţă a fertilităţii si în acest 
sens, există dovezi că până în timpurile împăraţilor romani, în tem- 
plul ei exista un falus care de asemenea era cinstit. Prezenţa aces- 
tui falus, precum si faptul că anual focul era stins, pentru ca apoi 
să fie reaprins prin frecare unui lemn tare pe un lemn moale — 
simbol al sexualităţii — este interpretat ca o permanentă reînnoire 
a familiei precum si a Imperiului Roman. Tradiţia stingerii și rea- 
prinderii focului s-a păstrat în formă asemănătoare și în riturile de 
tranziţie si purificare prin foc, existente și în zilele noastre. 

Stingerea accidentală a focului sacru al Vestei era conside- 
rat de foarte rău augur. Dacă exista vreo ameninţare de război, 

marea stareță a vestalelor era persoana ce mai indicată pentru a 
împiedica aceasta și a duce mesajul de pace. Intrarea în templul 
Vestei era interzisă bărbaţilor iar vestalele care călcau această lege 
severă erau omorâte, fiind aruncate de pe stâncile Tarpeiene sau 
îngropate de vii. Asemănătoare lor erau fecioarele Templului de la 
Inkasi și cele de la populaţia Herero din sudul Africii iar ritualul avea 
aceeasi semnificaţie. 


Tradiţii străvechi legate de foc 

La indienii din zona fluviului Orinoco era tradiţia ca la eclipsă 
de lună să se tragă cu săgeți aprinse în sus, astfel duhurile care 
vroiau să mănânce luna să fie arse. 

La vechii celți — în Irlanda la 1 mai era sărbătoarea primăverii 
când la Beltaine se aprindea Focul Frumaosului.. Cu această ocazie, 
unul dintre ritualuri efectuate de către preoţii druizi, era trecerea 
cirezilor de vite prin foc, ceremonial menit să le apere împotriva 
fiarelor sălbatice si a bolilor, dar si pentru fertilitate. Se pare că 
tradiţia exista în toată Eurapa, astfel Cezar, în cartea sa De bello 
Gallico, descrie cum galii făceau manechine mari din răchită în care 
închideau oameni și animale apoi le dădeau foc. 

La fel se practica ritualul roții de foc. Reminiscenţă a aces- 
tor tradiţii sunt ceremonialurile identice legate tot de simbolul purifi- 
cator al focului, practicate în Europa în noaptea de 24 iunie - noaptea 
Sfîntului loan Botezătorul sau în mitologia română - noaptea de 
Sânziene. 

In luna octombrie hindușii serbează Deepavali sau „Serbarea 
luminii“. Aceasta simbolizează victoria binelui asupra răului, victo- 
ria luminii asupra întunericului, personificată în mitologia hindusă 
prin victoria lui Krishna în lupta sa cu un domnitorul Naranka. Se 
crede că la Deepavali, sufletele celor morți vin pe pământ ca să 
serbeze împreună cu oamenii. In cinstea lor se aprind pretutindeni 
mici lămpi cu petrol iar casele și locuințele sunt deosebit împodobite. 

In Thailanda, Mianmar și Sri Lanka în luna noembrie are loc 
„Serbarea Luminii - Loy Krathong „când mici luminiţe, în vase făcute 
din frunze de palmier împletite, sunt lăsate să plutească pe ape. 
În China aceiași ceremonie poartă denumirea de „Lămpile florilor 
de lotus“. In Lituania există și acum ritualul dedicat lui Matergabi- 
ae adică zeița Căminului. Pe fiecare pâine se fac cu degetul semne 
ornamentale pentru ca să se stie că ele aparţin acestei zeițe. Prima 

pâine scoasă din cuptor este dată ca ofrandă zeiţei iar ultima pâine 
este mâncată de către gospodină, aceasta pentru a-și unifica în 
mod simbolic puterile ei cu cele ale zeiței căminului. lată doar câte- 
va exemple din nenumăratele care ar putea fi citate deoarece fiecare 
popor are tradiţii și serbări legate de foc. 


În Europa cea mai răspândită tradiţie este aceea a roții de 
foc. La sfârsitul iernii si începutul primăverii, pe culmea unui deal 
se dă foc unei roţi de car sau de căruţă învelită cu paie și astfel, 
arzând ea este lăsată să se rostogolească în vale, în credinţa că 
astfel vor arde toate duhurile rele care bântuie pe dealuri și pe câm- 
puri. Dacă roata nu se opreste până jos este semn că recolta atât 
de cereale, cât și de struguri va fi foarte bună. Atât de împămân- 
tenită era această credinţă încât în Germania, la Baden-Wurttem- 
berg, oficialitățile măreau din oficiu impozitul pe cereale dacă roata 
ajungea în vale nestinsă, deci se preconiza o recoltă bogată. Tradiţia 
roții de foc există si la Solstiţiul de vară. 

La crescătorii de porci din Ungaria tradiţia roții aprinse are 
aceeasi semnificaţie, dar legată de data aceasta de animale. La 
svabi se aprindea o căruţă sau un car și se lăsa să se coboare la 
vale. La români, tinerii fug după roata aprinsă strigând versuri de 
factură populară cum ar fi: „Păzea că vine roata de foc / cu bel- 
sug și noroc / Păzea că vine soarele / și vă arde picioarele“. 

Toate aceste tradiţii mistice sunt legate de simbolul purifica- 
tor al focului. La oraș, aceste tradiţii nu se mai păstrează. Tot ce 
a mai rămas, sunt retragerile cu torţe ce au loc cu ocazia diferitelor 
festivități, lumânările (cu semnificaţii multiple -în ultimul timp o anexă 
importantă a lui Cupidon), focurile de artificii - mai ales în noaptea 
de anul nou - tradițe preluată de la chinezi, cu aceeasi semnifi- 
caţie de alungare a spiritelor rele. 


Tradiţia focului în mitologia română 

Încă din cele mai vechi timpuri sunt păstrate deosebit de va- 
riatele tradiţiile populare legate de puterea magică, purificatoare 
a focului dar și fertilitate. 

Focul este conceput ca stihie cosmică (focul ceresc și focul 
pământesc), ca putere sacră și ca făptură mitică (Zburătorul, Joimă- 
rițele, Caii soarelui). 

Ca stihie cosmică, focul ceresc este dat în folosinţă unor sfinți 
sau acoliţi (Sfântilie ṣi ajutoarele lui). Ca putere sacră, el este rezul- 
tatul luptei dintre cei doi demiurgi cosmocraţi Fărtatul (Dumnezeu) 
si Nefărtatul (Diavolul) pentru dominarea lumii. lată o legendă în 
acest sens, relatată de etnagraful Romulus Vulcănescu în cartea 
sa Mitologia română: 

„După ce Fărtatul a creat lumea, Nefărtatul s-a gândit cum 
s-o subjuge si a creat focul. Fărtatul văzându-l pâlpâind pe pământ, 
i-a plăcut, a luat o trestie si profitând de lipsa Nefărtatului care 
mestesugea ceva pe pământ a furat focul, pe care la ascuns într-o 
piatră. Nefărtatul, care lăsase focul neacoperit, când a văzut că 
s-a stins a fugit îndată la fărtat. - Nu mi Hai furat Fărtate? — Eu 
pot să scot foc din piatră. Si a izbit două pietre și a iesit focul. Asa 
focul stăpânit de Fărtat a devenit sfânt.“ 

Focul subpământean este infernal, aparţine Nefărtatului, 
demonilor și acoliţiilor lui si este reprezentat de flăcările comorilar 
necurate, focurile de sulf din mlaștini care „miros a iad“. 

Focul pământesc este considerat de asemenea sacru. De 
fapt este vorba de focul vetrei,care era ţinut aprins permanent (sub 
forma tăciunilor înveliţi în cenuşă) dar care, la anumite date fes- 
tive din calendarul popular, era stins și reaprins ritual, ca semn al 
înnoirii — similitudine cu focul Vestalelor. 

El era aprins la nastere, la nuntă si la moarte, prin ruguri 
clădite în curtea casei sau bisericii. De Crăciun se aprindeau ruguri 
- uneori numai o buturugă numită Crăciun. În noaptea de Anul Nou, 
se ocolea casa cu tămâie pusă pe cărbuni aprinsi pentru a se alun- 
ga spiritele rele. 

Lumânarea de Paște se păstrează și este reaprinsă în timp 
de furtună ca să apere casa de fulger. Lumânarea - reprezentan- 
tă a focului — este prezentă în general la toate riturile de trecere: 
naștere, botez, nuntă și înmormântare. În zonele de munte, tradiţia 
era ca la nuntă să se aprindă rugul în curtea casei miresei, în jurul 
căruia dansau nuntasii. Reminiscenţă a acestei tradiţii este lumâ- 
narea de nuntă. 

În unele ceremonii funerare, se aprindeau ruguri în curtea 
familiei celui decedat. Aceastea aveau mai multe semnificaţii: sim- 
bol al fostului ritual geto-dacic al incinerării; simbol al luminii solare 
din lumea în care intră sufletul (tradiţie păstrată prin lumânarea 

care se pune la capul muribundului); simbol purificator — rugul aprins 
în afara curţii iar rudele care veneau de la cimitir săreau peste foc 
pentru ca astfel să ardă duhurile funerare răufăcătoare. 

Înafară de cele amintite mai sus, în folclorul românesc cere- 
monialul ritual al rugurilor de foc este efectuat în mai multe ocazii, 
legate de sărbătorile religioase, agrare si pastorale, de fapt o sim- 
bioză a acestora pe fond profan. Astfel sunt: 

Focurile de Măcinici (la 9 martie -în calendarul lulian fiind 
Echinocţiul de primăvară si începutul Anului Agrar. Simbolizează 
arderea iernii si renasterea primăverii); Facurile de Alexii (în seara 
de 17 martie — Sf. Alexii — foc ritual pentru a ajuta soarele să treacă 
de echinocțiul de primăvară); 

Focul viu (aprins la început de An Pastoral - Sângiorz, ziua 
de Sf. Gheorghe - 23 aprilie); 

Focurile de Joimari (aprinse pentru morți în Joia Mare - în 
curtea bisericii sau cimitir); 

Focul Învierii (focul viu aprins de preot, precum și obiceiul 
aprinderii focului în curtea bisericii sau în cimitirul satului în noaptea 
de Paste cu semnificaţia încinerării simbolice a morţilor); 

Focurile de Sânzâiene (24 iunie); 

Focul lui Sâmedru (legat de ceremonialul înoirii timpului calen- 
daristic făcut în ajunul zilei Sf. Dumitru - 25/26 octombrie), 

Focul lui Sântandrei (29 spre 30 noembrie - noaptea 
strigoilor, când prin rugurile aprinse aceștia erau pusi pe fugă). 


În practica populară, magia albă și neagră se face cu aju- 
torul focului ceresc și pământesc. În practica Piromanciei, după 
felul cum ardea focul, direcţia flăcărilor, scânteilor, a fumului etc. 
se prevesteau evenimente sau întâmplări. În Piromagia demonică 
lumânările furate de la mort erau folosite de tâlharii care ocoleau 
cu ele casele celor pe care îi prădau, în credinţa că acestia vor 
adormi adânc si astfel nu vor fi auziţi. Sau practica înţepării cu un 
fier înroșit în foc a unei păpuși care reprezenta o anumită persoană; 
descântecul de deochi făcut prin stingerea cărbunilor în apă neîn- 
cepută;credinţa că dacă o femeie gravidă mănâncă mai mulţi căr- 
buni stinși va naste ușor etc. 

Un alt obicei străvechi, care încă s-a mai păstrat la români, 
este rugul făcut pe mormântul simbolic pentru cel care a murit 

fără lumânare în pădure. Trecătorii, de câte ori treceau pe lângă 
mormânt, aruncau fiecare un lemn sau o surcea până se ridica 
un rug, care apoi era aprins simbolizând astfel lumânarea a cărei 
flacără trebuia să conducă sufletul spre lumina vesnică. 

Ca făptură mitică, focul trebuia respectat și temut. Tradiţia 
sau superstiţia spune că el nu trebuie scuipat, urinat, luat în de- 
râdere, invocat în jurământ. Tot de superstiții ţine credinţa că dacă 
copiii se joacă cu focul fac pipi în pat, sau, dacă împusti sau omori 
berzele care își fac cuibul pe horn, casa îţi va lua foc. Seria supers- 
tiţiilor legate de foc este foarte bogat reprezentată, ce este intere- 
sant este similitudinea lor la populaţii cu culturi diferite, de pe con- 
tinente diferite. 

Toate aceste superstiții, credinţe, datini și tradiţii reprezin- 
tă preluarea unor aspecte ale imemorialului cult al soarelui și trans- 
gresarea lor în cultul focului. 

Nu pot să închei fără să amintesc de alte aspecte, deosebit 
de interesante. Astfel este focul creației, focul pasiunii, focul urii. 
În acest sens focul neiertător este o pedeapsă trimisă de cer, pe 
care o putem abate asupra dusmanului prin invocarea unor blesteme 
cutremurătoare: „arde-te-ar focul iadului“, sau „bată-te focul să te 
bată“, sau „arde-te-ar focul Ghenei“ etc. Nu știu dacă folclorul altor 
popoare este atât de prolific în bransă.. 

Dar cel mai frumos simbol al focului va rămâne dragostea. 
În toate culturile focul este identificat cu dragostea sufletească și 
cu patima trupească. Am să mă refer doar la folclorul românesc 
- domeniul este mult prea vast pentru a putea fi abordat. 

„Dragoste, mă arzi ca focul / Scrum si pară mi-e norocul / 
Fără mândra ce-o iubesc / Ard de dor, mă prăpădesc* 

„Desfă puică, ce-ai făcut / si-mi dă drumul să mă duc / c- 
am ajuns ca un năuc /săz pe loc și arz în foc / n-am nici minte 
nici noroc. “ 

„Drept avut-a cine-a zis / Că dragostea-i foc nestins / Si 
nimeni n-o poate stinge / Numai badea când mă strânge / Si inima 
mea când plânge“. 

SECERIȘUL - RITUALURI, 
TRADIȚII ȘI MITURI 


Eram copilă când am văzut pentru prima dată secerișul grâu- 
lui. Din câte mi-aduc aminte, se făcuseră mari pregătiri, cu cosarce 
pline de pâini, bulzi de brânză, ardei si rosii, sticle pântecoase de 
răchie si ce o mai fi fost acolo, frumos acoperite cu ștergare - ca 
la un mare ospăț. Mult m-am mai rugat de tăticu să mă ia cu el, 
să văd și eu petrecerea căci, din ce auzisem de nenumărate ori 
în casă, „grâul era viaţă“ iar în mintea mea de copil de oras atâtea 
pregătiri nu puteau însemna decât veselie, mese întinse și jocuri, 
de care auzisem doar din povestirile Mariei - fata în casă. 

„ Nu-i pentru tine, esti prea mică să înghiţi atâta praf. Si apoi, 
cine să aibă grijă de tine? Acolo se munceste, nu e joacă de capii.“ 
Si totuşi, până la urmă, m-a luat cu el la câmp, poate ca să mă 
înveţe minte să nu mai fiu atât de încăpăţânată bătând oamenii la 
cap până obţineam ce doream. 

A fost o zi minunată. Soare, lumina aurie a spicelor, zgomot, 
veselie, cântece, agitaţie, viaţă intensă. Secerătoarea ce-si făcea 
drum prin holde cu roata uriasă ca niste zbaturi de moară, batoza 
zgomotoasă şi oamenii cocoțați în vârful ei cu furcile în mână, râul 
de grăunţe ce se scurgea într-un nor de praf, pârtia din paiele lăsate 
în urmă pe care alţii le strângeau în căpiţe, masa întinsă pe pământ 
sub un pom aflat în mijlocul ogorului, cununa împletită din spice și 
albăstrele, pusă pe capul Mariei la drumul de întoarcere, scârțâi- 
tul carelor și cântul de abia fredonat al lucrătorilor în care m-am 
pierdut luată de oboseală, ca să mă regăsesc de abia a doua zi 
în patul meu, cu regretul că nu am reusit să văd totul până la sfârsit. 

A doua oară n-am mai apucat: la puţin timp ogoarele și-au 
schimbat stăpânul iar tatăl meu considerat mosier exploatator si-a 
schimbat pentru ani de zile domiciliul familiei cu „cel al statului“... 

Dar a rămas acea nostalgie a neîmplinirii — ca toate visele 
ce capătă în timp dimensiuni fantaste - pe care după ani și ani am 
reusit să mi-o ogoiesc, lucrând în echipa de cercetări antropolo- 
gice și etnologice a Academiei Române. Și acum mă fascinează 
„acel fir roșu“ care unește culturile diferite dându-le același numi- 
tor comun, pe care însă mi-e greu să-l definesc exact, dar îl intu- 
iesc ca o reacţie firească a omului în faţa atotputerniciei naturii și 
mai ales al imprevizibilului, capriciosului destin. 

Grâul este cel mai sacral aliment în spaţiul european, sim- 
bol al morţii si reînvierii, cinstit în ceremonii magice din cele mai 
vechi timpuri (ex. Misterele Eleusine închinate Demetrei — zeiţa fer- 
tilităţii la vechii greci, sau serbările Cerealia dedicate zeiţeii Ceres 
- corespondenta ei în mitologia romană. 

Dintotdeauna românii i-au atribuit grâului o origine divină, drept 
pentru care este prezent în toate ritualurile de trecere (naștere, 
cununie, moarte). In prima scaldă a copilului se punea grâu; la ieșirea 
mirilor din biserică se aruncă asupra lor grâu - simbol al bogăției 
si fertilităţii; la moarte pomana tradiţională este coliva, făcută tot 
din grâu. 

Se crede că bobul de grâu este un simbol vegetal a lui lisus. 
„După credința ţăranilor nostri din unele regiuni, dacă te uiţi mai 
aproape la boabele de grâu bagi de seamă că pe fiecare boabă 
de grâu e înfățisată fata lui Hristos" (L. Blaga - Spaţiul mioritic). 
Spicul de grâu a devenit în crestinism unul dintre simbolurile Maicii 
Domnului care este frecvent reprezentată în iconografie învesmân- 
tată în spice. 

Ovidiu Papadima în cartea sa „O viziune românească a lumii" 
arată rolul grâului în spiritualitatea română si mentalitatea plugaru- 
lui român „grâul e si el o ființă care îşi are sufletul ei ṣi chiar constiinta 
că vine cu jertfa ei în lumea de legi a universului“. 

Conform acestei credinţe, grâul cunoaste un ciclu al vieţii (plan- 
ta) si al morţii(sămânţa), din care renaste, prin analogie fiind com- 
parat cu nemurirea spiritului uman. Speculativ, atât viața grâului 
cât si a omului sunt „retezate“ de coasă - unealta atât a ţăranu- 
lui cât si a morţii. Secerisul apare astfel ca un ritual asemănător 
celui funebru, în cadrul căruia sunt celebrate primul si ultimul snop 
care au fost culese de pe câmp „considerate sacre deoarece repre- 
zintă concentraţia energiei ogorului și spiritul grâului“ (/. Evseev). 

La fel ca și în datinile funerare, când anumite ritualuri aveau 
ca semnificaţie să se păstreze „aici“ ce a avut mai bun cel plecat 
într-o altă lume „oamenii încercau să se asigure și la moartea grâu- 
lui (seceratul) că rodul nu se va pierde“ (/on Ghinoiu — Obiceiuri popu- 
lare de peste ani). 

Acesta se făcea sub două forme: în unele regiuni se lăsa la 
seceris o mică porţiune de holdă netăiată: „Când seceri la grâu, 
să laşi un peticel numai cât cuprinzi cu braţul, în mijlocul lanului, 
că asa e bine“ (A. Gorovei - Credinţi și superstitii) deoarece altfel: 

„grâul se mânie, la anul nu va mai da roade, ci va zice: — Eu îți dau 
atâta silă de rod si tu nu-mi lasi nici un fir. două“ (O. Papadima). 
Tot el consideră că această datină „nu e un animism elementar ci 
plasticizarea credinţei că totul în lumea asta se naste, creste și 
suferă pentru ca să-și îndeplinească datele sfinte ale misiunii sale“. 

În funcţie de regiune aceste mici porţiuni lăsate nesecerate 
poartă denumiri diferite: Barba lui Dumnezeu; Barba Ogorului; 
Barba Popii; Coada Popii sau lepurele. 

O altă modalitate este păstrarea ultimul snop (împletit sub 
diferite forme), deoarece se crede că aici se află spiritul bobului 
care „adună în el mana pământului” și rămâne în cereală până în 
anul următor. În Țara Oltului și Mărginimea Sibiului ultimele spice 
împletite poartă denumirea de Buzdugan. Forma lui este diferită 
în funcţie de regiune dar întotdeauna include crucea. 

Acest snop de grâu, împletit sub diferite forme, era celebrat 
la fel ca un decedat: cu sacrificii animale, mese întinse, petreceri 
şi jocuri. În sudul Carpaţilor si în Transilvania ultimul snop era împletit 
sub formă de cunună, iar întregul ritual purta denumirea de Cununa 
Grâului. 

Această cunună în care se puneau și flori de câmp era îm- 
pletită de femei „curate“ la lacul secerișului „precum cosițele mire- 
sei“ si pentru a fi dusă în sat, ea era pusă pe capul unei fete care 
trebuia să îndeplinească anumite condiţii: să fie foarte frumoasă, 
fecioară, harnică, veselă, să-i trăiască ambii părinţi etc. 

În momentul când ajungeau la gazda care a organizat claca 
secerisului, aceasta astepta în poartă cu găleți pline de apă ca să 
ude cununa la intrarea în curte [ritual de fertilitate). Alaiul seceră- 
torilor intra în casă și ocolea de trei ori masa pe care erau puse 
un colac de pâine si o sticlă de vin, apoi asezau și cununa alături. 

Cununa Grâului se folosea la practicile magice de fertilitate 
a pământului, oamenilor și vitelor, era pusă pe masa de Crăciun 
la loc de cinste, era atârnată la steagul nuntasilor iar spice din ea 
erau puse pe cununile mirilor - ca semn al fertilităţii si bunăstării. 

Aceste împletituri se agaţă de grinzile acoperisului, în bucătăria 
ţăranului unde rămâne la loc de cinste până în primăvara urmă- 
toare. Atunci când începe semănatul, ţăranul punea acest obiect 
în pământ sau îl ardea pe câmp și cenusa lui este răspândită pe 
ogor alături de boabele de cereale. Se credea că în felul acesta 
spiritul este eliberat din vechiul bob si-si poate lua în stăpânire noua 

locuinţă, asigurând astfel o recoltă bogată. Dacă însă obiectul împletit 
era păstrat mai mult decât primăvara următoare, asta aducea ghin- 
ion deoarece spiritul bobului rămânea sechestrat și nu putea ajuta 
noua recoltă să se dezvolte. 

Seceratul grăului se făcea după un anumit ceremonial si anu- 
me: primul secerat, cel magico-mitic, era parţial, doar într-un colţ 
al holdei, noaptea pe lună plină, sub protecţia Lunei Sfinte, iar spicele 
de grâu si boabele căzute erau folosite pentru descântece, farmece, 
legări și dezlegări etc.; seceratul propriu zis, pentru nevoile alimenta- 
re care se făcea în dimineaţa următoare, pe lumina zilei, sub pro- 
tecţia Sfântului Soare. 

Aceste tradiţii de sărbătorire și cinstire a rodului pământu- 
lui s-au respectat la noi în ţară cu sfințenie, până în momentul colec- 
tivizării agriculturii, iar acum s-au mai păstrat parţial în Transilva- 
nia și Banat. 

Deosebit de interesantă este similitudinea acestor tradiţii exis- 
tentenu numai pentru grâu sau secară în Europa ci si în Asia — 
pentru orez și în ţările Americii Latine - pentru cinstirea porumbu- 
lui — deci pentru alimentele de bază. Toate constituie ritualuri legate 
de fertilitatea pămîntului și de mulţumire adusă Naturii-Mamă. 

La început se folosea la aceste ritualuri doar un snap din spice 
de grâu sau alte cereale, îndoite și legate sub forme simple - ca 
si cele arătate mai sus. Cu timpul, însă, în locul snopului îndoit s- 
au făcut din spice si paie de cereale împletituri savante ce reprez- 
intă păpusi, ghirlande împodobite cu flori si panglici colorate, diferite 
animale sau chiar un fel de piramide artistic realizate. 

Cele mai frecvent întâlnite sunt Cununile ṣi Păpușile din paie 
care poartă denumiri diferite după ţara unde există acest ritual. 


În Anglia ele poartă denumirea de Korn Dollies sau Kern 
Babies (copilul bobului). 

În Scoția li se spune Maiden sau Carlin (femeia bătrână). 

Pe continentul european, în țările de limbă germană sunt 
numite Korn Mutter (mama bobului), Korn Mädchen (fetița bobu- 
lui), Strohpuppe (păpusă din paie), Getreide Wolf (lupul de cereale), 
Haferhengst (armăsar de ovăz), Rogensau (scroafă de secară). 
Acestea sunt numele mai des întâlnite, dar există încă multe alte 
denumiri în funcţie de țara respectivă si chiar de diferitele regiuni 
ale aceleiași ţări. 

În Lituania păpuşa din paie este dedicată zeiţei recoltei - Rugiu 
Boba - supranumită în popor „Bătrâna secarei“ sau „Mama 
Secarei'. Această păpusă făcută pe câmp din ultimele spice, tre- 
buie să fie cât mai frumos alcătuită - după chipul și asemănare 
zeiţei, fiind dusă într-un adevărat ceremonial cu cântece și dansuri 
în sat, unde capătă un loc de cinste în casa ţăranului, rămânând 
până în anul următor, când este îngrapată în brazdă pentru a influ- 
enţa fertilitatea pământului, iar la seceriș este înlocuită cu o păpusă 
împletită din paiele noii recolte. 

In Scoţia, din ultimul snop recoltat se alcătuieşte aceeasi 
păpuşă din paie dedicată lui Carlin, denumită si „Bătrâna“, ce repre- 
zintă spiritul nopţii de Hallomas, sau cum este mai frecvent denu- 
mit în spaţiul anglo-american, noaptea de Halloween. In noaptea de 
30 octombrie (înaintea sărbătorii tuturor Sfinţilor - 1 noembrie), 
se spune că spiritele morţilor cutreieră prin lumea oamenilor, pen- 
tru ca să anunţe venirea iernii. Păpusa are menirea să apere pe ţărani 
si familiile lor de influența malefică a acestor forţe supranaturale. 

La vechii slavi zeița Mati Syra Semlja (umeda mamă pământ) 
era divinitatea supremă, la fel ca la romani Terra Mater sau Te- 
llus Mater preluată în mitologia daco-romană prin Maica, Mama 
Gaia sau Pământul Mumă. Zeița Mati nu se înșela niciodată si 
țăranii ca să stie cum va fi recolta, ascultau vocea pământului, adică 
se făcea o gaură în pământ si se punea urechea pe ea. Dacă se 
auzea un zgomot uniform ca si alunecarea unei sănii pe zăpadă, 
era semn că recolta va fi bună. Dacă nu se auzea nimic, recolta 
era compromisă. Obiceiul confecționării păpusii din ultimele spice 
s-a păstrat si acum. Ea este simbolul lui Mati, adică a Pământu- 
lui-Mamă si pentru aceasta este purtată cu alai și pusă la loc de 
cinste în casa ţăranului unde sta până în primăvară când este 
îngropată odată cu boabele semănate. 

În vechiul Peru era cinstită și serbată zeița Zaramama sau 
Mamazara, denumită si „Mama Porumbului“. Ea era reprezentată 
prin stiuleţii de porumb care aveau o formă mai neobişnuită, mai 
ciudată, sau de stiuleţii crescuţi gemeni. Porumbul unde creșteau 
acesti stiuleţi era îmbrăcat cu rochie și maramă ce se fixau cu 
brățări, catarame sau paftale din argint. In jurul acestui porumb, 
la strângerea recoltei se executau dansuri rituale, ca apoi el să fie 
ars si cenusa răspândită pe pământ pentru a se asigura astfel în 
anul următor o recoltă bogată. 


83 


La populaţiile Kassena si Gurunsi din nordul Ghanei -Africa, 
înainte de începerea recoltării se fac serbări — rituale ale recoltei. 
Cea mai importantă dintre acestea este cea intitulată Fao și are 
loc în luna decembrie înainte de Sorghum - recoltare. Cum încep 
cerealele să înflorească pe câmp, locuitorii satului nu mai fac nici 
un fel de zgomot sau gălăgie, căci „soţia lui D-zeu este gravidă“ si 
ea trebuie să fie menajată pentru a duce sarcina la bun sfârsit. 
Când începe să se coacă spicul, fiul preotului pământului ia o tulpină 
de cereală și face din ea un fluier cu care merge cântând prin sat 
anunțând începutul lui Fao. Pentru cinstirea evenimentului locuitorii 
satului cântă și dansează acompaniaţi de tobe, în timp ce merg în 
alai la căpetenie cu diferite ofrande ca oi, gâste, găini, cocosi, pen- 
tru a fi binecuvântate si apoi sacrificate ca jertfă de mulțumire pen- 
tru recolta bogată. 

Populaţia Fon din Benin-Africa sărbătorește ca ritual al 
recoltei, Zangbeto, (Zang-noapte, Beto-persoană, adică „cel care 
vine noaptea“. Aceasta este o ceremonie anuală ce are loc în perioa- 
da secetoasă, pentru îmbunarea spiritelor și zeităților naturii, pen- 
tru bunăstare și fertilitate precum și pentru reînnoire. Din rafie sau 
coajă de pom bătută până se desprinde în fâsii, se alcătuiesc un 
fel de mantii similare cu o claie de fân, ce-i acoperă pe posesori 
din cap până în picioare. Aceste costume și măsti sunt vopsite în 
culori puternice, stridente, de roșu, galben, verde - culorile soare- 
lui si ale vegetației, considerate izvoarele înțelepciuni si ale conti- 
nuităţii. Prin mișcări din ce în ce mai rapide de învârtire ale purtă- 
torilor, rafia se depărtează de corp, așa încât costumele își măresc 
de 2,3 ori volumul într-un chip spectaculos, depășind cu mult dimen- 
siunea normală a unui om. 

Miscarea de rotire se continuă într-un extaz sălbatic care-i 
umplu de groază pe spectatorii ce se ascund cu frică deoarece 
această costumaţie, împreună cu dansul ritual, are semnificația de 
a alunga spiritele rele care libere pot să-și găsească alt locaș, chiar 
si în oameni. Costumaţia simbolizează puterea forțelor universu- 
lui, menită să aducă echilibru, dreptate si să-i apere pe oameni, 
iar felul în care ea creste si se măreşte spectaculos și sălbatic 
reprezintă natura care a iesit din noapte, forţa ancestrală a uni- 
versului existentă încă înainte de apariţia omului. La încheierea 
dansurilor rituale, această costumaţie este arsă într-un ceremo- 
nial pseudo-religios, iar cenușa este aruncată pe pământ pentru 
ca acesta să aibă anul următor roade bogate. 

În tot sudul Asiei, există credinţa fermă că între „puterea vieţii“ 
aflată în alimentul de bază-orezul si puterea oamenilor există o strân- 
să interdependenţă. Credinţa populară spune că în fiecare câmp 
de cereale trăiește un spirit. Spiritul bobului de cereală se odihneşte 
atunci când cerealele stau drepte. Când spiritul se trezește, el începe 
să fugă prin tulpina cerealei de-a lungul ei sau transversal si atunci 
holda se mișcă si se unduieste ca sub suflarea vântului. Acest spi- 
rit care păzeste cereala și o ajută ca să ajungă la maturitate, tre- 
buie îmblânzit și alintat prin ritualuri sacre, pentru ca să revină în 
fiecare an. 

La hinduiști, în vinerea dinaintea lunii pline din Sravan (sfârsitul 
lui august, când soarele intră în Zodia Fecioareijeste marea săr- 
bătoare Lakshmi-Vrata. Lakshmi - soția lui Vishnu, cel de al doilea 
zeu din trinitatea hinduistă (Brahma,Visnu, Shiva) — este zeița bo- 
găţiei, a norocului si a vegetației. Cuvântul Vrata are semnificaţia 
de ofertă, de dăruire. Recoltatul orezului este însaţit de foarte multe 
ceremonii dedicate lui Devi Sri — Zeița iubirii, ce întruchipează pute- 
rea nesfârsită a dragostei deoarece nu si-a părăsit soțul nici după 
moarte, urmându-l în toate cele zece Avataruri (renasteri). 

Ceremonialul este făcut doar de către femeile căsătorite. Aces- 
tea, după ce-si fac o baie amănunţită de purificare, își pun vest- 
minte noi, nemaipurtate până atunci, apoi desenează cu vopsea 
rosie pe podea o Mandala (un semn cu semnificaţii magice, alcă- 
tuit din cerc și pătrat ce reprezintă cerul și pământul), în mijlocul 
căreia se pune un lotus (floarea reprezentativă a lui Lakshmi), o 
nucă de cocos si un sal. Apoi fiecare ia un ulcior nou, îl umple cu 
orez proaspăt recoltat si cu frunze de mango, apoi înconjoară 
Mandala mergând în sir una după altă, presărând orezul peste nufăr, 
cocos și sal și chemând zeiţa să fie la fel de bună si darnică și în 
anul următor. 

În sudul Indiei, Indoneziei și Thailandei, Lakshmi este cunos- 
cută sub numele de Devi Sri, Trishnavati sau Mae Posop, ca 
zeiță mamă a orezului, care renaste în fiecare an. Ceremonialul 
dedicat ei este foarte complex si de durată, de la punerea răsadurilor 
de orez în pământ și până la recoltare. Legenda spune că zeiţa e 
foarte cochetă, de aceea îi place să se admire în oglinda apelor. 
Dacă nu e suficientă apă pe câmpul de orez, zeița se supără și 
recolta va fi proastă. Când începe să se formeze spicul, se spune 
că zeița este gravidă și cum e tare rusinoasă, nui place să fie văzută 

de bărbaţi, deci numai femeile merg la câmp, aducându-i zilnic ofran- 
de pentru a o hrăni. Zeița este sperioasă, deci nu se face zgomot, 
nu e voie să se vorbească despre moarte sau demoni. Când spicul 
este copt, întâi i se cere iertare zeiţei că trebuie s-o rănească și 
de abia apoi se începe seceratul. Din ultimele spice, cea mai curată 
femeie alcătuiește o păpuşă din paie, nu mai mare decât palma 
ei, apoi cheamă spiritul zeiţei să sălășluiască în corpul păpușii: 

„O zeiţă a orezului! Vino în bobul de orez, nu pleca pe câmp 
ca să te muste soarecii și păsările. Vino la locul fericit ca să-ţi cresti 
copiii și nepoții în prosperitate. Vino! 

Apoi, împreună cu orezul recoltat, duc păpusa în hambar pe 
altarul construit special, unde va rămâne până la viitorul semănat. 

Sărbătoarea Pongal, provenită din sudul Indiei, dar răspân- 
dită în toate ţările locuite de hinduși, are loc la mijlocul lui ianua- 
rie si este o serbare de mulţumire pentru recolta de orez. Dis de 
dimineaţă, în vase noi, nefolosite până atunci, se fierbe foarte bine 
orezul, până aproape se sfărâmă bobul. Această suprafierbere are 
mare semnificaţie, ea simbolizează fertilitatea. Apoi, într-o adevărată 
ceremonie, cu muzică și dans, femeile și bărbaţii îmbrăcaţi în haine 
noi, merg cu vasele pline cu orez la templu ca să ofere si zeilor 
de mâncare, drept mulţumire si pentru a-i face binevoitori ca și 
viitoarea recoltă să fie la fel de îmbelsugată. 

Serbarea Pongal mai poartă denumirea si de Tiruchirapa- 
li sau Madurai în regiunile Tamil Nadu si Andhra Pradesh, sau 
Sankranti în regiunea Karnataka. Aici durează trei zile și este una 
dintre cele mai spectaculoase, mai vesele și mai colorate serbări 
din această regiune. In prima zi este sărbătorit soarele care trece 
din zodia Cancerului în Zodia Capricornului. Toate fetiţele din sat, 
îmbrăcate în lungi saronguri galbene, împodobite cu esarfe rosii, 
purtând coroane de flori galbene sau roșii pe cap - culorile soare- 
lui, alcătuiesc o adevărată procesiune de mulţumire adresată soare- 
lui care a ajutat pământul să rodească. A doua zi, în centrul cere- 
moniei de mulţumire stau animalele cu mare importanţă în viața 
ţăranului și în religie — boii și vacile. Animalele sunt vopsite în culori 
vii, împodobite cu coroane de flori si li se dă de mâncare dulciuri 
făcute din orez si lujeri proaspeţi de orez de abia răsărit. Seara 
are loc marea procesiune a vitelor, ce sunt conduse în sunetele 
unor tobe autohtone specifice, pe drumurile satului. În mod obișnuit 
au loc si un fel de lupte cu tauri, tinerii curajosi încercând să smulgă 

panglici sau bacnate fixate în coarnele acestora. A treia zi are loc 
serbarea de mulțumire închinată orezului. 

In luna a opta după calendarul Lunii (septembrie, octombrie), 
în seara când este Lună plină, chinezii de pretutindeni (nu numai 
din China) serbează si acum „Serbarea lanternelor“ denumită si 
„Serbarea prăjiturilor lunii“. Aceasta simbolizează încheierea perioa- 
dei recoltatului de toamnă si este o serbare de mulțumire făcută 
în cinstea pământului-mamă. Chinezii consideră că acum luna strălu- 
ceste cel mai puternic și este perfect rotundă, ceea ce simbolizează 
unitatea si bunăstarea familiei. Cu această ocazie se coc niste prăji- 
turele mici, rotunde (ce semnifică ciclul neîntrerupt al muncilor agri- 
cole) făcute cu seminţe de lotus si umplute cu cremă - o pastă 
dulce de fasole rosie si gălbenus sărat. Această combinaţie nu este 
întâmplătoare ci simbolică: lotusul este considerat floare sfântă — 
semnificaţie religioasă, fasolea rosie aduce noroc, gălbenusul de 
ou reprezintă nucleul vieţii iar sarea este nepreţuită, cea care con- 
servă viaţa, sfântă si purificatoare precum pâinea. Toţi membrii fami- 
liei se strâng laolaltă pentru a sărbători; toate locuinţele, casele 
si străzile sunt împodobite festiv cu mii de lanterne rosii, precum 
și cu lumânări aprinse. 

In insula Borneo, populația Dayak crede că sufletele strămo- 
silor din lumea de sub pământ se dezleagă din încătusare și se re- 
întorc la viaţă pe pământ, sub forma de orez. Acesta trebuie deci 
cinstit în mod deosebit deoarece, dacă sufletele strămosilor se 
supără, cei de pe pământ vor avea doar de pătimit. Ritualurile de 
însămânţare şi recoltare sunt deosebit de complexe. 

Populaţia Iban aduce jertfe zeului pământului denumit Pulang 
Gana, pentru a lăsa orezul să crească. Legenda spune că în tim- 
purile depărtate, când locuitorii insulei au defrisat jungla pentru a 
sădi orezul, a doua zi copacii scoși erau din nou înrădăcinaţi în 
pământ. Repetând de trei ori încercarea, cu același rezultat, ei s-au 
pus noaptea de pază și l-au văzut pe zeu cum punea copacii înapoi 
în pământ. Intrebându- de ce face asta, zeul le-a răspuns că pămân- 
tul îi aparţine, deci doar el este acela care decide ce să crească 
în el. Pentru a le permite să planteze orez, trebuie să-i aducă ca 
ofrandă ulcioare, perle și scoici, astfel el va lăsa orezul să crească. 
lar dacă vor să se bucure de el, la fiecare recoltat să-și amintească 
de înțelegerea făcută. Legendă sau superstiție, ceremonialul ofran- 
dei se face la fiecare însămânţare si recoltare a orezului. 

În insula Bali în fiecare dimineaţă femeile duc ofrande la tem- 
plele aflate pe câmp, sub formă de piramide de fructe frumos alcă- 
tuite. Spiritele se hrănesc doar cu esenţa vieţii din fructele care 
apoi sunt aduse acasă si mâncate de întreaga familie.Inainte de 
secerișul orezului, țăranii alcătuiesc două păpuşi din paie de orez 
care să reprezinte pe „Zeitatea orezului“. Este făcută astfel „Femeia 
orezului“ — mai mică, din paie mai scurte și „Bărbatul orezului“ — 
din paie mai lungi. Aceste figuri sunt legate de pomul ce se află 
întotdeauna în mijlocul brazdei (semnificaţia lui este simbolică), pen- 
tru a păzi holda și a face ca recolta să fie bogată. După seceriș, 
aceste păpusi sunt luate si duse la templul satului pentru a fi binecu- 
vântate, apoi sunt fixate pe un fel de tron din lemn, ce se pune în 
pătul ca să apere orezul recoltat. Cine a făcut păcate nu are voie 
să intre în pătul si de asemenea este strict interzis să mânînce 
orez, deoarece energia aflată în el se va întoarce împotriva lui. 

Tot în Bali în trecut se alcătuia o păpusă din monezi vechi, 
dar cu cap si mâini din paie de orez. Această păpusă stătea în 
templu și doar la însămânţare, plantare și seceriș era adusă pe 
câmp să binecuvânteze orezul pentru ca recolta să fie bogată. 


+ 


Am făcut o sumară prezentare a câtorva ritualuri tradiționale 
legate de recoltă,existente peste tot în lumea aceasta, indiferent 
de religie, de cultură, de asezarea geografică sau de convingerile 
politice. De fapt toate acestea nu sunt determinante - dovadă 
asemănarea uluitoare dintre tradiţiile ancestrale, în ultima instanţă 
esenţa este aceeași - Omul faţă în faţă cu Natura Mamă, cu Spi- 
ritul Universului — indiferent sub ce nume este cinstit și temut acesta. 

Cu tot progresul, cu toată evoluţia, datinile se respectă în 
cea mai mare parte, asa cum au fost lăsate din mosi-strămosi. 
Superstiţie, credinţă sau poate cumplita teamă de necunoscut? 

Parafrazându-l pe Eminescu: „Unde voi găsi cuvântul ce ex- 
primă adevărul ?“ Și pentru că niciodată nu vom știi, de fiecare 
dată ne rugăm cu piosenie si speranţă că vom fi ascultați: „Pâinea 
noastră cea de toate zilele, dă-ne-o nouă astăzi, Și ne iartă nouă 
păcatele noastre“... 

FOCUL LUI SÂMEDRU - 
ZIUA SOROACELOR, INCEPUT 
DE IARNA PASTORALA 


«Hai la focul lui Sâmedru, hai la focul lui Sâmedru» strigă flă- 
căiandrii si copiii alergând în jurul focului. Flăcările rugului dănțuie 
vesele — explozie de vitalitate, de lumină si culoare în întunericul 
nopţii iar bradul înalt, aprins în mijlocul lor, pare o torță uriașă înălțată 
ca o rugă spre cer... 

Focul lui Sâmedru, «ceremonialul nocturn de înnoire a timpu- 
lui calendaristic yeste un adevărat Revelion sătesc, cu multiple sem- 
nificaţii, ce are loc în noaptea de 25 spre 26 octombrie. 


Si acum, în timpurile noastre, păstorii români - la fel ca toate 
popoarele de origine celtică din nord-vestul Europei, serbează Anul 
Nou pastoral la o lună după echinocțiul de toamnă. Diferit de Anul 
Nou Agrar care începe odată cu germinarea seminţelor - adică 
primăvara, Anul Nou Pastoral este toamna. Fiind legat de ierna- 
tul, împerechiatul și gestatul oilor si caprelor și în funcţie de rit- 
mul vieţii acestor animale, Anul Pastoral este împărțit în două anotim- 
puri egale: o iarnă fertilă între 26 octombrie - 23 aprilie si o vară 
sterilă între 23 aprilie - 26 octombrie. (lon Ghinoiu - Obiceiuri po- 
pulare de peste ani) 

Ulterior crestinismul a învestit ca patroni ai anotimpurilor pas- 
torale pe Sf. Gheorghe (serbat la 23 aprilie) denumit în popor Sân- 
giorz — despre care se spune că încuie iarna si înfrunzeste codrul 
si Sf. Dumitru sau Dimitrie (26 octombrie) denumit Sâmedru, cel 
care încuie vara și desfrunzeste codrul.Cei doi sfinţi - asa, ca fraţii 
buni, împart anul pastoral în două anotimpuri egale: vara - de la 
23 aprilie până la 26 octombrie, având ca mijloc al timpului data 
de 20 iulie (Sântilie)și iarna, de la 26 octombrie la 23 aprilie, cu 
mijloc la 16 ianuarie (Sânpetru de iarnă). Acestea sunt puncte prin- 
cipale de reper ale păstorilor, asa cum alte date calendaristice fixe 
investite cu sărbători religioase sau profane, sunt puncte de reper 
în activitatea agricultorilor, pomi-viticultorilor sau apicultorilor. 

Sâmedru este un zeu important al panteonului românesc, o 
divinitate agrară, patron al păstorilor și cel care garantează soroa- 
cele. Credinţe, datini si obiceiuri legate de divinitatea precrestină, 

peste care s-a suprapus Sfântul crestin Dimitrie (serbat la 26 
octombrie), există peste tot în România, mai ales în zonele crescă- 
torilor de animale, unde „Sâmedru era moștenit din tată în fiu ca 
antroponim și patron al casei“. (lon Ghinoiu - Obiceiuri populare 
de peste ani). Sâmedru este asociat cu moartea naturii, cu sosirea 
iernii si a frigului. 

„Argumentele care sprijină ipateza că Sâmedru a funcţionat 
ca început de anotimp ţin nu numai de domeniul culturii populare, 
ci si de cel economic - sfârsitul văratului si începutul iernatului, 
încheierea fermentaţiei vinului, ziua soroacelor — și biologic - începutul 
ciclului de reproducție a oilor si caprelor, desfrunzitul codrului“. (lon 
Ghinaiu - Sărbători şi obiceiuri românesti) 

Este interesantă în acest sens creația populară - credinţele, 
legendele, basmele existente în care Sâmedru este un om obisnuit, 
într-o variantă fost păstor care trăia singur cu turma la munte, 
într-alta un păzitor de vaci. Cea mai interesantă însă este aceea 
care circulă în județul Muscel, în care este reprezentat ca un băr- 
bat frumos care peste zi are înfăţisarea unui porc (simbolul zoomorf 
pentru spiritul grâului) — de fapt legenda care a inspirat „Povestea 
porcului“ a lui lon Creangă (Tudor Pamfilie - Sărbătorile la români). 

Se spune că Sângiorz si Sâmedru poartă chei cu care încuie 
si descuie vara și iarna - anotimpurile sederii oilor la munte sau în sat. 

O veche zicală românească spune: «La Sângeorz se încaieră 
câinii, la Sâmedru se bat stăpânii» La Sângiorzse formează noi 
turme, cu păstori noi, care duc oile pe munte la stână. lar câinii 
turmelor reunite se bat între ei până ajung să se cunoască. La 
Sâmedru, turmele coboară în sat la iernat, expiră vechile învoieli 
facute la Sângiorz și se fac altele noi, prilej de bucurie si adălmas 
sau - în caz de nerespectare a înțelegerilor — prilej de ceartă; de 
aici și proverbul respectiv. La orașe, chiriașii reînnoiau contractele 
cu proprietarii, daca nu se mutau, Sâmedru fiind termenul fix sti- 
pulat de obicei în contracte. In acest sens sunt interesante relatările 
bunicilor care au trăit aceste vremuri. In Bucuresti — până în perioa- 
da postbelică, încă din luna septembrie ziarele erau pline de anunţuri 
legate de cei care căutau sau ofereau camere sau locuinţe de închiri- 
at și a cărăușilor. lar ziua de Sf. Dumitru era un adevărat exod, 
străzile (mai ales cele periferice) erau pline de „camioane“ (cum 
se spunea la căruțele cu roți adaptate de la mașini sau camioane) 
trase de cai costelivi, supraîncărcate cu mobilă mizeră și «troace» 

modeste din gospodăriile amărâţilor care-și căutau condiții mai ie- 
ftine de locuit. 

lată ce relatează etnagraful Prof. C. Brăiloiu, de felul cum 
trebuia să fie ţinută la sate sărbătoarea lui Sânmedru: 

„Sărbătoreste-l bine, nu lucra deloc; încheie socotelile cu 
ciobanii care ți-au ţinut oile peste vara, cinstindu- dupa obiceiul Ras- 
colului. Sâmbata, fiind Ziua Soroacelor, lichidează toate celelalte 
învoieli si încheie altele, cu adălmasuri si veselie - arvuna te leagă, 
plata te scapă. Dar nu uita: cine-a luat pe datorie, plăteşte de două 
ori“. Fiind „stâlp calendaristic de înnoire a timpului sezonal sau anual“, 
Sâmedru acumulează diferite practici, acte rituale (de purificare, 
de fertilitate, apotropaice), legate de cultul strămoşilor — de pomenire 
a sufletelor morţilor, despre care se crede în popor că acum - și 
la anumite alte date importante ale anului - părăsesc mormintele 
si se întorc să viziteze lumea celor vii. 


Tradiţia Moșilor - legată de cultul ancestral al stră- 
moşilor 

La 26 octombrie în Calendarul Popular se serbează Mosii 
lui Sâmedru, cunoscuți și sub numele de Mosii de toamnă sau Mosii 
cei Mari, sâmbăta ce precede fiind cea mai mare Sâmbătă a morţilor 
de peste an. De fapt ce înseamnă Mosii? 

O datină deosebit de importantă în lumea satului român e 
Sărbătoarea Mosilor, sau simplu Mosii, provenită din cultul arha- 
ic al strămosilor totemici, o temă frecventă în mitologia generală. 
O găsim astfel în India (Pitarah = părinţii răposaţi), la romani (Manes 
si Lares), la oseţii nord-caucazieni (Narţi), la polonezi (Dziady) la 
bielorusi și ucrainieni (Dedy) și exemplele pot continua. Mosii se 
pare că-și au originea încă din timpul geto-dacilor și reprezintă de 
fapt o formă a cultului strămoșilor. Obisnuit, prin cuvântul Mos este 
reprezentat un om la o vârstă venerabilă, dar în acest context 
tradițional „el însumând conceptele de zeu, Mare Preot, Dumnezeu, 
de strămoș totemic al tuturor strămoşilor și de mare Sacerdot. (Cor- 
nel-Dan Niculae - Magia și ființele fantastice din arhaicul românesc). 

In trecut - mă refer la perioada antebelică și antecomunistă 
- se ţineau de-a lungul anului 19 Mosi, la diferite date calendaris- 
tice ce prezentau importanţă deosebită în calendarul popular. Aces- 
te sărbători tradiționale se mai numeau și Nedei, datorită faptului 

că derivau din sărbătoarea prototipală a daco-românilor din 24 iunie, 
care marca scurgerea anilor - denumită Nedeia. 

Originea celor mai mulţi „Mosi“ este de natură arhaică, fără 
influențe crestine, cum ar fi: Mosii de vară, Mosii de Rusalii, Mosii 
de Sânziene, Moșii de Rusitori, Moșii de Sâmedru, Mosșii de flori 
de mărţisor, alţii erau legaţi strict de sărbătorile religioase: Mosii 
de Arhangheli (8 noiembrie), Mosii de Crăciun, Mosii de Ispas, Mosii 
de Joimari, Mosii de Sânpetru, Mosii de Piftii, Mosii de ajun etc. 

Cei mai importanţi atât prin vechime cât și prin varietatea prac- 
ticilor cu caracter de ritual sunt cei care corespund anotimpurilor: 
Mosii de primăvară sau Măcinici (sărbătoriţi la 10 martie - Ziua 
celor 40 de Sfinţi), Mosii de vară (sâmbăta ce precede Rusaliile), 
Mosii de Toamnă (celebraţi fie la Ziua Crucii - 14 sept., la Sf. Maria 
Mică - 8 sept. sau de Sâmedru - 26 oct.) si Mosii de larnă (Mosii 
de Crăciun - sărbătoriţi sâmbăta înainte de postul Crăciunului). 

Mosii sunt serbările dedicate stră-Mosilor, deci sufletelor mor- 
ţilor si nu întâmplător ele au loc în zilele așa-zise „de cumpănă“ ale 
anotimpurilor cum ar fi solstiţii și echinocţii, ci datorită credinţei 
ancestrale că strămoșii mitici controlează și patronează atât ciclurile 
naturii cât activitățile sezoniere ale oamenilor. In aceste perioade 
de răscruce ale anului se crede că graniţa dintre lumea viilor și 
cea a morţilor este foarte usor de trecut, deci duhurile morților 
se întorc pe pământ în locurile de baștină și cum niciodată nu se 
poate sti dacă sunt binevoitoare sau nu, se fac adevărate ceremo- 
nii în care li se aduc ofrande pentru a îmbuna, a câstiga bunăvoința 
strămoșilor şi pentru a asigura in anul urmator recolte bogate, obi- 
cei ce se păstrează în continuare ca o tradiţie. 

Inainte amploarea lor era mult mai mare, acum în cele mai 
multe cazuri s-a păstrat doar obiceiul de a se da de pomană. La 
mosi se adunau oamenii din sat, sau chiar mai multe sate, se făceau 
hore, se petrecea, se dădeau anumite „bucate“ de pomană și mai 
ales se bea vin din ulcele noi de lut care erau trecute din mână în 
mână iar la sfârsitul zilei, la un anumit semn, erau trântite simul- 
tan de pământ si sparte „căci așa se cerea tradiţia locului“. Până 
la începutul sec. XX, Mosii se făceau și în marile orase, inclusiv în 
capitală. 

Se presupune că acest obicei datează din timpurile geto- 
dacilor, care se crede că practicau diferite ritualuri religioase însoțite 
de banchete festive, unde în apropierea unor mari focuri se spărgeau 

vase din lut. În acest sens, cioburile găsite în numeroasele gropi 
rituale descoperite pe teritoriul României se crede că ar fi fost 
ofrande aduse Mosilor de sub pământ. Inaintând în tainele trecu- 
tului, astfel de gropi au fost găsite și în spaţiile locuite de celți, deci 
iată cât de veche este această tradiţie. (Cornel Dan Niculae - Magia 
și ființele fantastice din arhaicul românesc) 


Focul lui Sâmedru 

Este o ceremonie ca un scenariu al morţii și renasterii anuale 
a divinității pastorale, sugerat prin tăierea și arderea unui brad - 
arbore considerat sacru, prezent în toate ritualurile magice si de 
trecere la români. 

Pregătirile se încep cu 2-3 săptămâni înainte, deoarece Focul 
lui Sâmedru este considerată cea mai mare sărbătoare pastorală, 
un fel de Revelion la care participă tot satul. Pomenirile, precum 
si rugurile aprinse cu aceasta ocazie pe coamele dealurilor, la răspân- 
tii, în mijlocul satului, lângă ape - deci „locurile propice adunării 
spiritelor“, alături de veghea rituală, ţin de credinţa că la Sâme- 
dru, morţii se fac moroi, vârcolaci, strigoi, muroni si iesind din 
morminte încearcă să-i chinuie pe cei vii (Mangiuca Simion - Călin- 
daru iulianu, gregorianu si poporalu român - 1883). Aici intervine 
tradiția focului ca element purificator. 

Copiii și tinerii strâng din timp cetină de brad, crengi, coceni 
de cucuruz, spăldării de cânepă de la meliță, găteje și uscături și 
amenajează locurile unde se vor aprinde Focurile lui Sâmedru. In 
dimineaţa zilei de 25 octombrie, câţiva flăcăi însoţiţi de copii merg 
în pădure pentru a tăia brazii rituali; îi taie, îi curăţă de crengi apoi 
îi aduc si îi fixează în locurile unde se vor aprinde rugurile funerare 
- în jur de 8-9 într-un singur sat - ridicând în jurul lor mai mult de 
un stat de om gătejle, uscăturile și cetina strâsă cu săptămâni 
înainte. De multe ori înălțimea acestui brad este cât turla bisericii, 
aceasta în caz că se fixează orizontal în pământ. Există și tradiţia 
amenajării rugului în formă de capră construită din trei lemne 
înălțate, sprijinite și legate la capete cu stinghii si îmbrăcate săr- 
bătoreste în cetina de brad. 

Când soarele apune si întunericul nopţii începe să coboare, 
toată suflarea satului se strânge în liniste, ca pentru un ceremo- 
nial sacru, ritual. Copiii — deci cei mai curaţi sufleteste — aprind cu 
emoție focurile iar când flăcările încep să se înalțe cuprinzând si 


93 


bradul ritual, atât ei cât și tinerii încep să strige din răsputeri: „Hai 
la Focul lui Sâmedru, hai la Focul lui Sâmedru!“. Femeile, pregătite 
cu coșniţe pline, împart ca la un ceremonial de înmormântare grâu 
fiert cu unt sau untură, colaci rituali ṣi lumânări, covrigi, păine caldă, 
brânză, lapte, nuci, mere, must ce a dat în fierbere etc. pomeni 
dedicate sufletelor strămosilor. 

În acest sens este edificatoare,incantaţia“ care se face cu 
această ocazie în ţinutul Almăjului: „Voi mosi strămosi / Să-mi fiţi 
toti voiosi / Să-mi daţi spor în casă / Mult pe masă / Cu mult aju- 
tor / În câmpul cu flori.“ (Petrovici Emil — Folclor din valea Almăjului) 

În jurul rugului sau rugurilor, până târziu în noapte, toți locuitorii 
satului mănâncă, beau, spun snoave și glume, cântă, joacă și se 
bucură ca la o mare serbare, chiar dacă cei mai mulți dintre ei 
nu cunosc motivaţia ritualului — celebrarea tainei renasterii zeului 
prin ritul funerar de încinerare. Când flăcările se mai domolesc, 
flăcăii și fetele nemăritate, perechile „aflate în vorbă“ sar peste foc 
si, de reușesc, se spune că rămân împreună și se căsătoresc. 

Cel mai important moment al serbării este cel al prăbușirii 
bradului încă arzând, direcţia în care cad cărbunii aprinsi — con- 
sideraţi sacrii, indică care dintre tinerii se vor căsătorii în noul an. 
Înspre dimineaţă, când rugul este aproape stins, oamenii pleacă 
la casele lor luând cu ei cenuşă si cărbuni aprinsi pe care îi aruncă 
în grădini și livezi pentru ca anul care urmează să aibă recolte bogate. 

Focul lui Sâmedru a rămas un obicei viu, păstrat în multe 
localități din nordul județelor Argeș, Dâmboviţa, Vâlcea, în unele zone 
montane și submontane din Muntenia, Oltenia si Moldova, chiar 
dacă nu se mai cunoaste semnificaţia iniţială, rituală — de fapt ca 
toate focurile de peste an, ceremonii practicate în mediul rural. 


Tradiții și credințe legate de ziua de Sâmedru 

În Oltenia se crede că cine va ține această sărbătoare cu 
sfinţenie, va fi ferit ca lupii să-i mănânce vitele. 

In jud. Muscel se fac prognoze asupra vremii. Cum e vre- 
mea în ziua de Sâmedru, asa va fi toată iarna. (Gherman Traian — 
Meteorologie populară, observări, credinţe, obiceiuri) 

Dacă la Sâmedru e vreme frumoasă, toamna va fi lungă (Gher- 
man -— idem) 

În noaptea de Sâmedru, este obiceiul ca ciobanul să-și aștear- 
nă cojocul pe jos, în mijlocul stânei. Dacă se aşează pe el o oaie 

albă e semn că iarna va fi geroasă și cu zăpezi grele, din contră 
oaia neagră vestește iarnă ușoară. Tot așa, luna este un bun indi- 
ciu. Dacă este lună plină cu cer senin, iarna va fi ușoară. Luna pli- 
nă, cu cer înorat, anunţă o iarnă aspră cu zăpezi mari si ger cumplit. 
(V.Kernbach - Universul mitic al românilor) 

Ultima oaie care iese prin strungă la muls, în ziua lui Sâme- 
dru, vestește cum va fi vremea: dacă e neagră a doua zi plouă, 
cea albă aduce vreme însorită. 

Ciobanii pândesc spre dimineaţă cum se scoală oile. Dacă 
prima sculată este albă si dacă va pleca în jos - spre sud, iarna 
va fi grea. De va fi neagră si va pleca spre nord, iarna va fi ușoară. 
(Pamfile Tudor - Sărbătorile de toamnă si Postul Crăciunului) 

În Bucovina usturoiul trebuie semănat până la Sâmedru, 
dacă-l semeni după, poți să ai mari pagube. Dacă pui totuşi, câți- 
va căţei în pământ, amăgesti spiritele și poţi să semeni și după 
Sâmedru (Niculiţa-Voronca - Datinile și credinţele poporului român) 

În Moldova nu se seamănă usturoi după Sâmedru, ca să nu 
moară copiii (/on Creangă) 

În ziua de Sâmedru se tunde coama cailor tineri (până la trei 
ani) - ca să aibă păr frumos. 

De doua ori pe an, de Sf. Gheorghe si de Sâmedru, oamenii 
se mutau, iși schimbau locuinţele, semnând noi contracte de închiriere. 


Tradiţia religioasă 

În afară de aceste obiceiuri pastorale, creștinii ortodocși mai 
sărbătoresc în această perioadă doi sfinţi Dimitrie - Marele mucenic 
si cel despre care, în unele zone ale ţării, se spune că ar fi fratele 
lui, desi au trăit în timpuri și în ţări diferite. 

Sfântul Mare Mucenic Dimitrie, Izvorâtorul de Mir (sărbătorit 
la 26 octombrie) a trăit pe vremea împăratului roman Dioclețian 
(CaiusAurelius Valerius Diocleţianus cca.112 e.n.) fiind prefect al 
Tesalonicului. Datorită faptului că a ajutat un crestin, a fost deca- 
pitat, ulterior fiind beatificat ca sfânt. 

La 27 octombrie crestinii ortodocsi sărbătoresc ziua Sfân- 
tului Dimitrie cel Nou, numit si Basarabov, după satul bulgar în care 
s-a născut în sec. XIII păstorul convertit la viața monahală, ulterior 
- prin sec. XVII beatificat ca sfânt, datorită credinţei că moastele 
sale sunt făcătoare de minuni. Timp de cinci secole, aceste moaste 

au fost păstrate în biserica din satul Basarabov, construită de un 
domn al Țării Românești. 

In timpul războiului ruso-turc (1768-1774) pentru a nu fi pro- 
fanate și distruse de hoardele turcesti, un general rus le-a luat, dorind 
să le ducă ţarului. Trecând el prin Bucuresti, și aflând despre ce 
este vorba, Mitropolitul Țării Românesti Grigore II, subvenţionat și 
de Hagi Dimitrie - un negustor putred de bogat, în iunie 1774 a 
cumpărat moastele Sfântului de la acest general rus si le-a depus 
în Catedrala Mitropolitană din Bucuresti, unde se află și acum. 

Sf. Mare Mucenic Dimitrie cel Nou este considerat patron 
al Bucureștiului. In această calitate, prin decretul domnitorului Alexan- 
dru loan Cuza - dat în decembrie 1864, precum si prin ultima actu- 
alizare din 1992,el figurează pe toate însemnele heraldice ale capi- 
talei — începând cu stema municipiului, ca un oștean in armura, 
cu lancea intr-o mână si crucea in cealaltă. El este considerat 
patronul spiritual al Armatei Române. In ziua de Sâmedru, credincioșii 
din Ţările Române ajung în pelerinaj la icoana Sfântului Dimitrie cel 
Nou, Basarabov și la racla cu moastele sale aflată în Catedrala 
Patriarhală din Bucuresti (loan Țoca - Sărbători religioase, datini 
și credinte populare). 

NOAPTEA STRIGOILOR - 
NOAPTEA SF. ANDREI 


„Zgomot trist în câmp răsună / Vin strigoii, se adună / 
Părăsind a lor sicrii / Voi, crestinelor popoare / Faceţi cruci mân- 
tuitoare / Căci e noapte îngrozitoare / Noaptea Sfântului Andrei... 


Îmi amintesc şi acum ce îngrozită am fost ascultând versurile 
sinistre soptite de bunica mea la ceas de taină, într-o anumită seara 
de toamnă - argument forte ca să răzbească cu noi — patru copii 
rebeli, să ne culcăm. 

„— Aţi auzit ? Astăzi este noaptea Sfântului Andrei, noaptea 
strigoilor, vârcolacilor, moroilor și lupilor, noaptea morţilor vii. Dacă 
vă găsește treji nu se stie niciodată ce se poate întâmpla, dar dacă 
dormiţi totul va trece ca si când n-ar fi fost...“ 

Cu ani mai târziu, am regăsit poezia într-un volum a lui Vasile 
Alecsandri și, citind-o, emoția a fost parcă mai puternică, nu teama 
de odinioară ci nostalgia aducerii aminte, reîntoarcerea în acea lume 
a copilăriei, pe care, paradoxal, ca si copii dorim s-o parcurgem 
cât mai repede pentru a ajunge adulţi, iar adulţi fiind, ne-am dori 
s-o retrăim, barem în amintiri, cu sentimentul paradisului pierdut 
sau al bucuriei - că facem parte dintre aceia care putem totuși 
să spunem: „et in Arcadia ego“...Se poate și altfel... 

Si mare mi-a fost uimirea când tot așa, am aflat că „Noaptea 
Sfântului Andrei“ nu era fantezia unui poet, nici povestea înfricoșătoa- 
re a unei bunici agasată de nepoți neascultători, ci un eveniment 
de seamă al arhaicului românesc, populat de magii, vrăji, supersti- 
ţii, ritualuri și ființe fantaste. 


Sfântul Andrei 

Este primul dintre cei 12 apostoli care l-au urmat pe Isus și, 
după răstignirea acestuia, a fost răstignit si el în jurul anului 70, 
pe o cruce în formă de X, care de atunci a rămas cu numele de 
„Crucea Sfântului Andrei“. Se spune că în timpul vieţii ar fi prapovă- 
duit religia creştină în Tracia, Sciţia, Dobrogea până la Nipru unde 
ar fi ridicat o cruce indicând unde va fi viitorul centru al ortodoxiei. 

Cu tot procesul de crestinizare, fondul păgân - mostenirea 
strămoșească păstrată din generaţie în generaţie a vechilor cre- 
dinţe, datini și ritualuri - nu a putut fi complet eliminată ci doar 
parţial transformată si integrată tuturor sărbătorilor crestine, dânduie 
astfel o deosebită culoare. Unul dintre multele exemple este Noaptea 
Sfântului Andrei, când se crede că strigoii de toate felurile ies din 
morminte, se bat pe la răscruci, fac hore prin aer, pe lângă turlele 
bisericilor, intră prin case, fură laptele vacilor si multe, multe alte 
blestemăţii. 

De fapt, calendaristic, 30 noiembrie - ziua Sfântului Andrei, 
consemnează sfârșitul toamnei si începutul iernii, de aceea popu- 
lar i se mai spune Andrei-cap-de-iarnă, ori Indrea sau Undrea — nume 
care se mai folosc si pentru denumirea lunii decembrie. 

Cum iarna este anotimpul lupilor, Sf. Andrei a devenit patronul 
lor (poate și prin faptul că fratele său, Sf. Petru, este si el „mai mare 
peste lupi“) iar ziua lui se mai numeste în popor „Grădineţul Schiap“ 
sau “ Ziua lupului“ si trebuie respectată prin odihnă, căci cine lucră 
“îi strică lupii vitele și mai ales oile si caprele“. Se mai spune că în 
această zi „lupul îsi vede coada“, deci își poate suci gâtul care de 
obicei este țeapăn și este deci foarte agil la vânătoare. 

Ziua Sf. Andrei este la cumpăna anotimpurilor, când se crede 
că hotarul dintre lumea viilor și a morților este foarte penetrabil, 
iar strămoșii mitici se reîntorc pe pământ sub forma diferiților strigoi 
sau a unor animale totemice. De aceea ajunul acestei zile este denu- 
mit „Noaptea Strigoilor“, când văzduhul si pământul este bântuit 
de făpturi malefice îngrozitoare. 


Agenţii Spaimei 

Strigoii. Termenul de „strigoi“ derivă din cuvântul latin Stri- 
ga care înseamnă bufniţă sau duh necurat. Dimitrie Cantemir afir- 
mă că de fapt Striga este de origină greacă, însemnând vrăjitoare 
bătrână care omora copiii mici. După alte versiuni cuvântul este 
de origine indo-europeană, iar termenul de strigoi este întâlnit la 
dacoromâni și macedoromâni. 

Din relatările lui Dimitrie Cantemir ca si în în presa zilnică si 
revistele din Transilvania, Moldova și Muntenia secolului al XIX-lea un 
subiect deosebit de fecund era cel care se referea la strigoi si strigo- 
ism, la metodele magice si administrative de apărare împotriva lor. 

Strigoii sunt făpturi mitice care joacă un rol important în 
demonologia română. După proveniența lor, structura lor malignă 
si posibilitatea de a face rău oamenilor, în credinţa populară sunt 
menţionaţi două feluri de strigoi: „Strigoiul viu“ și „Strigoiul mort“. 

După cum relatează Romulus Vulcănescu, strigoiul viu are anu- 
mite caracteristici încă de la naștere: provine din strigoi sau stri- 
goaice, se naste cu „căiță pe cap pe care o mănâncă îndată“, poate 
să aibă un picior cu copită, sira spinării e terminată cu o coadă 
etc. În timpul vieţii se dezvoltă repede, este rău, chinuie și omoară 
animalele, e maliţios, sadic, minte, jură strâmb, e spân, are ca- 
nini proeminenţi. Strigoaicele sunt mult mai rele iar unele dintre 
ele se transformă în vrăjitoare. Credinţa este că oamenii-strigoi, 
duc în viață o existenţă dublă: astfel la primul cântat al cocosilor, 
sufletul lor — în timp ce trupul doarme - iese sub forma unei umbre 
si colindă pe coclauri încercând să facă rău muritorilor, pentru ca 
să se întoarcă în trup la al treilea cântat. Se mai credea că de 
multe ori, oamenii-strigoi se dau de trei ori peste cap și se trans- 
formă în oameni - fiare, oameni-upi, oameni-cai, oameni-mistreţi 
si umblă de năuci pentru a face rău. Mai ales în trei nopţi ale anu- 
lui - de Sântoader, de Sângeorge si de Sântandrei - ei fac ade- 
vărate nopți valpurgice, fiecare având caracteristici proprii. 

Morţii strigoi sau cadavrele vii, provin din strigoii vii care la 
moarte nu au fost deztrigoizaţi prin anumite practici cum ar fi cea 
cu ţărusul bătut în inimă unui mort bănuit de a fi fost „strigoi viu“, 
sau prin punerea unui căţel de usturoi în gură. Se crede că morții 
strigoi sunt mult mai răi decât strigoii vii, ei se transformă noaptea 
în animale sălbatice și fac numai rău muritorilor, aduc molime peste 
animalele satelor, fac ca oamenii să înnebunească de spaimă, îi 
pocesc, schilodesc sau chiar îi omoară, fură mana vacilor, rodul 
livezilor, al viilor si al câmpului, precum si armonia familiei. Se mai 
spune că noaptea se întrunesc si fac „hore aeriene sau sarabande 
terestre“ iar în acele nopţi amintite puterea si dorinţa de distrugere 
este extremă. Asa, ca în noaptea Sf. Andrei. 

Pentru a se apăra, oamenii folosesc aghiasmă, leustean, 
smirnă, tămâie si mai ales usturoiul, care pun pe fugă toate făp- 
turile malefice. Deși poate sunt doar făpturi mitice, teama, legen- 
da si tradiţia este transmisă din generaţie în generaţie și este respec- 
tată cu stricteţe în lumea satului. 

Semnificativă este poezia „Strigoii“ a lui George Cosbuc: 
„Crestinii câţi nu dorm, cu spaimă cheamă / Pe maica lui Hristos 
si-aprind grăbit / Tămâie și-usturoi pe-un vas de-aramă / Ea sin- 
gură-n căscioară, biata mamă / Stă chip înmărmurit“... 

Pricolicii. Folcloristul Tudor Pamfile apreciază că pricolicii sunt 
„O altă înfăţisare a strigoilor“ sau „strigoi întrupaţi în animale“, adică 
strigoi zoomorfi, niște „fantome de animale“, de obicei având înfățișări 
de „oameni-lupi“. Dimitrie Cantemir spune că termenul de „prico- 
lici“ are aceeași semnificaţie ca cel de „Loup garou“ la francezi, 
care au credința fermă că „oamenii se pot schimba în lupi si în 
alte fiare de pradă și îsi însusesc atât de mult firea acestora, încât 
se reped și sfâșie atât oamenii cât si dobitoacele“. Artur Gorovei 
consideră că Pricoliciul este un om mort care iese din mormânt 
în chip de animal malefic infernal — lup, câine, hienă - pentru a 
face rău oamenilor. El nu trebuie confundat cu Vârcolacul care 
este tot o făptură demonică, jumătate om - jumătate lup, fiind cel 
care în credinţa străveche se urcă pe cer si mușcă luna sau soarele 
provocând astfel eclipsele. Pricoliciul este imaginat, ori că poartă 
cap de om pe trup de lup, ori cap de lup pe trup de om. El este 
un demon al nopţii care de obicei se ascunde la răspântii, în păduri 
neumblate, în locurile pustii, la răscrucea satelor si oamenii pen- 
tru ca să se apere de influenţa lui distrugătoare fac vrăji cu o anume 
iarbă denumită popular «Coada pricoliciului». În credinţa populară 
se mai crede că anumiţi oameni malefici sau lupi, dacă se dau de 
trei ori peste cap la ceasul de cumpănă al nopţii, se transformă 
în pricolici, dar dacă sunt dezdemonizaţi prin practici magice, pot 
să ducă o viață normală ca om. 

Tricolicii sau Triculicii. Sunt tot făpturi demonice de factură 
antropozoomorfă. Numele lor e de origine greacă și înseamnă „om 
cu păr de lup pe el.“ În credinţa populară, tricolicii se nasc ori din 
împreunarea la ceas de noapte, în păduri neumblate, a unor lupi 
infernali cu femei posedate de cosmare senzuale, ori a unor băr- 
baţi la fel de obsedaţi sexual — cu lupoaice fantaste sau infernale. 
(Romulus Vulcănescu - Mitologia Română). În nopţile cu lună plină, 
pricolicii sunt posedați de demonul distrugerii, dorind să ucidă orice 
fiinţă întâlnesc - om sau animal. În mod deosebit atacă și mânâcă 
mânjii rătăciţi de herghaelii; în acest caz se transformă în mânji-lupi 
si sub această nouă înfăţişare se amestecă în herghelie si o mănâncă. 

Spiridușul. Este o făptură demonică de tip antropomorf, 
câteodată zoomorf, un demon mic domestic — gen drăcusor, care 
are o fire destul de schimbătoare; în general este binevoitor dacă 
are un tratament bun, dar poate fi și răutăcios si răzbunător. Este 
un omulet miniatural obținut printr-un procedeu magic de către vrăji- 
tori, prin clocirea la subţioară a unui ou părăsit de o puică nea- 
gră, care a fost ouat înainte de Paste cu 9 zile. (Romulus Vulcă- 
nescu - Mitologie română) 

Personajul există în folclorul tuturor popoarelor, atât euro- 
pene cât si de pe celelalte continente, sub diferite denumiri dar în 
general cu aceeași origine - asa cum denotă şi denumirea lui în 
germană Schrat, Schrate sau în limba teutonă veche Srat, care 
înseamnă „duh al văilor si pădurilor“. La polonezi se numeste Spiry- 
tusek sau Skrzat, la slovaci Skriatok, la cehi Skrietek, la maghiari 
Kisertek. 

Moraii. Moroii sunt tot un fel de strigoi, făcând parte din 
categoria demonilor cunoscuţi la latini sub numele de lucubi, în 
Grecia antică se încadrau în familia spiritelor Ephialtes si Sateres 
iar la celți Dussi. Ceea ce este deosebit de interesant, sub denu- 
miri oarecum asemănătoare aceste forme de demoni sunt cunoscuti 
în toată Europa. Astfel, la romani se numeau Mors, la albanezi și 
la slavi se numesc Mora (vis oribil), la ruși Kikimora si Mora, la 
francezi Cauchemar, la englezi Marnt, în germana veche Mahr 
iar cea actuală Mara, la lituanieni Maras, la cehi Murama. 

Ei sunt creaturi malefice, infernale, de fapt sufletele copiilor care 
au murit în condiţii nefiresti [ la nastere, înăbusiţi în scutece, înecaţi 
în copaie etc) înainte de a fi botezați. Se crede că se întorc noaptea 
la casele unde s-au născut si-si chinuie în somn mamele, asezându- 
se pe piepturile lor, înăbușindu-le, dându-le cosmare îngrozitoare. 


Credinţa în puterea magică a usturoiului 

Se stie că vechii egipteni dădeau zilnic muncitorilor care lucrau 
la ridicarea piramidelor să mănânce usturoi — aceasta pentru a le 
da putere și a-i feri nu numai de boli ci și de forţele malefice. 

In vestita sa carte „De Viribus Herba“ - tratamente cu plante 
medicinale practicate în mănăstirile de călugări, apărută la Milano 
in 1477, Macer Floridus recomandă să se mănânce usturoi pe 
stomacul gol; astfel esti ferit de farmece si nu ai probleme să bei 
apă, când călătoresti în locuri necunoscute. 

În insula Lesbos, vechia tradiţie elină este și acum păstrată 
- împotriva deochiului usturoiul este cel mai bun remediu. Legionarii 
romani aveau obiceiul să ia cu ei nouă căpăţâni de usturoi și nouă 
de mac, iar seara le însirau în fața lor pe masă când își făceau 
rugăciunea. La slavii de sud, exista credința că oamenii care nu 
mâncau niciodată usturoi erau strigoi. Se pare că superstiţia mai 
există şi acum. Tot la ei, există obiceiul ca atunci când plânge copilul 
noaptea, să se ungă picioarele și tălpile leagănului cu usturoi, ca 
să apere copilul de vrăji sau influențe malefice. In Serbia, copiii mici 
poartă la gât un căţel de usturoi ca amuletă împotriva vrăjilor, făcă- 
turilor și deochiului. In Sicilia, femeile care așteaptă să nască pun 
sub cearceaf un căţel de usturoi. In Cuba se crede că usturoiul 
este cel mai indicat mijloc de a te feri de gălbinare. Și exemplele 
pot continua la nesfârsit și pe toate continentele. 

Revenind la credinţa sau superstiţia poporului nostru, se crede 
că usturoiul este „antidotul“ cel mai sigur împotriva duhurilor necu- 
rate, împotriva strigailor, a diferitelor fiinţe fantaste cum ar fi vam- 
pirii (vezi legenda lui Dracula) moroii, vârcolacii, împotriva deochi- 
ului, a „făcăturilor“, pentru efectuarea anumitor vrăji - la descân- 
tecul de Izdat, de Brâncă, de Bubă, de Năjit, de Muma Pădurii, 
de apucate, pentru alungarea diferitelor boli etc. fantezia mistică 
populară este nelimitată. 

Astfel de Rusalii, la sate credinţa este că trebuie să porţi 
neapărat usturoi la brâu, la pălărie, ba chiar după ureche, iar în 
jud. Vâlcea se pune pe fereastră - pentru „a nu te lua Rusaliile“. 

In Schei, se crede că primăvara umblă lelele, de aceea co- 
piii sunt frecaţi cu usturoi pe frunte, pe barbă și pe spate, apoi li 
se bagă în buzunar și în căciula pe care o și-o pun pe cap. 

Femeilor sterpe li se face o băutură din rachiu în care se 
pun nouă fire de usturoi si după ce se lasă nouă zile li se bea. 

De Sf. Gheorghe, Sf. Andrei, Simpietru, Sf. Haralambie, Dumi- 
nica Mare, la Armindeni și de Anul Nou se ung ferestrele și usile 
cu usturoi și leustean, ca să împiedice intrarea tuturor forţelor ma- 
lefice și fiecare trebuie să poarte usturoi în buzunar (credinţă din 
Dorna - Bucovina). 

Impotriva deochiului se pune „usturoi între ochi, ca să nu mă 
deochi“. O altă credinţă este că atunci când ţi se fură ceva, atin- 
gi cu usturoi locul de unde ţi s-a luat și precis vei descoperi hoțul. 

Pentru a feri vacile de vrăji și ca să nu le fure strigoii laptele, 
sunt unse pe uger și pe coadă cu usturoi. Țăranii se freacă cu usturoi 

pe tălpi si la subsuori, mai ales în perioada sărbătorii Crăciunului 
si în Cârnelegi. Dacă freci cu usturoi cosoarele cu care se taie via 
si pomii, îi feresti de omizi si alte gângănii dăunătoare. De aseme- 
nea se crede că dacă arzi vrejurile de usturoi în grădină nu se mai 
fac omizi. Copiilor nebatezaţi li se pune sub limbă puţin usturoi pisat 
pentru a fi ferit de duhurile rele. Usturoiul nu ai voie să-l calci în 
picioare, nu ai voie să-l furi deaorece „vei puţi până la moarte“, nu 
ai voie să-l semeni după Sâmedru că vei muri. In Transilvania, mor- 
ţilor bănuiţi că s-ar putea face strigoi li se pune usturoi în gură. 


Tradiţii de Sf. Andrei, farmece de dragoste, afla- 
rea ursitei și rodniciei viitorului an 

„In Moldova dăinueste credinţa că strigoii morţi ies din mor- 
minte la Sf. Andrei, se întâlnesc la un loc cu strigoii vii, adică cu 
strigoii oameni și se bat cu cocioarbele până cântă cocosii, cei 
din urmă cunoscându-se a doua zi după zgârieturile ce la au pe 
față. Babele sau oamenii-strigoi, înainte de a iesi din casă pe horn, 
se ung pe tălpi cu untură.“ (Gr. Grigoriu-Rigo, Medicina N 

„La noi acasă, în Spătăresti, ţinutul Sucevei, se crede că 
strigoii, cari-s tot oameni, însă cu coadă, nu pot suferi mirosul de 
usturoi. Înspre Sf. Andrei se strâng ori în ţintirim, ori în anume 
locuri de prin păduri, prin case pustii ori pe ziduri ruinate și fac 
sfat; pe urmă se împrăstie după rele în lume. Adeseori între ei se 
întâmplă bătălii și vin pe la case și iau limbile de la meliţuici, de se 
bat. Ca să nu se întâmple în gospodării răutăţi din pricina strigailor, 
mama ungea cu usturoi clampa ușii, scara, stâlpii hornului, câh- 
neața, crucile de la ferești, boii si vacile la coarne, meliţoiu si me- 
lițuica, clestele, cociorva, lada si toporul, iar noi căsasii mâncam 
mujdei de usturaoi...si ne ferea Dumnezeu de strigoi“ (Tudor Pam- 
filie — Sărbătorile la români) 

„Prin jud. Râmnicul Sărat împotriva strigoilor si străgilor, care 
ies de prin morminte si vin de pocesc pe oameni cu felurite boale, 
se ung lucrurile cu 9 fire de usturoi, mâncând în acelasi timp fiecare 
om din casă câte un fir, că vor scăpa de pocitura strigoilor, căro- 
ra nu le place usturoiul și cari, pentru aceasta, nu se pot aproip- 
ia de casa unui om“. (D. Lupaşcu - Medicina babelor) 

Si seria credințelor continuă. 

Astfel se spune că atunci când strigoii nu se pot război între 
ei, încearcă să prindă un muritor și să-i sugă sângele. Pentru aceas- 

ta, în „Noaptea Strigoilor“, gospadinele au grijă ca toți membrii fa- 
miliei să mănânce si să se ungă pe frunte, pe piept, în spate si la 
încheieturile trupului cu usturoi, precum si usile, geamurile și hor- 
nul casi pe unde ar putea să intre strigoii. 

Dacă vitele mugesc în noaptea de Sf. Andrei este semn că 
vin lupii. Pentru a le feri, în jud. Botosani gospodarii fac o cruce 
din ceară și o lipesc la vite pe cornul drept. Pentru a se feri ogra- 
da de lupi si de strigoi, se ung cu usturoi parii gardului, drugii, cerce- 
velele, pragul ușilor, ghizdul fântânilor. 

In Bucovina, înainte de Sf. Andrei cu câteva zile, femeile nu 
torc - „ca să nu toarcă lupii în casă“, iar de Sf. Andrei nu mătură 
si nu scot gunoiul din casă, nu curăţă grajdurile, nu se piaptănă 
(pieptenele reprezintă în basme un șir de arbori, deci pădurea în 
care se află lupii) pentru a nu aduce lupul prin apropiere. 

Noaptea de ajun precum si ziua de Sf. Andrei se crede că 
este prielnică anumitor practici si farmece de dragoste. Una din- 
tre acestea este Păzitul usturoiului, un fel de serbare nocturnă 
colectivă gen Revelion, cu mâncare și băutură abundentă, la care 
bărbaţii neînsuraţi vin cu căciulile pline cu căpăţâni de usturoi. In 
unele sate și fetele aduc câte trei căpățâni, toate se pun într-o co- 
vată pe care o femeie bătrână trebuie s-o păzească toată noaptea 
la lumina unei lumânări, ca să nu fie furată de strigoi, în timp ce 
tineretul petrece, bea, cânta si joacă. Dimineaţa, în curtea casei 
se încinge o horă, iar în mijlocul ei „este jucată“ covata cu usturoi 
de un flăcău. Apoi usturoiul este împărţit la toți care au partici- 
pat și dus acasă cu mare grijă, pus la icoane, folosit ca leac împotri- 
va bolilor sau pentru descântece și vrăji. Astfel, în unele localităţi 
când fetele sosesc acasă de la Păzitul usturoiului, seamănă un căţel 
de usturoi priveghiat toată noaptea, într-un cocolos de aluat. După 
felul în care încolțeste și creste acest usturoi, se fac prognosti- 
curi de măritis. Acest ritual este deosebit de variat, în funcţie de 
regiunea unede se practică. 

In satele din Bucovina fetele ca să-si vadă ursitul îsi puneau 
seara sub pernă 41 de fire de grâu, iar când se culcau spuneau: 
„Voi, 41 de fire de grâu / Eu voi adormi / Și voi hodini / Dar eu 
mă rog lui Dumnezeu / Să-mi trimită îngerul meu / Cel ce mi-e 
dat de Dumnezeu“ (T. Pamfilie - Sărbătorile de toamnă și Postul 
Crăciunului) 

Un alt obicei este ca fetele nemăritate să meargă noaptea 
la fântână cu lumânarea de Paste pe care o aprind și o afundă cu 

ajutorul ciuturei spunând: „Sfinte Andrei / Scoate-i chipul în faţa 
apei / Ca în vis să-l visez / Ca aievea să-l văz ! “ (Tudor Pamfile — 
Sărbătorile la români) 

Prin alte părţi este obiceiul ca fetele de măritat să facă o 
turtă subţire ca o plăcintă din făină de grâu, foarte sărată - de- 
numită Turtuca de Andrei, pe care o mănâncă la culcare. Băiatul 
pe care- visează că le aduce apă ca să le astâmpăre setea se crede 
că este viitorul lor soţ. 

Prin alte părţi, fetele ghicesc ursitul cu ajutorul parilor de la 
gard, astfel, noaptea pe întuneric ating un par, de la care numără 
în continuare până la al nouălea par, pe care leagă o sfoară sau 
lână roşie. A doua zi merg să vadă cum le va fi alesul. Dacă parul 
este drept si neted, viitorul soț va fi tânăr si frumos, dar sărac. 
Dacă parul va fi scurt si noduros, soțul va fi bătrân si sărac, iar 
de va avea coaja groasă, va fi bogat. Dacă parul este cu multe 
crăci, ursitul va fi văduv cu mulţi copii. 

Tot asa de frecvent este și ghicitul la oglindă. Fata de mări- 
tat se așează pe un scaun, având în faţă si spate câte o oglindă, 
iar pe lateral patru lumânări aprinse și, se spune că, astfel, își vede 
ursitul. 

Pentru ca să se afle cât de rodnic va fi următorul an se pun 
boabe de grâu într-o strachină cu apă. Cât de des va răsări grâul, 
atât de bogată va fi recolta. Obiceiul se păstrează și acum. 

In această zi nu se dă de împrumut ori în dar căci vei păgubi. 

In unele sate din Oltenia copiii taie mlădiţe din pomii roditori 
( meri, peri, ciresși, visini, pruni etc.) și le pun în apă, la căldură, 
pentru a înmuguri până la Sf. Vasile, când fac din ele sorcove, pen- 
tru a-si sorcovi părinţii și neamurile. 


* 


Frumoase și pline de fantezie sunt tradiţiile, credințele și ri- 
tualurile poporului nostru. 

Si nu pot să închei fără să citez din nou versurile înfricoșătoare 
ale lui Vasile Alecsandri: „lată-l, iată Satan vine / Răzbătând prin 
verzi lumine, / Pe-un fulger strălucitor. / Umbre, stăfii despletite, 
/ Cucuveici, lele zburlite, / Si Rusaliile pocite / Il urmează ca un 
nor. / Voi cu suflete curate / Cu credinţi nestrămutate, / Oameni 
buni, femei, copii, / Voi crestinelor popoare, / Faceţi cruci mân- 
tuitoare, / Căci e noaptea-ngrozitoare, / Noaptea Sfântului Andrei... 

SĂRBĂTORILE LUPILOR 


Sărbătorile de la sfârsitul lunii noiembrie si începutul lunii 
decembrie (Filipii de Toamnă, Filipul cel Mare, Ovidenia, Sântandrei, 
Noaptea Strigoilor, Zilele Bubatului, Mos Niculaie) formează un sce- 
nariu ritual de înnoire a timpului; se presupune că este perioada 
când se sărbătoarea Anul Nou Dacic, corespunzând cu Dionisiacele 
Câmpenesti și fermentarea vinului la populaţia tracă precum și săr- 
bătoarea Brumalia la romani. (lon Ghinoiu - Obiceiuri populare de 
peste an). Unele dintre ele sunt închinate lupului, poate cel mai 
feroce animal sălbatic de pe meleagurile europene - din fericire 
acum aproape pe cale de dispariţie, în unele ţări (Austria) nu mai 
există de mult. Faptul că, în trecut, la noi în ţară peste 35de săr- 
bători populare (dintre care 18 cu dată fixă) erau dedicate lupului 
- după cum certifică etnologul I.A.Candrea în cartea sa „larba 
fiarelor“, relevă importanţa lui în tradiția românească, generată intrin- 
sec pe de o parte datorită fricii față de acest animal sângeros care 
atacă în haite nu numai animalele dar si oamenii, pe de altă parte 
datorită mostenirii lăsate de străbunii daci. Este interesant să facem 
o scurtă trecere în revistă ale acestor serbări din Calendarul Pap- 
ular, care, pentru cei mai mulţi dintre noi sunt necunoscute, atât 
prin faptul că ţin de lumea satului, cât mai ales prin cei aproape 
50 de ani de comunism, în care religia, tradiţiile, datinile, miticul 
român, totul a fost contestat si pe cât posibil — desfiinţat. 

Filipii 

Este un lanţ de sărbători ale femeilor căsătorite, dedicate 
unor divinităţi protectoare a lupilor. Ele pot să aibă un număr dife- 
rit de zile, se celebrează în perioada formării haitelor și împerecherii 
lupilor, adică între Lăsatul Secului de Crăciun - 14 noiembrie si 
Noaptea Strigoilor (Sf. Andrei) - 30 noiembrie. Fiecare fată primea 
de la soacră sau de la mamă ca mostenire tradiția de a sărbători 
în fiecare an, la date fixe, un număr de Filipi. Durata sărbătoririi 
era diferită de la sat la sat, sau de la familie la familie — după numărul 
de Filipi primiți - un Filip însemna o zi sărbătorită. 

În ce constă ţinerea Filipilor? În mistica populară se crede 
că în această perioadă lupoaicele calcă hotarul satelor și vin pe 
lângă case, răscolesc în gunoaie pentru a găsi tăciuni aprinși, pe 
care, mâncându-i, devin mai fertile. Deci, ca o contraofensivă naivă, 

pentru a împiedica înmulţirea lupilor, femeile fac tot felul de prac- 
tici cu caracter apotrapaic(cuvânt derivat de la grecescul „apotra- 
paios“, care înseamnă a roti, a întoarce, a ţine departe). 

Astfel: fiarele de care se atârna ceaunul deasupra focului, 
foarfecele, cleștele trebuiau în aceste zile să fie legate cu sfoară 
(simbolic erau legate astfel gurile lupilor); toate crăpăturile vetrei 
focului si ușii sobei erau chituite cu lut (aceasta simbolizând lipirea 
ochilor lupilor). Era interzis să se scoată din casă gunoiul - pen- 
tru a nu atrage pe lup să scurme în el; de asemenea era interzis 
femeilor pieptănatul părului ca să nu se îndesească pădurile și să 
se înmulțească lupii, tot așa prelucrarea lânii și blănurilor de ani- 
male - ca să nu atragă lupul; se înclestau dinţii de la pieptenii dara- 
cului (simbolic asa trebuiau să se înclesteze dinţii lupilor); nu se 
pronunţa cuvântul Lup (care era înlocuit cu Grădineţ); în aceste 
zile femeile trebuiau să spele cămăsile: „ca să opăresti gura găva- 
tului“ (A. Gorovei, Credinţi si superstiții) 

Credinţele despre Filipi au fost atestate în zonele Oltenia, 
Muntenia, Dobrogea, Moldova, Bucovina) până la mijlocul sec. XX. 

Cu semnificaţie identică, dar în perioade calendaristice diferite 
sunt astfel: Filipii de Toamnă(mijlocul lunii noiembrie); Filipii de larnă 
(sfârsitul lunii ianuarie), Filipul cel Mare si Filipul cel Schiap - ambii 
serbaţi la Ovidenie (Intrarea în biserică a Fecioarei Maria) - 21 
octombrie sau 30 noiembrie — Sf. Andrei. 

Cel mai rău, mai de temut și mai puternic din ceata Filipilor, 
este considerat Filipul cel Schiop (antagonistul lui Sântoader cel 
Schiap - divinitate cabalină si conducătorul cetei Sântoaderilor pe 
timpul verii). În credinţa populară, a doua zi după Lăsatul Secului 
de Paste - la „Tărbacul Câinilor“ - avea loc lupta dintre divinitatea 
lupilor (Filipul cel Schiop) și cea a cailor (Sântoader cel Schiap) — 
de fapt dintre spiritul iernii și spiritul verii. Aceste credinţe au fost 
atestate în Muntenia Centrală (Muscel, Prahova, Vlasca, Teleor- 
man, Olt) si Transilvania sudică (Sibiu, Haţeg). 

În alte perioade ale anului, mai există două serbări impor- 
tante ale lupului:la 16 ianuarie - Sf. Petru de iarnă, denumit și „Lanţul 
lui Sf. Petru“ sau „Nedeea Lupilor“ si la 29 iunie - Sf. Petru de 
vara - când patronul îi dezleaga si le da voie sa mânânce din vitele 
si din oile oamenilor. 

Tot ceremonii legate de lup sunt Lucinul si Tărbacul Câinilor. 

Lucinul 

Este o sărbătoare pastorală cu dată fixă - 18 octombrie, 
perioada constituirii haitelor de lupi în vederea reproducerii. Speci- 
fică regiunii Banat, ea era dedicată unei divinităţi care protejează 
lupii, dar scopul este de a preveni ca lupii să distrugă turmele de 
oi sau bovine. La această dată se făceau diferite practici magice 
precum cele de la toţi Filipii. 

Tărbacul câinilor 

Este un procedeu efectiv barbar - cu semnificaţia unei prac- 
tici magice, care are drept scop alungarea simbolică a lupilor — 
patronii iernii. În prima zi după Lăsatul Secului de Paște, bărbaţii 
prindeau toţi câinii din sat, apoi îi chinuiau violent cu diferite instru- 
mente de tortură, precum Răvarul [cilindru din lemn cu zimţi sculp- 
taţi) sau Jujeul (bețe de 3-4 m. de care erau spânzurați câinii cu 
laţuri care se ridicau și răsuceau până aproape își pierdeau răsu- 
flarea, ca apoi să fie lăsaţi să cadă pe pământ), practici folosite 
frecvent în Muntenia și Dobrogea. Când scăpau din mâna celor 
care-i chinuiau, câinii fugeau înnebuniţila marginea satelor sau chiar 
în pădure, unde urlau de groază la vederea oamenilor, ca apoi, după 
câteva zile, să se întoarcă spăsiţi pe la casele lor. 

Care era semnificația acestui martiriu a celor mai fidele ani- 
male de pe lângă casa omului”? Se stie că lupul este înrudit cu câinele. 
Prin această practică se credea că astfel este alungat lupul — odată 
cu el și iarna pentru a se se face loc verii, patronată de cal. Deci, 
a doua zi după Tărbacul Câinilor, începe în Calendarul Poporului o 
săptămână dedicată unei divinităţi mitice cabaline, denumită „Caii 
lui Sântoader“ (lon Ghinoiu - Obiceiuri populare de peste an). 


Reprezentarea mitologică a lupului în folclorul popoarelor 


Simbolismul lupului în mitologia universală are aspect atât po- 
zitiv cât si negativ. Pe de o parte, prin faptul că vede în întuneric 
a fost făcut simbol al luminii, al soarelui și al focului, pe de altă 
parte are caracter demonic, satanic, infernal. 

Mitologia Chineză atestă că cel care a creat dinastiile chineze 
si mongole este Lupul albastru ceresc, care este Paznicul pala- 
tului ceresc - ambii identificaţi cu steaua Sirius si respectiv Ursa 
Mare. Tradiţia lupului albastru este preluată de mongoli, la care 

lupul celest este considerat strămosul lui Gingis Han. Mergând mai 
departe pe această linie, poporul turc - descendent al strămoșului 
mitic Gingis Han, l-a poreclit Lupul cenușiu pe Mustafa Kemal — 
care s-a autointutulat Atatürk adică - „Tatăl turcilor“, deoarece a 
luptat pentru recâștigarea identităţii naţionale, ameninţată de 
căderea imperiului otoman. 

In mitologia greacă lupul este una dintre întruchipările lui Zeus 
- Lykaios, un atribut a lui Apollo, „căruia, pe vremea practicilor 
magice în agricultură, i se aduceau drept sacrificii fiinţe omenesti, 
cu scopul de a scăpa de secetă și a pune capăt catastrofelor na- 
turale de tot felul“. (Jean Chevalier- Alain Gheerbrant - Dictionnaire 
des symboles). Tot în mitologia greacă Hades - stăpânul infernu- 
lui, este reprezentat ca fiind îmbrăcat cu o blană de lup. In mitolo- 
gia și iconografia hindusă el este un animal demonic, apropiat zei- 
tăţilor malefice, dusman și devorator al luminii. În mitologia egip- 
teană Osiris — zeul tărâmului morţii, soţul lui Isis, a înviat sub forma 
unui lup pentru a-şi ajuta soţia și fiul să-l învingă pe fratele său cel rău. 

In Eurapa Evului Mediu, se credea că vrăjitorii se transfor- 
mă în lupi pentru a merge la Sabat, iar vrăjitoarele îsi punea jartiere 
din blană de lup. Credinţa în licantropi sau vârcolaci a existat în 
Europa încă din antichitate, acestia fiind consideraţi una dintre 
întruchipările spiritelor pădurii. Vergilius o atestă în scrierile sale. 
In Franţa această credinţă a început să-și piardă temeiul de abia 
pe vremea lui Ludovic al XIV-lea (1643-1715). (Hans Biederman 
- Knaurs Lexikon der Symbole). In mitologia scandinavă lupul este 
înfățișat ca cel care devorează astrele, determinând eclipsele. 

În antichitate lupul nu a făcut parte niciodată dintre animalele 
sacrificate zeilor. Indienii din preeria nord-americană se consider- 
au urmași ai lupilor. Semnificativ este un cântec de luptă: „eu sunt 
lupul singuratic, eu bântui prin multe locuri“ (Jean Chevalier — Alain 
Gheerbrant - Dictionnaire des symboles) 

Strămosii romanilor — fraţii gemeni Romulus și Remus, lăsaţi 
într-un coș să plutească pe Tibru - consideraţi întemeietorii Romei, 
au fost crescuţi și alăptaţi de o lupoaică. În amintirea legendei aces- 
tei lupoaice aveau loc la Roma serbările denumite Lupercalii, care 
se crede că se ţineau si pe teritoriul Daciei romane. Simbolul lupoai- 
cei era atât de prețuit de romani încât apariţia unui lup înaintea 
unei bătălii era semnul sigur al victoriei — iar zeul răboiului - Marte 
era reprezentat de un lup. 

In crestinism, în Evul Mediu, lupul era simbolul Satanei, al păca- 
tului, al răului, iar turma de oi păzită de către lisus Christos repre- 
zenta credincioșii apăraţi de acesta. 


Un lucru deosebit de interesant relevat pentru prima oară 
de către istoricul Whitney Smith de pe un document de epocă - 
Dragonul dac (cu cap de lup) folosit de celți era colorat în roșu, 
galben și albastru. Legendarul rege Arthur a fost imortalizat 
ridicând un astfel de stindard în onoarea tatălui său. Cum s-a ajuns 
la aceasta? În anul 145, dacii din Cohors I Aclia Dacorum trimiși 
de către Hadrian în sud-estul Bretaniei, au fost lăsaţi la vatră, unde 
au fost împroprietăriți cu pământ în jurul castrului Ambaglana pe 
care-l apăraseră ca soldaţi, dar și acolo ei și-au păstrat tradiţia și 
însemnele din tată în fiu. In jurul anului 500 regele Arthur i-a folosit 
în luptele împotriva saxonilor. Dacii (deveniți acum celți) purtau cu 
ei stindardul lor de luptă - Dragonul dac, colorat. Însigna legiunilor 
„V Macedonia“ si „XII Gemina“ are aceleasi culori - roșu, galben și 
albastru.În anul 555 împăratul bizantin Justinian înfiinţează două 
cetăţi dunărene - Recidava si Litterata. Stema provinciei locuită 
de daci poartă aceleași culori - de la stânga la dreapta - roșu, 
galben, albastru. 

Cronicarul grec Nichita Choniates afirmă că flamurile din vâr- 
ful sulițelor armatei fraților Petru, Asan și Caloian (care în lupta îm- 
potriva bizantinilor au întemeiat un regat al valahilor și bulgarilor) 
erau tot la fel colorate. Incepând din sec. XVII-lea cele trei culori 
reunite sunt tot mai frecvent în documentaţiile vremii, pentru ca 
în 1821 să apară pe stindardul lui Tudor Vladimirescuca steag tri- 
color, rămas de atunci stindard al României până în zilele noastre. 

„Această ipoteză curajoasă este susţinută si de J.F. Neige- 
bauer, la 1851, în lucrarea „Dacien aus der Ubertesten des Klas- 
sichen Alterthums mit besonderer Rücksicht auf Siebenbürgen. 
Topografische Zusamengestellt“ care afirmă că tricolorul românesc 
este o mostenire din timpul Daciei Traiane.(Cornel Dan Niculae - 
Magia si fiintele fantastice din arhaicul românesc). 


Simbolismul lupului în mitologia română 

Lupul, datorită cruzimii lui și a spaimei pe care o producea, 
a fost un animal foarte respectat în sud-estul Europei. Strămosii 
nostrii, predaci, dacii si daco-romanii au făcut din acest animal un 

adevărat cult „magico-mitologic“ din care ne-au rămas până pe la 
mijlocul secolului trecut unele reminiscenţe etnografice și folclorice. 

Se stie că cea mai vie imagine pe care a avut-o antichitatea 
despre populaţia Daciei a fost strânsa legătura între daci si lupi. 
Această populaţie se numea Carpi - de aici rezultă si denumirea 
munţilor Carpaţi — pe versanţii cărorora locuiau atât oamenii cât 
si lupii (Cornel Dan Niculae - Magia si ființele fantastice din arhaicul 
românesc). 

Anticul Strabon (cca 63 î.e.n. - geograf și istoric grec, autor 
al celei mai importante apere geografice a antichităţii — „Geografia“ 
-17 volume, un izvor deosebit referitor la teritoriile locuite de stră- 
mosii nostri) afirmă în lucrarea sa că dacii s-au numit mai întâi Dâoi. 

Ceva mai târziu în marele său Lexicon, Hesychius din Alexan- 
dria (sec V) arată că de fapt Dâos reprezintă numele frigian al lupu- 
lui, rădăcina comună acestor cuvinte fiind Dhâu, care înseamnă 
„a strânge, a sugruma“ — de fapt modul de luptă a lupilor. Mai târ- 
ziu, din această rădăcină derivă cuvintele: Kandaon - numele trac 
al zeului războiului și Dhaunos - adică lup. 

Mircea Eliade menţionează că termenul frigianâos: „a fost dat 
unui zeu sau unui strămoș mitic licomorf sau care s-a manifestat 
în formă de lup, patronul unei confreeri secrete de luptători de tipul 
Mânnerbund-ului german. Membrii acestei confreeri războinice pur- 
tau pe ei piei de lup si acționau în genul carnasierilor, de aceea 
erau consideraţi feroci si invincibili, posedaţi de furor heroicus“. 

Stindardul dac — corpul de balaur cu cap de lup - era un motiv 
de groază pentru dusmani. El era alcătuit din aramă - de aici și 
expresia „lupii de aramă a dacilor“, capul lupului avea gura larg 
deschisă iar pe corp erau plasați solzi mobili din metal. Stegarul 
purta ridicat acest stindard în goana calului si aerul care pătrun- 
dea prin gura deschisă scotea sunete suerătoare, însoţite de zgo- 
motul solzilor care se loveau între ei. În jurul stegarului, luptătorii 
la rândul lor aveau pe față măşti de lup sau urs și mormăitul lor 
înfricosător, ca al unor adevăraţi carnasieri, înspăimânta pe dusmani. 

Imaginea mitică a Lupului Alb — căpetenia lupilor — era respec- 
tată cu sfinţenie de către strămoşii noştrii ca pe cel care a fost 
salvatorul dacilor, din cetatea Sarmisegetuza asediată de romani 
si în general cel care-i ajuta în orice moment de cumpănă. Este 
surprinzătoare similitudinea între legenda Lupului alb și legenda zeu- 
lui Apollo. Acesta își avea templul pe insula Alba (Leuke), pe malul 

Mării Negre (actuala Insulă a Serpilor). În fiecare toamnă, Apollo 
se retrăgea în „misterioasa ţară a hiperboreenilor, unde domeste 
aprigul Boreas“ pentru a petrece iarna. El era conducătorul aces- 
tor hiperboreeni și era denumit Lycantrapul - adică Lupul, în mitolo- 
gie rămânând cu denumirea de „Lupul Luminos. 

Pentru a contracara credinţa în puterea magico-mistică a lupu- 
lui, crestinismul primitiv l-a investit pe Sfântul Petru (Sâmedru) cu 
atributele de păstor al lupilor - care sunt consideraţi câinii săi, pre- 
cum și pe fratele său — Apostolul Andrei, care se spune că a propovă- 
duit Evanghelia Mântuitorului în „teritoriile lupilor“, printre care și 
Dobrogea. (Dumitru Manolache - Sfântul Apostol Andrei si proto- 
crestinismul în spaţiul românesc. Lupii mielului) 

„Se pat bănui cel puţin două izvoare ale acestei ipostaze de 
patron al lupilor: una poate dacogetică - dacă locuitorii Daciei vor 
fi practicat într-adevăr Lycantropia (cuvânt grecesc însemnând trans- 
formarea unui om în animal. În Evul Mediu, Lycantropia era una 
dintre acuzaţiile pentru care erau arse pe rug vrăjitoarele. In psi- 
hiatrie este asimilată cu dedublarea personalităţii). 

O altă ipostază este în mod sigur alano-osetă, stiind că alanii 
au staționat un răstimp destul de lung pe teritoriul fostei Dacii și 
că urmasii lor — oseţii din Caucazul de nord - au avut în epica lor 
precreştină un cult al zeului Tutyr = venerat ca păstor al lupilor.“ 
(Victor Kernbach - Universul mitic al românilor). 

„Pentru poporul român imaginea lupului persistă ca o domi- 
nantă mitică. In patru substraturi mitice se reia si se verifică ima- 
ginea sacră a lupului: Substratul aborigen local- cel al lupului neolitic; 
substratul indo-european — cel al lupului dac si daco-celtic; substra- 
tul neo-indo-european -— cel al lupului latin îngemănat cu cel dac într-o 
sinteză dacă-romană; substratul iudeo-creștin primitiv, care preia 
si răstălmăceste aspectele zoomitologice ale lupului din celelalte 
trei substraturi mitice anterioare într-o viziune de bestiar apocalip- 
tic” (Romulus Vulcănescu - Mitologie Română) 


Reprezentări ale lupului în artă 

Figura lupului inclusă în stindardul dac, respectiv un corp de 
balaur cu cap de lup este consemnată pe Columna lui Traian din 
Roma. Capete de lup cu gura larg deschisă, dispuse în lucrătură 
spiralată, le întâlnim în brâul inferior de frize al monumentului „7ro- 
phaeum Traiani ridicat în timpul împăratului Traian (98-117) la 

Adamclisi — jud. Constanţa. În arta populară motivul lupului a fost 
folosit în ceramică, sculptură în lemn și ţesusutul scoarțelor. Ast- 
fel, el este frecvent folosit pentru ornamentarea ceramicii de 
Cucuteni. El mai apare și în arhitectura lăcasurilor de cult: prid- 
vorul Bisericii Colțea - în stil brâncovenesc și tâmpla Bisericii Albe 
- stil hibrid, ambele din Bucuresti. Ca iconografie, tema lupului apare 
pe pridvoarele pictate ale unor mănăstiri, sub forma acelei guri 
enorme de balaur ce semnifică Gura ladului care înghite păcătoşii 
ce nu pot trece Vămile Vâzduhului. Astfel sunt mănăstirile din Olte- 
nia de Nord (Horezu) si Bucovina (Voroneţ, Vatra Moldoviței, Suce- 
vița, Gura Humorului), în care apare imaginea pictată a lupului ală- 
turi de alte animale feroce (ursul, mistrețul, leul etc.) înghițind unele 
părţi din corpul omenesc, îndeosebi mâini - însemnul tuturor 
păcatelor omenesti (cu mâna omul fură, jură strâmb, se leapădă 
de sine, gesticulează urât, comite crime), dar si a faptelor bune. 
„(Romulus Vulcănescu - Mitologie Română) 


Superstiții și credinţe legate de lup 

- Un păr din coada lupului poate aduce iubirea oricărei femei. 
Despre acest atribut de demon sexual relatează istoricul, filologul 
si literatul roman Pliniu cel Bătrân (Caius Plinius Secundus - 24- 
79 e.n.) în cartea sa „Istoria naturală“, concepută ca o enciclape- 
die a epocii. Interesant de aflat, această superstiție s-a păstrat până 
în zilele noastre în jocurile rituale din perioada solstițiului de iarnă 
executate de tinerii care poartă mășstile-costume ce simbolizează 
lupul. Se crede că astfel de jocuri făcute la casa femeilor sterpe 
le fac fecunde si prolifice. Atunci când un flăcău mascat în lup se 
aprapie de femeia vizată, ea smulge câteva fire de păr din blana 
de lup pe care o poartă acesta - pentru a le folosi în vrăji și descân- 
tece „de dezlegat naşterea". 

- G. Cosbuc în eseul său intitulat „Gura lupului“, arată că: 
„prezența masivă a numelui Lupu, sau derivatele sale Lupaşcu, 
Lupan, Lupei, Lupusor, Pascu, Păscan etc. în onomastica tradiţion- 
ală românească se explică prin schimbarea numelui adevărat (ca- 
lendaristic) al copilului cu cel al animalului care e spaima duhurilor 
rele ale întunericului - care umblă prin lume ca nori întunecoși cu 
forme fantastice de stafii și zmei și câte arătări de spaimă“ (Ele- 
mente lit. poporale). 

Această schimbare de nume poartă denumirea de „botezul 
păgân al copiilor“ si se face pentru a-l întări pe noul născut și a-l 

face puternic, precum lupul. Obiceiul se mai păstrază și în zilele 
noastre. Astfel, în unele sate de munte, la nasterea unui copil vin 
în faţa casei acestuia trei feciori - numiţi strigători sau chemători. 
Ei poartă brâie rosii (semnul vieţii) și la pălărie o gheară de lup (semn 
al puterii și vitalităţii). Fiecare dintre acestia trage câte un cerc cu 
această gheară de lup în jurul casei - de la est la vest, cercuri 
concentrice, în care ultimul - cel mai mic, cuprinde si casa. Apoi, 
copilul este scos afară si dat flăcăilor care îi pun un alt nume, apoi 
„Îl joacă“ în interiorul cercurilor - acestea reprezentând bariere în 
calea răului și totodată mijloace purificatoare. Obiceiul simbolizează 
confirmarea copilului „în planul existenţei umane - lupul reprezen- 
tat metaforic prin gheara sa, îndeplineste rolul unui animal protec- 
tor și iniţiator, care veghează trecerea pruncului peste pragul ce 
separă nonexistenţa de existenţă“. (M. Coman - Mitologie populară 
românească) 

Diferitele denumiri derivate din cuvântul Lup, existente pe terito- 
riul României (ex. munţi, culmi, localităţi, văgăuni, pesteri, văi, coline și 
păduri) consemnează importanţa acestui animal în viaţa oamenilor. 

- In medicina magică românească, pentru tratarea diferitelor 
boli se folosesc anumite părți din lup. Astfel: părul de lup este bun 
pentru afumat și vindecat cei cu incontinenţă de urină; dinţii de lup 
sunt amulete purtătoare de noroc; ficatul de lup este bun pentru 
terapia tuberculozei; gâtlejul de lup este folosit la descântatul fricii, 
urâtului, răpciugii și pentru atragerea Necuratului la taina descân- 
tecului (acesta era strigat prin gâtlejul de lup). 

- Mamele din satele de pe Platforma Luncanilor — jud. Hune- 
doara, care vor să aibă copiii sănătoși și puternici ca lupul, le dau 
primul supt la sân printr-o gura de lup (un obiect făcut dintr-o falcă 
și piele de lup). 

- In anumite zone de munte, sătenii practicau obiceiul „legării 
lupului“. In preajma sărbătorilor de iarnă, se făcea din făină de grâu 
amestecată cu făină obţinută din oase de lup, o pâine, denumită 
„Stolnic“. A treia zi de Crăciun, stăpânul casei o lega cu un lanţ, 
apoi o rupea bucăți și dădea tuturor membrilor familiei și animalelor 
din gospodărie, câte un dumicat. Credinţa era că cel care a mân- 
cat din Stolnic, nu va mai fi atacat niciodată de lup. Tot asa, copilul 
care era îmbăiat în apa unde s-au scăldat lupii, era păzit pentru 
totdeauna de lupi. 

- La vechea sărbătoare „Nedeea Lupilor“ se credea că lupii 
si cer partea lor. Legenda este că atunci, pe gerul cumplit din 

ianuarie, un călăreț, mergea în pădure pentru a le duce lupilor ofrande 
- miei, oi, capre și căprioare. Oamenii credeau că astfel încheie 
un pact „de neagresiune“ cu lupii, în caz că nu respectau obiceiul, 
întregul sat avea de suferit. 

- In munţii Apuseni, maţii cred că există oameni-lupi din 
nastere, care la o anumită vârstă se transformă în lupi adevăraţi 
- dar acestia pot fi îmblânziţi și descântaţi să rămână oameni, cu 
o bucată de mămăligă sau de pâine - știindu-se că lupul nu mănâncă 
decât carne. 

- Nu poate fi omis rolul de personaj negativ deţinut de lup 
în basmele si legendele românesti. El este antipodul eroului pozi- 
tiv și este descris că are „cap de oțel, frunte de aramă, este fiul 
zmeoaicei iar puterile zmeului sunt ascunse de obicei într-un lup. In 
legende, lupul a fost făcut de „Nefârtat“ (diavol) ca replică a câinelui 
creeat de către „Fârtat“ (Dumnezeu) 

Si ca să închei, nu pot să nu amintesc simbolismul perfect 
al lupului, care este mereu prezent - atât în timpul vieţii, cât și 
după, ca însoțitor al sufletului mortului, într-o lume mai bună, unde 
nu există tristeţe ci doar înseninare. Semnificative sunt cuvintele 
bocetului cules de către Constantin Brăiloiu: 

„Si-ți va mai iesi / Lupul înainte / Ca să te spăimânte / Să 
nu te spăimânţi, / Frate, cum să-l prinzi / Că lupul mai stie / Seama 
codrilor / Si-a potecilor / Si el te va scoate / La drumul de plai 
/ La-un fecior de crai“. 

Dintre numeroasele lucrări ale literaturii române închinate 
crudului si totemicului animal superba poezie Lupul de Octavian Goga 
este poate cea mai reprezentativă: y 

„Te-am auzit cum hăuleai departe, / Infiorând pădurea-nzăpez- 
ită, / Bătrâne lup, cu gura istovită, / Etern pribeag al câmpurilor 
moarte / Te-am auzit cum hăuleai departe. /Te-am auzit, și-n cea- 
surile grele / Ce mă gonesc cu vifore turbate, /Am priceput che- 
marea ta de frate, / Si-am priceput că-n noaptea fără stele / Tu 
esti tovarăs visurilor mele.../ Tu, numai tu, neîmblânzită fiară, / 
Ce-ti strigi pustiei patima flămândă, /Si-n prigonirea câinilor la pândă, 
/ lti plingi prin codri ura solitară /Tu înţelegi un suflet fără tară...“ 

ADDENDA: 


CIMITIRUL VESEL DE LA SĂPÂNȚA 


Nu de mult, în urmă cu câteva săptămâni, mare mi-a fost 
surpriza și bucuria când deschizând o revistă săptămânală austria- 
că „Die ganze Woche'am descoperit imaginile unui lăcaş de cult 
românesc care, prin ineditul său a devenit unic în lume. 

Am citit articolul elogios extins pe două pagini, cu reală nos- 
talgie și cu senzaţia că m-am reîntors în trecut, pe acele meleaguri 
care, cu tare mulţi ani în urmă, mi-au lăsat amintiri de neuitat. 

Era în septembrie 1976. Drumeţi pasionaţi, în concediul acela 
ne-am hatărât să facem din nou un tur al ţării, de data asta nu cu 
autostopul și rucsacul în spinare, nu pe coamele munţilor Apuseni, 
Bucegi sau Făgăraș ci — profitând de faptul că ne-am luat maşină 
- să facem o trecere în revistă a celor mai reprezentative mănă- 
stiri din țară. 

Asa am ajuns — după un lung ocol prin nordul Moldovei - Mara- 
mureș, unde doream să vedem vestita Biserică dintr-un lemn a lui 
Bogdan Vodă. Era tocmai ziua de 8 septembrie. În cimitirul ce 
înconjura ca un brâu de verdeață si cruci modeste, biserica ridi- 
cată ca o săgeată într-un zbor spre cer, bătrânele satului serbau 
tocmai cu mâncare de post hramul Adormirii Maicii Domnului, un 
singur fel fiert într-un cazan urias pus pe pirostii, unde fiecare a 
adus de acasă ce i-a prisosit: cartofi, ceapă, usturoi, fasole verde 
sau uscată, napi, bostani, rosii, ardei, seminţe de dovleac si floarea 
soarelui, făină de mălai, ulei si o mulţime de mirodenii si verdeţuri, 
toate alcătuind un fel de terci în care o babă uitată de timp, meste- 
ca cu un coscogea par noduros să nu se ardă și să se afume. 

Pe lângă cazan se agitau cu indicaţii preţioase alt sobor de 
babe, toate încotosmănite în negru de nu li se vedea aproape de 
loc fața și cum se învârteau prin jurul flăcărilor ce se prelingeau 
îmbrățisșând cazanul, ai fi jurat că sunt niste vrăjitoare ce pregătesc 
licori fermecate pentru descântece, ca un preambul la Noaptea 
Valpurgiei. 

La o palmă de loc, mese lungi cu laviţe improvizate din scân- 
duri jeluite, erau parcă o invitaţie să deguști bucatele, doar că ele 
nu erau prea ademenitoare - din contra. Doar când au început să 

se ridice arome îmbietoare din cazanul cu fiertura ciudată ce col- 
căia aruncând stropi fierbinţi, brusc stomacurile noastre si-au adus 
aminte de lecţiile de biologie și câinele lui Pavlov, dând semne evi- 
dente de revoltă. 

Văzându-ne că ne-am oprit și le privim cu deosebită curio- 
zitate, mare le-a fost bucuria să ne invite la masă, cu ospitalitatea 
specifică ţăranului român ce se bucură să stea „la un pahar de 
vorbă“ ca să afle ce mai este în lume. Am cam ezitat, dar când 
ne-au poftit să vedem biserica în stranele căreia se răsfățau movile 
întregi de colaci si prescuri până la înălțimea unui stat de om, când 
ne-au îndemnat să ne luăm după pofta inimii si mai ales când acestia 
si-au trimis ca mesager mirosul de pâine caldă, coaptă în cuptor 
cu jar, orice îndoială a dispărut pur și simplu. 

Si nu exagerez dacă spun că bucate la fel de gustoase ca 
cele făcute în acel cimitir de ţară, savurate în tovărăsia unui întreg 
sobor de bătrâne, gureşe ca un stol de vrăbii, nu am mai mâncat 
niciodată. Sau, cine stie, poate că asa am verificat autenticitatea 
zicalei care spune: „foamea este cel mai bun bucătar“. 

Cu ani mai târziu, lărgindu-mi sfera cunostințelor culinare, 
mi-a trecut prin cap ideea că italienii au fost si ei prin Maramures 
si plăcându-le tare mult „fiertura“ babelor, si-au notat reţeta și ast- 
fel s-a născut vestitul lor Minestrone, făcut din toate resturile rămase 
prin cămară. 

Să nu mai lungesc vorba, curioasele noastre interlocutoare 
după ce ne-au chestionat de unde venim, cine suntem, unde mergem 
si evident dacă ne-a plăcut mâncarea de post făcută prin contribuţia 
întregului sat, aflând că suntem pur si simplu în vacanţă, fără obiec- 
tive precise, ne-au sfătuit în cor să nu care-cumva să plecăm din 
Maramures fără să vizităm pe lon Stan Pătraș si Cimitirul Vesel 
din Săpânța.. 

Asa, printr-o simplă întâmplare, am ajuns să văd unul dintre 
cele mai originale lăcașuri ale morții, unic în lume în felul său, care, 
într-un mod amuzant m-a făcut să intuiesc că moartea nu este o 
despărţire definitivă ci numai temporară. 

L-am cunoscut și pe lon Stan Pătras un bărbat de mult tre- 
cut de pragul tinereţii dar nici bătrân după felul hâtru în care-i plăcea 
să povestească, despre el, despre marea dragoste a vieţii lui — 
lemnul „care are suflet ca omul, simte când îl iubesti și te lasă să-i 

dai înfățișare măiastră“. Si mult trebuie să-l fi iubit căci tot ce era 

în jurul său, era izvorât din această dragoste încrustată în carnea 
lemnului. 

Mi-a mers la inimă felul în care ne-a primit, ne-a chemat în 
casă si ne-a omenit, noi — niste străini curioși, veniţi să-i cercetăm 
viaţa - dar mai apoi, am înţeles că nu suntem singurii: înaintea 
noastră mulţi din ţară, sau de peste hotare s-au perindat pe la casa 
meșterului, pentru a cunoaște îndeaproape pe cel care a înfrun- 
tat cu dalta și ciocanul frica de moarte și a transformat tristețea 
despărțirii într-un zâmbet, într-un loc al vieţii. 

l-am văzut și atelierul, un fel de magazie aflată în fundul curții. 
Am dorit să cumpărăm o troiță dar încă nu era complet gata, mai 
lipsea culoarea; vădwvită de ea troiţa nu avea viaţă, lucru paradoxal 
pentru o miniatură ce reprezenta o cruce destinată să vegheze un 
mormânt. Mi-a promis că mi-o va trimite prin postă, de cum va fi 
gata, dar n-a mai ajuns la noi. Între timp, Marele Creator l-a chemat 
să se împărtășească din albastrul nemărginit al zărilor, pe care l-a 
iubit într-atâta încât a încercat să-l răsfrângă în fiecare cruce-troiţă 
sculptată de el, ca semn al dăinuirii, dând astfel identitate culorii 
rămasă sub numele de „albastru de Săpânța“. 

În urma lui a rămas să ducă mai departe cele începute din 
marea dragoste faţă de frumusețea ascunsă în trunchiul de copac, 
fostul lui elev - Dumitru Pop, care de la vârsta de 9 ani i-a stat 
alături pentru a deprinde de la el tainele meseriei și a deslusi tainele 
sufletului lemnului. 

lon Stan Pătraș n-a studiat prea multă carte, doar cele patru 
clase primare făcute asa cum se puteau face într-un sat, pierdut 
în Maramures, în inima Carpaţilor Orientali, la poalele munţilor Ignis. 
Născut în 1908, a rămas orfan de tatăl ce s-a prăpădit în primul 
război mondial, lăsându-i grija să se descurce singur în viaţă, ba 
chiar să-si întrețină mama și cei doi fraţi. 

Si pentru că în micuța comună Săpânța - aflată pe malul râu- 
lui Tisa - la graniţă cu Ucraina, singura posibilitate de câștig era 
la un joagăr, Stan Pătras a început de timpuriu să lucreze, să 
cunoască și să iubească lemnul: „Mai întâi a fost lupta cu lemnul, 
cu care apoi m-am înţeles ṣi m-am însoțit la drum, sprijinindu-ne 
unul pe altul“. 

Treptat sufletul său s-a identificat cu lemnul, trunchiurile co- 
pacilor fiind pentru el „fabulosi pomi ai vieţii“.A lucrat stâlpi de pridvor 

si cumpene de fântâni, a înfrumusețat leagănele copiilor si leoaca 
carelor, apoi porţile curților. 

Si uite-asa, într-o zi o vecină tare necăjită i-a comandat să-i 
cioplească o cruce pentru soțul ce s-a stins, lăsând mare jale în 
urma lui. A luat el „o blană“ lungă de peste doi metri si groasă cât 
un trunchi de copac, s-a gândit ce s-a gândit, apoi a cioplit-o în 
formă de troiță si, ca să mai ogoiască jalea soției, a încrustat în 
ea chipul si o mică poveste despre cel dus întru Domnul, să stie 
toată lumea care va privi-o ce om minunat a fost. Totul scris la 
persoana întâia, ca si cum ar fi fost povestit de cel plecat într-o 
altă lume, ca o confesiune — o spovedanie în faţa judecătorului divin, 
sau ca o scrisoare de rămas bun, lăsată celor dragi. 

A vopsit literele cu alb, fondul crucii si troiţei cu albastru — 
culoarea simbolică a speranţei și libertăţii și ca s-o mai veselească 
a mai asternut brâuri încrustate din figuri geometrice, flori, fructe 
si păsări, asa, ca pe fotele portului femeilor din sat, cu roșu, verde, 
galben și negru - simbolurile pasiunii, a vieţii, a soarelui si a morții 
- un adevărat spectacol de culoare ce infirmă tristeţea specifică 
unui astfel de loc. 

Si tare s-au mai minunat sătenii și tare le-a mai plăcut că în 
felul acesta despărţirea de cel drag nu era atât de dureroasă, 
amintirea lui dăinuind în timp prin versurile sugubeţe care spuneau 
parcă tuturor: am plecat, dar ne-om mai revedea cândva... 

Asta a fost prin 1934. De atunci, fiecare și-a dorit să aibă 
pentru cel drag, dus spre alte tărâmuri, o troiță asemănătoare. 
Astfel de-a lungul timpurilor, el a reusit să alcătuiască o adevărată 
cronică ilustrată a satului, încrustând în lemn povestea vieţii fiecărui 
om, reusind o realizarea artistică de excepţie, un adevărat muzeu 
în aer liber unic în lume, prilejuit de moarte dar totusi dedicat vieţii. 
Nu este numai un obiectiv turistic ci un lăcas de cultură intrat în 
patrimoniul naţional. Aici si-au dat mâna sculptorul, pictorul si rap- 
sodul popular, dar în egală măsură și observatorul sensibil, cu un 
deosebit talent de a învestiga psihicul omului. 

Aceste epitafe naive ce au forma versurilor populare, în grai 
maramureșan cu nenumărate arhaisme, conţin numele, ocupaţia 
mortului, date amuzante despre el și o mulţime de greseli gramat- 
icale, care de fapt îi dau o anumită savoare. 

Să citim împreună câteva dintre sutele de epitafuri cioplite 
pe traiţele din Cimitirul Vesel: 

Aci odihne Pop Axent / sotia lui George Titru /A trăit 40 
de ani/Cit pe lume am trăit /De găini bine am grijit/ Si mai mult 
am odihnit. 1934 


Aici eu mă hodinesc/Pop Marie mă numesc/Alui George 
Deacului/Din mijlocul satului/As fi vrut să mai trăiesc/Si să mai 
bătrinesc Dar moartea nu ma lăsat / Sin mormint ma asezat/Tu 
moarte cu urit nume/Tinără mai dus din lume Viaţa o lăsai la 15 
ai. 1937 


Aici eu mă odihnesc/ Stan Marie mă numesc /Pinam trăit 
pe pămint/ Cinci copii eu am avut Trei fete si doi feciori/ Frumosi 
ca neste flori/ Si nu mult am bătrinit / Că moartea gre m-a găsit 
/ Si viata o părăsai la 34 de ai. M 1940 


Cit în lume am trăit /Tite Grigore mam numit /Să vă spun 
ce santimplat /Stînd în pat mo fulgerat /Mama rău so supărat 
/Unu fecior o avut /Tinerel so dus în lut /Moarte perioai si tu / 
Să nu e alt fecioru /Rămas bun iubită mamă /Neom vedea la jude- 
cată /Că viața o lăsai la 13 ai. M. 1943 


Avionu mau adus / Dela spital dela Cluj / Eu aici mă odih- 
nesc / Stan Anuta mă numesc / Cite zile leam avut / Grea viața-m 
petrecut / Si grea boală am avut / Doctori mult mau tratat / In 
zadar au încercat / Că moarte nu mau lăsat / Pinăn pămint mau 
băgat / Lavo patruzeci de ai /Viaţă o părăsai. Mr. 1960 [un avion 
si o femeie lîngă un doctor) 


Cit în lume am trăit / Turda lon Bilta mam numit / Multe 
service am avut / Pădurar si agricultor / Si am oltoit mulţi pomi / 
Cooperativa de consum / De presedinte ma pus / Am fost și pri- 
mar la sat / La toţi nu lam fost pe plac / O zis căs om rău în sat 
/ Doră am făcut și bine/ La care o ţinut cu mine / Si trei copii 
am avut / Unu de mic o murit / Si să vă mai spun că cei / Am 
avut două femei / Amin două o fost Anuta / Sio fost tare dragută 
/ Pe amindouă leam iubit / Da vă spun leam stilcit / Dar acum 
îmi cer ertare / De la mic și de la mare / Trait 66 ai. Mort la 
1979". 


Eu aici mă odihnesc / Stan Anută mă numesc / Lumea-mi 
zicea Mogocioaie / Că le vindeam cas de oaie / Pe lume cit am 

trăit / Tot cu oi am găzdălit / Pe la mulsu măsuri / lubeam amă 
veseli / Dar si-a ride si-a glumi / Pe la nunţi cu oameni / Toate astea 
le lăsai / La 84 de ai. Mr 1973 (femeie care cîntăreste cas) 


Aici eu mă odihnesc / Holdis Toader mă numesc / Eu chel- 
năr la bar am fost / Pină ce-am fost sănătos / Nu stiu soarta 
me-a fost / Rea de-o fost grea viata /Mea mamă dragă si-ai mei 
fraţi / Tare mult mati ajutat / Cit am fost bolnav pe pat /La toti 
eu vă mulțumesc /Viaţă lungă vă doresc 1952-1999 (barman, 
cu cravata, vesta, în fața tejghelei) 


Lemnul, un organism viu cu adânci implicaţii în viaţa 
oamenilor 

Cultura lemnului are rădăcini adânci în civilizaţia materială și 
spirituală română, ea este reprezentarea elocventă a continuității 
si permanenţei poporului nostru în bazinul carpato-dunărean. Lem- 
nul este asociat cu focul sacru. Aspectul sacral al lemnului este 
reprezentat la daco-romani sub multiple aspecte, preferința pentru 
construirea caselor din lemn - aceasta mai ales în zonele montane, 
construcţia bisericilor - unele doar dintr-un singur arbore si fără 
nici un cui, folosirea lemnului la diferitele ritualuri calendaristice. 

Se crede că etimologia sărbătorii Crăciunului derivă din ri- 
tualul ceremonial păgân al arderii buturugii de lemn sacru cu ocazia 
solstițiului de iarnă. Cultul acestei buturugi este continuat prin butu- 
cul — tăietor de lemne - unde se făceau adevărate ceremonii de 
venerare a strămoşilor, cultul „grindei casei“ - considerată o întru- 
chipare a strămosului mitic menit să apere casa. De această grindă 
se pun blidele, străchinile, ulcelele, stergarele si aceasta nu întâm- 
plător ci totul cu semnificaţii anume. 

Este cunoscută dragostea maramureșanului pentru lemn, 
tendinţa de a-si înfrumusetța viata cu infinitele ipostaze ale prelucrării 
lui, începând de la obiectele casnice linguri, fus, război de țesut, 
obiecte de folosință precum leagănul copiilor, scaunele, masa, plugul; 
obiecte de cult ca rama icoanele, iconostasele, crucifixurile si în 
sfârsit obiecte de dimensiuni mari precum porţile caselor, cumpă- 
na fântânilor, cerdacurile, prispa casei. Cu aceasta, seria nu a fost 
în totalitate epuizată. 

Nu au ales dăltuirea pietrei a cărei răceală îţi aminteste de 
frigul morţii. Lemnul aparţine vieţii, are căldură si personalitate, el 
însoţeşte omul de la nastere până la moarte. 

Cine n-a auzit de vestita „Poartă maramureșeană“ — arc de 
triumf solar, altar cioplit în eternitate cu dalta și cu sufletul? Se 
spune că înainte exista tradiţia ca maramuresenii să-si cioplească 
întâi poarta - ca semn al consfinţirii proprietăţii, pe sub care erau 
trecute apoi lemnele din care urma să fie ridicată casa. In ea sunt 
adânc încrustate semnele clasice ale mitologiei românești, precum 
arborele vieţii, astrii ceresti, funia infinitului, sarpele primordial, 
cocosul magic și roata solară cu patru spiţe (simbol preluat de la 
celți) toate având o deosebită semnificaţie în credinţa populară și 
formând în ansamblu un adevărat monument al culturii populare. 

Poarta Maramureseană - la fel ca troiţele din Cimitirul Vesel 
- este cioplită din stejar; aceasta nu numai datorită esenței puter- 
nice a lemnului ci mai ales a importanţei lui sacrale. Stejarul — cunos- 
cut în unele regiuni și sub denumirea de gorun, este, după brad, 
al doilea arbore cu importanţă deosebită în mitologia română. 

Vechii daci puneau asezările lor sub pavăza unui stejar, con- 
siderat un copac mitic. Credinţa care consideră stejarul un arbore 
sacru este specifică tuturor popoarelor indo-eurapene, de la Gange 
până la Atlantic. Grecii antici considerau stejarul drept arborele lui 
Zeus - a rămas în istorie stejarul-oracol din Dodona, care prin 
freamătul frunzelor, prin gongurile de bronz puse pe crăcile lui pre- 
cum si prin fulgerele pe care le atrăgea vestea voinţa lui Zeus. În 
Roma antică stejarul a fost arborele lui Jupiter-Capitolinul. Romanii 
ofereau ghirlande din frunze de stejar eroilor întorși din lupte, iar 
în vechea Italie, viceregii erau încoronați cu coroane din frunze de 
stejar. Din sec. XVIII el a devenit un simbol german al eroismului. 
La vechii slavi el era arborele lui Perun, la lituanieni al zeului Perku- 
nas, la celți este asimilat cu Tanaris, la germani cu Donar sau 
Thor( Scandinavia) — denumiri diferite date aceluiași zeu al tunetelor 
și fulgerelor, la japonezi era cunoscut un zeu al stejarului - Kashima- 
no kami iar la chinezi este simbolul vieţii lungi. In comunităţile Amish 
si Mennonite aflate în sudul Pensilvaniei ghinda si frunzele de ste- 
jar sunt considerate că formează „un semn circular de vrajă“. 

Această asociere nu este întâmplătoare ci se datorează fap- 
tului că stejarul este cel mai frecvent lovit de trăsnet. In antichi- 
tate, arborii loviți de trăsnet erau consideraţi sacri, în jurul lor se ri- 
dicau altare iar preoţii druizi oficiau ceremonii de previziune a viitorului. 

În aproape toate civilizațiile, el este reprezentantul divinității 
si masculinităţii; există însă si excepţii, cum ar fi unele vechi triburi 

de indieni din America care-l asimilau cu Mama Pământului, iar în 
antichitate mai era dedicat și lui Hera( sora și soția lui Zeus). 

Calitățile stejarului - esența dură a lemnului, dimensiunile 
maiestuoase, longevitatea lui, felul în care înfruntă timpul, faptul 
că nu-si pierde frunzele iarna, toate acestea l-au făcut să devină 
simbol al puterii fizice si psihice, a perenităţii, o reprezentare ale- 
gorică a demnităţii umane. La aceasta se referă si proverbul: „Ste- 
jarii mor în picioare“ 

Măciuca lui Hercule si cârja preotului druid era făcută dintr-un 
cracă puternică de stejar. Druizii — castă sacerdotală a celților - con- 
siderau stejarul și vâscul care crestea pe acesta, drept lucruri sfinte. 
La începutul solstițiului de iarnă, vâscul era tăiat de pe stejar pen- 
tru a i se elibera energia, era învelit în pânze albe pentru a nu veni 
în contact cu pământul si a-și pierde astfel puterea. Druizii credeau 
că vâscul [ considerat ca simbol al feminităţii si al vieţii), este năs- 
cut datorită unui fulger care a lovit stejarul și, pentru că trăieste 
în simbioză cu acesta, a căpătat aceleași proprietăţi magice. 

Obiceiul de a se pune de Anul Nou o creangă de vâsc în case, 
este o reminiscență a credinţei celte. 

În iudaism stejarul simbolizează prezenţa lui Dumnezeu și este 
considerat arborele făgăduinței. 

Stejarul este considerat un arbore axial ce uneste cele trei 
lumi: subpământeană, terestră și celestă, prin el omul comunică 
cu eternitatea. Asemenea smochinului sub care Budha a găsit ilu- 
minarea, sub un stejar biblicul Abraham a ascultat revelaţiile lui 
Jahwe. Verticalitatea lui este un izvor de meditaţie. Un exemplu 
elocvent -— Tolstoi asociază frământările lui Andrei Bolkonski (Război 
si pace) cu un stejar, iar pentru Lucian Blaga, gorunul este un sim- 
bol al vieţii și al morții. 

Credinţa populară îi mai acordă încă proprietăţi magice. Un 
mănunchi din ramuri de stejar pus la ferestre alungă cu siguranţă 
duhurile rele să pătrundă în casă; se credea că între ramurile lui 
sălăsșluiau driadele binevoitoare omului; cenușa de stejar pusă în 
pătulul cu cereale împiedecă mucegaiul iar o ramură pusă la locul 
de strângere a gunoiului goneste serpii. Și acum ţăranii prevestesc 
vremea după stejar, când face multe ghinde însemnă că iarna va 
fi grea și cu multă zăpadă. 

În mitologia română el simbolizează continuitatea vieții, 
întruchipează idealurile naţionale ale poporului român - amintesc 
de stejarul legendar din Borzesti sau Gorunul lui Horea de la Țebea 

Ca semn de adâncă prețuire echipa națională română de rugby 
a ales ca simbol frunza de stejar, asa precum canadienii o au pe 
cea de arțar. 

Am făcut această lungă divagaţie despre cultura lemnului și 
semnificaţia mistică a stejarului, pornind de la articolul din revista 
austriacă unde se vorbeste elogios despre un monument cultural 
unic în lume, cioplit în întregime din lemnul de stejar. 

Si nu numai. Zilele acestea se discută în cadrul Primăriei 
Vienei, locul unde va fi amplasată o autentică Poartă Maramuresană, 
dăruită capitalei fostului imperiu de către statul român. 

Gândul mă duce la Gorunul lui Horea și cele cinci drumuri 
zadarnice făcute de Vasile Ursu Nicola (Horea) si lon Oargă (Closca) 
la Viena, pentru a cere împărătesei Maria Theresia, apoi fiului său 
Josef al Ilea, să pună capăt abuzurilor si să reducă prestațiile la 
care erau supusi țăranii. Apoi, mă întorc în timp, la numeroasele 
prezenţe românesti care si-au semnalat pregnant trecerea prin 
Viena. Lista este prea lungă pentru a putea să fac o evidenţă aici. 

lar acum, o Poartă Maramureșeană - acel Arc de Triumf 
solar al sufletului românesc, încrustat în carnea stejarului — arborele 
dăinuirii vesnice, va sălăşlui pentru totdeauna în capitala fostului 
imperiu. 

O veche vorba morosană spune: „cel care ne trece poarta 
ne va fi prieten pentru totdeauna si chiar dacă pleacă, se va 
intoarce“.Asta spune multe. 

Si mă gândesc la poemul „Muresan“ în care Mihai Emines- 
cu compară poporul român cu un stejar, arborele puternic care 
atrage fulgerele dar nu piere în furtună. Nu este o premoniţie ci 
o certitudine. 

„lar stejarul poporului meu tare, ridică și azi în vânturi 


Sa 


Intunecata-i frunte și proaspăta lui frunză“. 

POSTFAȚĂ: 
POVESTEA „ZEULUI ÎNTRUCHIPAT“ 


Specializată până astăzi într-un fel de „literatură cu ocazie 
geografică“, de fapt un gen propriu care amestecă, adeseori pasio- 
nant, evocare, document si reportaj, Julia Maria Cristea nu-i, la 
drept vorbind, un scriitor prolific desi opera există și a găsit o for- 
mulă potrivită în a se exprima. O „istorie sentimentală a Vienei“, 
socotită a fi încă nedefinitivată, există totuși si se citește cu delicii, 
un reportaj despre Thailanda, având extensiune și „material“ exo- 
tic este conceput într-o manieră atrăgătoare, de „povestire pre- 
lungită“, unde observaţia directă si documentul se întâlnesc în măsuri 
echilibrate și policrome - acestea sunt, la drept vorbind, creaţie 
în marginea „realității imediate“, unde, totusi, straturi diferite, unele 
prea puțin vizibile, se disting ori se bănuiesc. Nimic nu ar părea 
să presimtă, de fapt, o altă perspectivă decât aceasta care, în orice 
caz, alcătuia „o formulă“ si asigură o anumită continuitate de „proză 
de belcanto“. 

Dar pe la jumătatea lui ianuarie, în acest an, recitindu-i câte- 
va din producţiile recente ce se publicau, cu o exactitate de cea- 
sornic traducând „ocazia calendaristică“, mi-am dat seama că aces- 
tea năzuiau să se alcătuiască într-un chip definit, formând o carte 
ce există şi este constituită. Modul însuși de a se naște mi s-a părut 
tulburator. Ea cuprinde „tradiţiile re-trăite si reconstituite“ într-un 
fel ce nu aparţine etnologului si, deci, savantului (deși se alcătuieşte 
cu atenţie și se documentează)] ci scriitorului care năzulește nu doar 
„Să recupereze“ o viaţă tradiţională ce nu s-a stins ci și să se explice, 
în straturile lui profunde si, poate, insondabile, arătând „cine este 
si de unde vine“. 

Aceasta este o atitudine mult mai răspândită decât ni se pare 
acum când privim totul mai degrabă din perspectiva „culturii de con- 
sum“ și a realităţilor de societate superficială curentă căci, oricât 
ne-am închipui ca fiind moderni, noi avem încă viu și nedeslusit un 
îndemn misterios către „origină“ si „rădăcini“ care, la rândul lui are 
un grad de generalitate, desi se observă putin și se desfăsoară 
tainic; însă acesta va rezista peste timp fiindcă ilustrează „diferenta“, 


diversitatea și, până la urmă, „arhipelagurile de specificuri“. Unii, 

care nu înţeleg că este cu neputinţă a se exprima „în afara seriei“ 
dacă nu îşi găsesc, pe lângă „dimensiunea individuală“ și „dimen- 
siunea colectivităţii specifice“, îsi închipuie că aceasta ar fi atitu- 
dine „paseistă“, consecință a „culturilor întârziate“ ṣi „rămase în 
iluzia nemodificărilor“ si, deci, ostile „progresului“, care se fetişi- 
zează, confundându-se schimbarea prin tehnologie cu valorile în ma- 
terie de spiritualitate. Aceștia invocă, atunci când se pronunţă în 
această tematică, noţiuni ce nu pot explica altfel decât în felul unor 
etichete defăimătoare ce se și întrebuințează adeseori prin expre- 
sii neconținutistice precum sunt „reacţionar“ și „sămănatorist“. 
Adică, într-un plan subţire, cine scrie despre tradiţii ce trăiesc în 
marile straturi tainice de colectivităţi ar fi caduc și inerţial și, până 
la urmă, „depăşit“. In această materie, însă, demonstraţia nu se 
face si, până la urmă, aceasta este și cu neputinţă de făcut. 

De bună seamă că nu aceasta este atitudinea ce a făcut posi- 
bilă „literatura de restitutie“ ce ne-o dă, astfel, Julia Maria Cristea. 
Aici, în aceste eseuri care ascund efortul de a le alcătui si, 
deopotrivă, de a le face să existe, este de văzut, întâi de toate, 
sentimentul tulburător al „pomenirii părinţilor“ fiindcă ori de câte 
ori ascultăm aceste voci cu aparența indefinită — ce ne vorbesc, 
însă, atât de lămurit încât le înțelegem uneori chiar si fără cuvinte 
- suntem parte dintr-un ritual enigmatic și intrăm într-un spaţiu ce 
nu mai aparţine contingentului, proiectat, asa cum și este, într-un 
prezent continuu. 

Această carte m-am gândit să o public si, dacă se poate, 
să o public acum. Ca să deslusesc dacă ea „există“, adică, de fapt, 
dacă are coerenţă și „stă“ în structura ei interioară, am recitit totul 
si am încercat să o înțeleg. Era izbitor că autoarea se gândise să 
reconstituie „un calendar sacru“, adică un altfel de repetiţie a tim- 
pului convenţional, care, de obicei, orânduieste societăţile și le asează 
în condiţia lor ireductibilă, de „strângere la un loc de oameni“ în 
concordanţă cu natura. Acest „calendar“ ar fi trebuit, fără de nici 
o îndoială, să se astearnă complet si îmi apărea de netăgăduit că 
gândul ce pornise să se exprime avea în vedere o înfăptuire pre- 
lungită, laborioasă si, poate, „sacrificială“. Ea, când s-ar fi încheiat, 
ar fi dat „un document de viaţă istorică“ uimitor de puternic și de 
convingător. orânduidu-se între „cărţile mari“ ce, fiind trebuitoare, 
era neîndoios că se vor scrie cândva. Dar, de fapt, când si în ce 
fel? Dacă, totuși, această carte ipotetică nu ar fi fost încheiată și 

rostul ei nu ar fi întărit, prin existenţă, constiințele ce o asteptau? 
Si dacă, întârziată fiind, nu ar mai fi adus, atunci când, poate că 
totusi ar exista, efectul care, astăzi, se așteaptă și îndemnarea, 
prin gest necontestat, către a se urma astfel de faptă si semnifi- 
catia ce o vehiculeaza? 

Rezultă că esenţial este că această carte să existe acum, 
asa cum este ea, şi că, dacă mâine întregul ei virtual se va întinde, 
se va completa și va avea desfăşurare de tablou, măcar „ideea lui 
de breviar“, ce se observă aici, a semănat, precum Semănătorul, 
iesit primăvara pe câmp, ca să se fructifice altădată, mai târziu, 
în viitor. lată de ce am hotărât să fac posibilă, prin îngrijire si editare, 
această carte care s-a scris parcă de la sine sau a fost „dictată“ 
de undeva chiar dacă ea constituie într-un fel doar schiţa — ori nu- 
cleul redus la esenţial — din ceea ce va putea fi, într-un viitor indefinit, 
Cartea de Povesti mitice, închipuită de autoare. 

Însă există și aici „o enigmă a facerii“ căci ceea ce a fost la 
început, poate, o „încercare de a evoca“ a devenit, cu vremea, o 
colecţie de contribuţii aproape cu neputinţă de clasificat de unde, 
însă, reiese cu o vigoare ce uimeste puterea Tradiţiei și perpetui- 
tatea ei. Căci, de fapt, „Timp“ și „Sărbătoare“ nu-i doar o arheo- 
logie în straturi de o vechime impresionantă ce nu se întrevăd de 
obicei dar se presimt întotdeauna pe căi ce aparţin nevăzutului; 
aceasta este și un document de stăruinţă a unui impalpabil ce ne 
defineste si, în cele din urmă, adaugă încă o contribuţie la direc- 
tiva interioară ce ne ajută să fim noi însine, arătându-ne „specifi- 
cul“ si „diferenţialul“. 

Căci într-o lume unde „a fi specific“ este totuna cu a supravieţui 
culturaliceste, astfel de izvoare de arhaic, aproape fără vârstă, sunt 
nu doar reazem de colectivitate ci totem ce trebuie privite cu ado- 
ratia ce se datorează „Zeului întruchipat". 


ARTUR SILVESTRI 

